**- ร่าง –**

**แผนพัฒนาจังหวัดนราธิวาส 5 ปี (พ.ศ.2561-2565)**

--------------------------------------------

**ส่วนที่ 1**

**ข้อมูลเพื่อการพัฒนา**

**1.ข้อมูลทั่วไป**

**1.1 สภาพพื้นที่**

จังหวัดนราธิวาสมี**ขนาดพื้นที่** 2,797,143.75 ไร่ **ลักษณะภูมิประเทศ** เป็นพื้นที่ป่าและภูเขาประมาณ 2 ใน 3 ของพื้นที่ทั้งหมด มีลุ่มน้ำสำคัญ 4 ลุ่มน้ำได้แก่ ลุ่มน้ำสายบุรี ลุ่มน้ำบางนราลุ่มน้ำตากใบและลุ่มน้ำโก-ลก มีชายแดนที่เชื่อมกับรัฐกลันตัน ประเทศมาเลเซีย 3 ด่าน คือ ด่านศุลกากรสุไหงโก-ลก ด่านศุลกากรตากใบ และด่านศุลกากรบูเก๊ะตา

|  |  |  |
| --- | --- | --- |
| **ชื่อด่านพรมแดน** | **เขตปกครองฝั่งไทย** | **เขตปกครองฝั่งมาเลเซีย** |
| **1. ด่านตากใบ**(34 ไร่) | อ.ตากใบ | Tumpat(รัฐ Kelantan) |
| **2. ด่านสุไหงโก-ลก**(61 ไร่) | อ.สุไหงโก-ลก | RangtauPanjang (รัฐ Kelantan) |
| **3. ด่านบูเก๊ะตา**(49 ไร่) | อ.แว้ง | Bukit Bunga (รัฐ Kelantan) |

**1.2 ประชากรและการประกอบอาชีพ**

จังหวัดนราธิวาส ประกอบด้วย 13 อำเภอ 77 ตำบล 589 หมู่บ้าน 12 เทศบาล 72 อบต.ประชากร 789,681 คน เป็นชาย ร้อยละ 49.50 ของประชากรทั้งหมด และเป็นหญิง ร้อยละ 50.50 ของประชากรทั้งหมด กำลังแรงงาน 332,335คน **ร้อยละ 65.81 ของวัยแรงงานส่วนใหญ่ทำงานในภาคเกษตร** ร้อยละ 43 รองลงมาเป็นพนักงานบริการและพนักงานในร้านค้า และตลาด

**2. ศักยภาพในการพัฒนาของจังหวัด**

**2.1 ที่ตั้งทางภูมิศาสตร์ที่เป็น GATEWAY สู่อาเซียนทางใต้ผ่านทิศตะวันออกของมาเลเซีย และติดอ่าวไทย** : นราธิวาส......เป็นประตูสู่อาเซียนทางทิศตะวันออกของประเทศมาเลเซีย เชื่อมโยงไปยังสิงคโปร์และอินโดนีเซีย รัฐกลันตัน ประเทศมาเลเซีย มีด่านถาวร 3 ด่าน ที่มีศักยภาพและกำลังพัฒนา นั่นคือ ด่านบูเก๊ะตา ซึ่งเป็นด่านขนส่งสินค้าที่สำคัญ ด่านสุไหงโก-ลก ด่านด้านการท่องเที่ยวและค้าขายชายแดนที่เป็นที่รู้จักกันดีในกลุ่มนักท่องเที่ยวและนักธุรกิจ ด่านตากใบเป็นด่านการค้าขายชายแดน ซึ่งในอนาคตอันใกล้นี้จะเป็นประตูเชื่อมโยงกับทางด่วนของมาเลเซียด้านทิศตะวันออกกับทางหลวงหมายเลข 42 ที่สามารถเชื่อมต่อกับระเบียงเศรษฐกิจทางทิศเหนือ ทิศตะวันตก และทิศตะวันออก

**2.2 ความพร้อมด้านการขนส่ง :**

**(1) ทางอากาศ :** นราธิวาสมีเส้นทางการคมนาคม ไม่ว่าจะเป็นทางอากาศ ซึ่งมีท่าอากาศยานนานาชาตินราธิวาสรองรับการเดินทาง ปัจจุบันให้บริการบินตรงระหว่างจังหวัดนราธิวาสกับกรุงเทพมหานคร วันละ 2 เที่ยวบิน คือ สายการบินไทยสมายล์และแอร์เอเชีย มีผู้โดยสารปีละกว่า 240,000 คน

**(2) ทางน้ำ :** มีการคมนาคมทางน้ำมีท่าเรือชายฝั่งที่เป็นท่าเรือเชิงพาณิชย์ ซึ่งเป็นจุดกระจายสินค้าไปสู่ต่างประเทศและจังหวัดชายแดนภาคใต้

**(3) ทางบก :** มีเส้นทางรถไฟจากกรุงเทพมหานครจรดชายแดนรัฐกลันตัน ประเทศมาเลเซียในอนาคตหากมีการเชื่อมต่อเส้นทางรถไฟสายนี้ไปถึงเมืองตุมปัต และปาเสมัส ของมาเลเซีย ก็จะเชื่อมโยงผ่านไปยังรัฐตรังกานู จนถึงประเทศสิงคโปร์ได้ซึ่งจะสามารถพัฒนาเป็นเส้นทางท่องเที่ยวในอาเซี่ยนตอนใต้ได้อีกทางหนึ่ง *นอกจากนั้นยังมีเส้นทางถนน ซึ่งเป็นถนนสี่เลนที่เชื่อมต่อกับระเบียงเศรษฐกิจของอาเซียน และระเบียงเศรษฐกิจทิศเหนือ ตะวันตกและตะวันออก*

**2.3 ทุนมนุษย์ที่มีอัตลักษณ์ของความเป็นมาลายู** :

- ความพร้อมที่สำคัญของนราธิวาสคือทุนมนุษย์ ซึ่งมีประชากร 780,000 คน และส่วนใหญ่อยู่ในวัยหนุ่มสาวกว่า 300,000 คน ปัจจุบันคนกลุ่มนี้ส่วนใหญ่ต้องไปหางานทำที่ประเทศมาเลเซีย จุดเด่นที่ทำให้ประเทศมาเลเซียยอมรับแรงงานจากนราธิวาส คือ การใช้ภาษามาลายูเป็นภาษาพูดที่มีความคล้ายคลึงกัน และเป็นแรงงานที่มีประสิทธิภาพ นอกจากนี้นราธิวาส ยังมีการพัฒนาทุนมนุษย์อย่างต่อเนื่อง มุ่งส่งเสริมให้เยาวชนได้รับการศึกษาทั้งในด้านวิชาชีพ และในสาขาต่างๆ ที่กำลังเป็นที่ต้องการของตลาด เช่น ด้านการแพทย์ พยาบาล วิศวกรรม โดยมีมหาวิทยาลัยนราธิวาสราชนครินทร์เป็นแหล่งเรียนรู้ที่สามารถรองรับนักศึกษาในพื้นที่จังหวัดชายแดนภาคใต้ได้เป็นอย่างดี

**2.4 ทุนวัฒนธรรมที่มีอัตลักษณ์ของความเป็นมาลายู 80%** : นราธิวาสยังมีทุนวัฒนธรรมที่สำคัญ คือ วัฒนธรรมมลายู ซึ่งปรากฏร่องรอยหลักฐานอารยธรรม ทั้งด้านศาสนาและวัฒนธรรมในพื้นที่มากมาย อาทิ คัมภีร์อัลกุรอ่านเขียนด้วยลายมือ***กว่า 70 เล่ม*** *มีอายุถึง* ***1,200 ปี*** และเป็น ที่สนใจของอิสลามิกชน ทั่วโลกได้แวะมาเยี่ยมชมในแต่ละปีเป็นจำนวนมาก และจากการที่ประเทศไทยเป็น Friendly Muslim ลำดับสองของโลก รองจากสิงคโปร์ นราธิวาสได้มองเห็นโอกาสทองเช่นเดียวกัน จึงได้กำหนดจุดยืนที่จะเป็น Friendly Muslim ตามนโยบายของกระทรวงการท่องเที่ยวและกีฬา และตลาดมุสลิมที่น่าสนใจมาก คือมุสลิมจาก*สาธารณะรัฐประชาชน*จีน

**2.5 อาหารแปรรูปที่โดดเด่น** : จังหวัดนราธิวาส มีกลุ่ม OTOP ผู้ผลิตอาหารในพื้นที่จังหวัดนราธิวาส กว่า 70 ราย ประเภทอาหารที่โดดเด่น เช่น ปลากุเลาเค็ม ข้าวเกรียบปลาทะเล ทุเรียนกวน ผลิตภัณฑ์จากส้มแขก (ส้มแขกสามรส ส้มแขกกวน ชาส้มแขก น้ำพริกส้มแขก) โรตีแช่แข็ง ขนมอาเกาะ และขนมปั้นสิบ เป็นต้น สำหรับอาหารสดมีมากว่า 87 เมนู และที่โดดเด่น ได้แก่ ไก่กอและ นาซิดาแก มัสมั่นเนื้อ มัสมั่นเป็ดเทศ ต้มยำกุ้งมะพร้าวอ่อน โคขุนร้องไห้ กุ้งต้มกะทิยอดมะพร้าว และราดหน้าเนื้อหมัก เป็นต้น

**2.6 ทุนทรัพยากรธรรมชาติอุดมสมบูรณ์ :** นราธิวาสยังมีทุนทรัพยากรธรรมชาติที่อุดมสมบูรณ์ คือ ผืนป่าฮาลาบาลา เทือกเขาบูโด-สุไหงปาดี แหล่งที่อยู่ของนกเงือกถึง 10 ชนิด มีพื้นที่ป่าพรุที่มีความอุดมสมบูรณ์มากที่สุดในโลก มีใบไม้สีทองสิ่งมหัศจรรย์ของโลกที่งดงาม ซึ่งธรรมชาติได้สรรสร้างมาแต่งแต้มผืนป่านราธิวาส

**3. โอกาสในการพัฒนาของจังหวัด**

จังหวัดนราธิวาส เป็นจังหวัดชายแดนสำคัญของทางภาคใต้ที่มีพรมแดนติดกับรัฐกลันตันประเทศมาเลเซีย และรัฐบาลกำหนดเป้าหมายเป็นพื้นที่ **“เขตพัฒนาเศรษฐกิจพิเศษ”** และกำหนดให้เมืองสุไหงโก-ลก เป็นเมืองต้นแบบการค้าชายแดนระหว่างประเทศตามโครงการเมืองต้นแบบ **“สามเหลี่ยม มั่นคง มั่งคั่ง ยั่งยืน”** อีกด้วย จึงนับเป็นโอกาสสำคัญที่จะพัฒนาจังหวัดนราธิวาสอย่างก้าวกระโดด ซึ่งจะส่งผลต่อเศรษฐกิจและสังคมที่ดี และยังคงไว้ซึ่งความสัมพันธ์อันดีกับประเทศเพื่อนบ้าน

**4. ข้อมูลเชิงเปรียบเที่ยบที่สำคัญต่อการพัฒนาจังหวัด**

**4.1 ข้อมูลด้านเศรษฐกิจ** : ประกอบด้วยข้อมูลที่สำคัญ ได้แก่ ผลิตภัณฑ์มวลรวมจังหวัดนราธิวาส, การค้าชายแดน, ผลผลิตทางการเกษตร, การลงทุนด้านอุตสาหกรรม และข้อมูลด้านการท่องเที่ยว เป็นต้น

**4.2 ข้อมูลด้านสังคม** : ประกอบด้วยข้อมูลที่สำคัญ ได้แก่ ข้อมูลการปกครองและประชากร, ศาสนาและภาษา, ประเพณีและวัฒนธรรม, ข้อมูลความจำเป็นพื้นฐาน, ด้านสาธารณสุข, ด้านการศึกษา, และข้อมูลด้านแรงงาน เป็นต้น

**4.3 ข้อมูลด้านการจัดการทรัพยากรธรรมชาติและสิ่งแวดล้อม** : ประกอบด้วยข้อมูลที่สำคัญ ได้แก่ข้อมูลทรัพยากรป่าไม้**,** ทรัพยากรน้ำ**,** สถานการณ์การกัดเซาะชายฝั่งทะเล และข้อมูลขยะ เป็นต้น

**4.4 ข้อมูลด้านความมั่นคง** : ประกอบด้วยข้อมูลที่สำคัญ ได้แก่ข้อมูลเหตุการณ์ความไม่สงบในพื้นที่, ยาเสพติดและสถานการณ์สาธารณภัยเป็นต้น

**5. ประเด็นปัญหาและความต้องการของพื้นที่**

จังหวัดนราธิวาส ได้นำปัญหาของทุกอำเภอมาประมวลผลร่วมกับปัญหาและความต้องการของส่วนราชการระดับจังหวัด และสรุปเป็นปัญหาและความต้องการที่สำคัญของจังหวัดในภาพรวม เรียงลำดับความสำคัญดังนี้

**ตารางสรุปปัญหาและความต้องการของประชาชนในพื้นที่จังหวัดนราธิวาส**

| **ที่** | **ปัญหาที่สำคัญในระดับพื้นที่** | **ความต้องการ/แนวทางการแก้ไข** | **อำเภอ** |
| --- | --- | --- | --- |
| **1** | ปัญหาด้านการคมนาคมและโครงสร้างพื้นฐานอื่นๆ เพื่ออำนวยความสะดวกการพัฒนาด่านายแดนเพื่อรองรับการขยายตัวทางเศรษฐกิจ | พัฒนาโครงข่ายคมนาคมขนส่งระหว่างประเทศไทย-มาเลเซีย และภายในประเทศ รวมทั้งปรับปรุงซ่อมแซมถนน และสะพานเชื่อมสายทางต่างๆ ให้สามารถสัญจรไปมาได้สะดวกและพัฒนาด่านชายแดนเพื่อรองรับการเข้าสู่ประชาคมอาเซียนและการขยายตัวทางเศรษฐกิจในอนาคต | 5 ตำบล 5 อำเภอ ในเขตพัฒนาเศรษฐกิจพิเศษนราธิวาส ได้แก่ ตำบลละหาร อำเภอยี่งอ ตำบลโคกเคียน อำเภอเมืองนราธิวาส ตำบลสุไหงโก-ลก อำเภอสุไหงโก-ลก ตำบลโล๊ะจูด อำเภอแว้ง และตำบลเจ๊ะเห อำเภอตากใบ |
| **2** | ปัญหาการจัดซื้อที่ดินเพื่อจัดตั้งนิคมอุตสาหกรรมในเขตพัฒนาเศรษฐกิจพิเศษนราธิวาส | จังหวัดนราธิวาส มีความต้องการที่จะให้รัฐบาลมอบหมายให้ กนอ.จัดซื้อที่ดินเอกชน เนื้อที่ 1,730 ไร่ ในพื้นที่ตำบลละหาร อำเภอ ยี่งอ และตำบลโคกเคียน อำเภอเมืองฯ เพื่อจัดตั้งนิคมอุตสาหกรรมในเขตพัฒนาเศรษฐกิจพิเศษ ซึ่งที่ดินแปลงดังกล่าวเป็นพื้นที่ที่มีความเหมาะสมมากที่สุด ทั้งนี้ เพื่อสร้างงาน สร้างอาชีพ สร้างรายได้ให้กับประชาชนในพื้นที่อันจะส่งผลให้มีคุณภาพชีวิตที่ดีขึ้นและยังสามารถป้องกันและแก้ไขปัญหาในมิติความมั่นคงได้อีกทางหนึ่งด้วย | ตำบลละหาร อำเภอยี่งอ ตำบลโคกเคียน อำเภอเมืองนราธิวาส |
| **3** | ปัญหาการจัดซื้อที่ดินและปรับปรุงพื้นที่ของการเคหะแห่งชาติ เนื้อที่ 25-2-13 ไร่ เพื่อพัฒนาเมืองสุไหงโก-ลก เป็นเมืองศูนย์กลางการค้าชายแดนระหว่างประเทศ | เนื่องจากพื้นที่ของการเคหะแห่งชาติบริเวณโครงการบ้านเอื้ออาทรในพื้นที่อำเภอสุไหงโก-ลก ปัจจุบันถูกทิ้งร้าง และมีสภาพชำรุดทรุดโทรม ไม่มีผู้ดูแลรักษา อยู่ในสภาพที่อาจก่อให้เกิดอันตรายต่อประชาชนที่อยู่อาศัยบริเวณใกล้เคียงหรือต้องเดินทางผ่านบริเวณพื้นที่ดังกล่าว เนื่องจากมีอาคารที่ยังก่อสร้างไม่เสร็จเป็นจำนวนมาก เจ้าหน้าที่ดูแลไม่ทั่วถึง มีทางเข้าออกได้หลายทาง คนร้ายอาจใช้เป็นที่กบดานหรือซ่อนตัวเพื่อก่อเหตุต่อชีวิตและทรัพย์สินของประชาชนในพื้นที่ได้ สภาพภูมิทัศน์ขาดความสวยงาม ไม่เหมาะสมกับภาพของเมืองท่องเที่ยวและเมืองหน้าด่านชายแดนที่มีพรมแดนติดกับรัฐกลันตันประเทศมาเลเซีย ดังนั้น รัฐบาลได้มอบหมายให้หน่วยงานที่เกี่ยวข้อง เป็นผู้จัดซื้อที่ดินดังกล่าวและนำมาปรับปรุงและใช้ให้เกิดประโยชน์แก่ประชาชนทั้งในด้านเศรษฐกิจ สังคม และความมั่นคง เพื่อให้สอดคล้องกับเป้าหมายการพัฒนาพื้นที่เศรษฐกิจพิเศษของรัฐบาล และสอดคล้องกับความคิดเห็นของประชาชนในพื้นที่ของอำเภอสุไหงโก-ลก หรือหน่วยงานอื่นที่เห็นเหมาะสม | ตำบลสุไหงโก-ลก  อำเภอสุไหงโก-ลก |
| **4** | การแก้ไขปัญหาความเดือดร้อนให้แก่ประชาชนในระดับพื้นที่ โดยเฉพาะอย่างยิ่งการพัฒนาโครงสร้างพื้นฐานที่สำคัญ เช่น ถนน แหล่งน้ำ ระบบสาธารณูปโภค เป็นต้น ยังไม่ครอบคลุมและทั่วถึง | ทำการขุดลอกคูคลองและสร้างคูระบายน้ำ ก่อสร้างถนน ปรับปรุงซ่อมแซมเส้นทางเดิม ให้สามารถสัญจรไปมาได้สะดวก ขยายเขตไฟฟ้า ประปา และบริหารจัดการน้ำในการอุปโภค บริโภค และการทำการเกษตรให้เพียงพอกับความต้องการของประชาชนในพื้นที่ | ครอบคลุมทั้ง 13 อำเภอ |
| **5** | การป้องกันและแก้ไขปัญหา สาธารณภัย | จังหวัดนราธิวาสจะประสบปัญหาภัยพิบัติจากอุทกภัย วาตภัย ดินถล่ม และและภัยจากไฟป่าและหมอกควัน เป็นประจำทุกปี และสถานการณ์ภัยพิบัติที่เกิดขึ้นในปัจจุบันมีความถี่ และแนวโน้มมีความรุนแรงมากยิ่งขึ้น สร้างความเสียหายต่อชีวิตและทรัพย์สินของประชาชนอย่างยิ่ง ดังนั้น การแก้ปัญหาดังกล่าวต้องอาศัยความร่วมมือของทุกภาคีเครือข่ายในสังคม โดยเฉพาะชุมชนซึ่งเผชิญหน้ากับภัยพิบัติโดยตรงอันดับแรก โดยการเสริมสร้างความพร้อมทางเครือข่ายในการป้องกันภัยทุกระดับของจังหวัดให้เกิดความเข้มแข็ง มีข้อมูลการแจ้งเตือนภัยที่น่าเชื่อถือได้ มีความพร้อมในการรองรับกับสถานการณ์การเกิดภัยพิบัติของจังหวัด | ครอบคลุมทั้ง 13 อำเภอ โดยเฉพาะชุมชนที่เผชิญหน้ากับภัยพิบัติโดยตรงอันดับแรก และชุมชนที่เจอปัญหาภัยพิบัติซ้ำซาก |
| **6** | ปัญหาการว่างงานและความยากจน | จังหวัดนราธิวาสมีอัตราผู้ว่างงานร้อยละ 1.74 เพิ่มขึ้นจากปีที่ผ่านมาที่มีอัตราการว่างงานอยู่ที่ร้อยละ 1.67 เนื่องมาจากหลายสาเหตุ เช่นจำนวนนักศึกษาที่สำเร็จการศึกษาในพื้นที่มีจำนวนมากขึ้น ประกอบกับนักศึกษาจบใหม่ที่มีค่านิยมในการกลับมาทำงานในพื้นที่ ซึ่งโดยสภาพเศรษฐกิจนั้นไม่สามารถขยายตำแหน่งงานรองรับกำลังแรงงานเหล่านี้ได้ ปัญหาเรื่องสถานการณ์ความไม่สงบในพื้นที่ยังเป็นแรงสนับสนุนให้เกิดผลกระทบต่อแรงงานในพื้นที่และกำลังแรงงานส่วนใหญ่ทำงานในภาคเกษตร รองลงมาเป็นพนักงานบริการและพนักงานในร้านค้า และตลาด ดังนั้น การแก้ไขปัญหาควรดำเนินการ ดังนี้  1. ส่งเสริมสนับสนุนการประกอบอาชีพหรืออบรมอาชีพ หาแหล่งเงินทุนให้กับเกษตรกรและมีการส่งเสริมการแปรรูปผลผลิตเพื่อ เพิ่มมูลค่าสร้างกลุ่มอาชีพในหมู่บ้านให้ประชาชนในหมู่บ้านมีรายได้เพิ่มขึ้น และฝึกอบรมให้ความรู้ด้านการเกษตรและการเลี้ยงสัตว์ตามความต้องการของประชาชน  2.ส่งเสริมเศรษฐกิจชุมชน ให้การอบรมวิชาชีพระยะสั้นให้กับคนในพื้นที่เพื่อสร้างอาชีพ  3. ประชาสัมพันธ์ให้ประชาชนให้ทราบแนวทางและเป้าหมายในการประกอบอาชีพ เพื่อรองรับการขยายตัวของเศรษฐกิจของมาเลเซียและรองรับการเข้าสู่ประชาคมอาเซียน  4.สนับสนุนขบวนการเรียนรู้ของชุมชน/หมู่บ้านในการดำเนินชีวิตตามแนวปรัชญาเศรษฐกิจพอเพียงและส่งเสริมให้ใช้ภูมิปัญญาท้องถิ่นในการผลิตและแปรรูปอาหาร ส่งเสริมจัดกิจกรรมการฝึกอาชีพมีการอบรมในรูปแบบต่างๆ  5.แรงงานส่วนใหญ่ในจังหวัดนราธิวาส เป็นแรงงานที่ไม่มีฝีมือและขาดทักษะ จำเป็นต้องพัฒนาศักยภาพแรงงานให้มีทักษะสูงขึ้นและตรงกับความต้องการของตลาด | ครอบคลุมทั้ง 13 อำเภอ |
| **7** | ปัญหาราคาผลผลิตทางการเกษตรตกต่ำ และการบริหารจัดการด้านคุณภาพผลผลิตและการตลาด | ประชาชนในพื้นที่จังหวัดนราธิวาส ส่วนใหญ่ประกอบอาชีพการเกษตรเป็นหลัก แต่ในปัจจุบันมักจะประสบปัญหาราคาผลผลิตตกต่ำ ซึ่งอาจเกิดจากหมายสาเหตุ เช่น ผลผลิตไม่ได้คุณภาพ ราคาน้ำมัสูงขึ้น หรือปริมาณผลผลิตล้นตลาด และการขนส่งที่ค่อนข้างไกล เป็นต้น จำเป็นต้องเร่งดำเนินการ ดังนี้  1.บริหารจัดการน้ำเพื่อการเกษตรให้เพียงพอกับความต้องการของประชาชนในพื้นที่  2.ส่งเสริมการรวมกลุ่มให้เข้มแข็ง ยกระดับคุณภาพมาตรฐานสินค้าและผลผลิตทางการเกษตร  3. ส่งเสริมการแปรรูปผลผลิตทางการเกษตรเพื่อสร้างมูลค่าเพิ่ม  4.มีการประกันราคาที่สูง และให้มีหน่วยงานให้ความรู้ทางด้านการเกษตรให้กับเกษตรกรอย่างจริงจัง  5.สร้างศูนย์รวมและกระจายสินค้า เพื่อให้สะดวกในการเดินทางในการทำการค้าระหว่างประเทศ  6.ก่อสร้างถนนสายใหม่ และปรับปรุงซ่อมแซมถนนสายเดิมเพื่อให้ประชาชนสัญจรได้สะดวก การขนส่งสินค้าเกษตรทำได้รวดเร็วเพื่อลดการเสียหายของผลผลิต  7.จัดหาแหล่งทำกินให้ประชาชนที่ไม่มีแหล่งทำกิน (ที่ดิน) และส่งเสริมความรู้เพื่อยกระดับมาตรฐานผลผลิต และสนับสนุนปัจจัยการผลิตเนื่องจากต้นทุนมีราคาสูง สนับสนุนแหล่งเงินทุนในพื้นที่ให้กับเกษตรกร  8.จัดให้มีสถานที่กลางในการจำหน่ายผลผลิตด้านการเกษตรและอาหารของตำบล สนับสนุนงบประมาณเพื่อส่งเสริมเศรษฐกิจชุมชน ฝึกอาชีพให้แก่ประชาชนในชุมชนทุกหมู่บ้านที่มีตามความต้องการ อยากให้รัฐบาลช่วยแก้ไชราคาผลผลิตทางการเกษตรตกต่ำทุกหมู่บ้านที่มีความต้องการ | ครอบคลุมทั้ง 13 อำเภอ |
| **8** | ปัญหาการจัดการศึกษาบนพื้นฐานทางวัฒนธรรมที่แตกต่างและความรู้สึกแปลกแยกระหว่างพุทธและมุสลิม | เนื่องมาจากสถานการณ์ความไม่สงบและความรุนแรงจากการก่อการร้ายในพื้นที่ ทำให้การดำเนินการจัดการศึกษาไม่สามารถดำเนินการได้ปกติเหมือนพื้นที่จังหวัดอื่นๆ ของประเทศไทย สถานศึกษาต้องหยุดการเรียนการสอนบ่อยครั้ง และครูมีการขอย้ายออกนอกพื้นที่ นักเรียนทั้งโรงเรียนรัฐและโรงเรียนเอกชนไม่ได้รับการศึกษาอย่างเต็มศักยภาพ ทำให้คุณภาพการจัดการศึกษาของจังหวัดนราธิวาสทั้งภาครัฐและเอกชนมีคุณภาพต่ำกว่าคะแนนเฉลี่ยระดับประเทศ โดยวัดจากผลการทดสอบการศึกษาระดับชาติขั้นพื้นฐาน (Ordinary National Education Test) จังหวัด จึงจำเป็นต้องส่งเสริมด้านการศึกษาให้กับประชาชนและเยาวชนในพื้นที่ ดังนี้  1. รัฐควรที่จะส่งเสริมให้สถาบันปอเนาะ ให้มีการเรียนการสอน ทั้ง 2 ระบบ ทั้งสามัญและศาสนา โดยรัฐควรที่จะเข้าไปอุดหนุนทางด้านงบประมาณในการจัดระบบการศึกษาให้เป็นรูปธรรมมากยิ่งขึ้น เพื่อใช้เป็นช่องทาง จชต. ในมิติของความมั่นคง  2. ส่งเสริมให้สถานศึกษาทุกแห่งในพื้นที่ จชต.จัดให้มีวิชาหรือหลักสูตรภาษาต่างประเทศเพิ่มเติม อาทิเช่น ภาษาจีน ภาษามาเลย์ ภาษาอังกฤษ เป็นต้น  3.เร่งรัดพัฒนาคุณภาพการศึกษาโดยการ สร้างผู้เรียนที่มีคุณภาพด้วยมาตรฐานการศึกษา และการพัฒนาศักยภาพชุมชน ประชาชนให้มีภูมิคุ้มกันต่อการเปลี่ยนแปลงด้วยการเรียนรู้ | ครอบคลุมทั้ง 13 อำเภอ |
| 9 | ปัญหาการแก้ไขปัญหาคุณภาพชีวิตของผู้สูงวัยและผู้ด้อยโอกาส | โครงสร้างประชากรจังหวัดนราธิวาสมีลักษณะเป็นรูปแบบคล้ายทรงกรวยปากแคบ ประชากร ส่วนใหญ่เป็นวัยเด็กและวัยทำงาน แม้ว่า ผู้สูงอายุเป็นกลุ่มวัยยังมีจำนวนน้อย แต่จังหวัดยังมีผู้โอยโอกาส โดยเฉพาะอย่างยิ่งผู้พิการ มีจำนวนค่อนข้างสูง จึงควรดำเนินการพัฒนาคุณภาพชีวิตของประชากรกลุ่มดังกล่าว ดังนี้  1.ให้ความรู้แก่ผู้สูงอายุ ผู้ด้อยโอกาสและบุคคลในครอบครัวให้เห็นความสำคัญของการออกกำลังกาย 2.ส่งเสริมด้านสาธารณสุขให้ประชาชนเข้าถึงการบริการของรัฐ  3.จัดกิจกรรมรณรงค์ควบคุม ป้องกันโรคติดต่อในชุมชน ส่งเสริมด้านการศึกษาให้เยาวชนได้รับการศึกษาอย่างทั่วถึง  4.ส่งเสริมการประกอบอาชีพและพัฒนาศักยภาพผู้สูงวัย ผู้ด้อยโอกาสและครอบครัว เพื่อให้สามารถอยู่ในสังคมได้อย่างปกติสุข | ครอบคลุมทั้ง 13 อำเภอ |
| 10 | ปัญหาความมั่นคง เช่น ปัญหาความไม่สงบในพื้นที่ ปัญหาอาชญากรรม และปัญหายาเสพติด เป็นต้น | **สถิติเหตุการณ์ในช่วงปีหลังๆ มามีแนวโน้ม ลดลง** โดยสถิติเหตุการณ์รุนแรงเกิดขึ้นสูงสุดในปี พ.ศ.2550 และลดลงเป็นลำดับมาตั้งแต่ปี พ.ศ.2552 จนถึงปัจจุบัน โดยจังหวัดนราธิวาสได้ดำเนินการพัฒนาและเสริมสร้างสันติสุขในพื้นที่ นับตั้งแต่เริ่มเกิดเหตุการณ์ (4 มกราคม 2547) จนถึงปัจจุบัน มีการเร่งรัดทำงานเชิงรุก โดยเฉพาะอย่างยิ่งการเสริมสร้างการมีส่วนร่วมของชุมชนและการปฏิบัติการจิตวิทยาสังคม เป็นการทำงานที่เข้าถึงประชาชนทุกชาติ ศาสนา และทุกพื้นที่อย่างทั่วถึง ดังนั้น แนวทางในการดำเนินงานที่สำคัญ คือ  1. พัฒนากำลังภาคประชาชนให้มีศักยภาพในการคุ้มครองและรักษาความปลอดภัยหมู่บ้าน/ชุมชนของตนเอง จากสถานการณ์การก่อเหตุรุนแรงในพื้นที่อย่างมีประสิทธิภาพ  2.ส่งเสริมการอำนวยความเป็นธรรมและสร้างภูมิคุ้มกันแก่คนกลุ่มเสี่ยง โดยการสร้างพื้นที่ความปลอดภัย  3.เปิดเวทีรับฟังความคิดเห็นเพื่อแสวงหาทางออกจากความขัดแย้ง และเปิดโอกาสให้ประชาชนเข้ามามีส่วนร่วมในการแก้ปัญหาและพัฒนาพื้นที่  4.พัฒนาศักยภาพของเจ้าหน้าที่ของรัฐให้มีความเข้มแข็งและขีดความสามารถในการปฏิบัติหน้าที่ในพื้นที่อย่างมีประสิทธิภาพและประสิทธิผล  5.ส่งเสริมการใช้กระบวนการชุมชนเข้มแข็งเพื่อป้องกันและแก้ไขปัญหายาเสพติด และส่งเสริมการประชาสัมพันธ์ในทุกมิติเพื่อสร้างภาพลักษณ์ที่ดีของจังหวัดทั้งในและต่างประเทศ | ครอบคลุมทั้ง 13 อำเภอ |

**6. ผลการพัฒนาและแก้ไขปัญหาจังหวัดในช่วงที่ผ่ามา**

**6.1) ผลการดำเนินงานตามประเด็นยุทธศาสตร์**

**(1) ประเด็นยุทธศาสตร์ที่ 1 เสริมสร้างความมั่นคงทางเศรษฐกิจ ส่งเสริมการค้า การลงทุน และการค้าชายแดน**

**(2) ประเด็นยุทธศาสตร์ที่ 2 ลดความเหลื่อมล้ำ พัฒนาและเสริมสร้างคุณภาพชีวิตประชาชนบนพื้นฐานหลักปรัชญาของเศรษฐกิจพอเพียง**

**(3) ประเด็นยุทธศาสตร์ที่ 3 จัดการทรัพยากรธรรมชาติให้มีความอุดมสมบูรณ์ ใช้ประโยชน์อย่างยั่งยืน และมีสิ่งแวดล้อมที่ดี**

**(4) ประเด็นยุทธศาสตร์ที่ 4 เสริมสร้างสันติสุขและความมั่นคงภายในพื้นที่แบบมีส่วนร่วม อย่างเข้าใจ เข้าถึง และพัฒนา**

**6.2) ผลการเบิกจ่ายงบประมาณรายจ่ายประจำปีงบประมาณ พ.ศ. 2560 และ ปี 2561**

**ส่วนที่ 2**

**ประเด็นการพัฒนา**

**1.บทวิเคราะห์**

จังหวัดนราธิวาส ได้ร่วมกับส่วนราชการ และเครือข่ายการพัฒนาทุกภาคี ดำเนินการวิเคราะห์สภาวะแวดล้อม (SWOT) ของจังหวัดทั้งจุดแข็ง จุดอ่อน โอกาสและข้อจำกัดในการพัฒนาจังหวัด โดยปรากฏรายละเอียด ดังนี้

**1.1 จุดแข็ง (Strength : S)**

|  |  |
| --- | --- |
| S1 | มีด่านชายแดน 3 ด่านที่เป็นประตูสู่อาเซียนผ่านทางทิศตะวันออกของประเทศมาเลเซีย ซึ่งเอื้อต่อการค้า การลงทุน และการท่องเที่ยว |
| S2 | เส้นทางการคมนาคมครอบคลุมทั้งทางบก มีโครงข่ายถนนที่เชื่อมโยงสู่ทางระเบียงเศรษฐกิจ ทางทิศเหนือ ทิศตะวันออกและทิศตะวันตก และเชื่อมกับประเทศมาเลเซียและสิงคโปร์ ทางราง มีเส้นทางรถไฟจากกรุงเทพมหานครจรดชายแดนรัฐกลันตัน ประเทศมาเลเซีย ทางน้ำ มีท่าเรือเชิงพาณิชย์ ขนส่งสินค้าภายในประเทศ และต่างประเทศ ทางอากาศมีท่าอากาศยานนราธิวาสที่ให้บริการ 3 เที่ยวบิน |
| S3 | มีทุนมนุษย์ซึ่งมีอัตลักษณ์ของความเป็นมาลายู ประชากร 780,000 คน โครงสร้างประชากรเป็น วัยหนุ่มสาวซึ่งอยู่ในกำลังแรงงาน ประมาณ 330,000 คน |
| S4 | ทุนวัฒนธรรมที่มีอัตลักษณ์ของความเป็นมาลายู เช่น มัสยิดตะโล๊ะมาเนาะ คัมภีร์อัลกุรอ่านที่เขียนด้วยลายมืออายุกว่า 700 ปี มีมากที่สุดในโลก และเป็นที่สนใจของอิสลามิกชนทั่วโลก ที่แวะมาเยี่ยมชมในแต่ละปีเป็นจำนวนมาก และมีทุนทรัพยากรธรรมชาติที่อุดมสมบูรณ์ คือ ป่าฮาลาบาลา เทือกเขาบูโด-สุไหงปาดี แหล่งที่อยู่ของนกเงือกถึง 10 ชนิด และมีใบไม้สีทองสิ่งมหัศจรรย์ของโลก |
| S5 | นราธิวาสเป็นสังคมพหุวัฒนธรรมที่มีความเอื้ออาทรต่อกัน ประกอบกับมีภาษามาลายูที่เป็น อัตลักษณ์ที่จะเป็นต้นทุนของการทำค้าขายชายแดนเชื่อมโยงกับประเทศอาเซียน |
| S6 | เป็นแหล่งผลิตสินค้าเกษตร (ยางพารา ข้าว ปาล์มน้ำมัน มะพร้าว ปศุสัตว์ ประมง) และเป็นแหล่งสินค้าชุมชน ภูมิปัญญาท้องถิ่นที่มีความโดดเด่นเป็นอัตลักษณ์ของพื้นที่ รวมทั้งมีวัตถุดิบที่เป็นแหล่งพลังงานทดแทนมากที่สุดของ 3 จังหวัดชายแดนใต้ |
| S7 | มีศูนย์แสดงสินค้าและบริการรองรับการแสดงสินค้าชายแดนสุไหงโก-ลกที่เป็นแหล่งการค้า การลงทุนและการท่องเที่ยวชายแดน และมีตลาดกลางการเกษตรเพื่อการส่งออกจังหวัดภาคใต้ชายแดน เชื่อมโยงกับตลาดภายในประเทศ และตลาดต่างประเทศซึ่งเน้นการตลาดเกษตรทั้งผลไม้ ผัก ปศุสัตว์ |
| S8 | ประชาชนในพื้นที่มีความสนใจการกีฬาสอดคล้องกับนโยบายจังหวัดให้ความสำคัญด้านการกีฬา ใช้เป็นเครื่องมือในการแก้ไขปัญหาจังหวัดชายแดนภาคใต้ |
| S9 | มีศูนย์การศึกษาการพัฒนาพิกุลทองอันเนื่องมาจากพระราชดำริ เป็นศูนย์การเรียนรู้ตามหลักเศรษฐกิจพอเพียงที่รับการจัดความรู้ให้กับจังหวัดและผู้สนใจมาศึกษาและท่องเที่ยวเพื่อสร้างรายได้ให้แก่จังหวัดและเรียนรู้เรื่องอาชีพเพื่อสร้างรายได้แก่ชุมชนและประชาชนในพื้นที่จังหวัดนราธิวาส รวมทั้งมีโครงการอันเนื่องมาจากพระราชดำริในพื้นที่ |
| S10 | มีสถาบันการศึกษาในระดับอุดมศึกษา ได้แก่ มหาวิทยาลัยนราธิวาสราชนครินทร์และวิทยาลัยชุมชนนราธิวาส ที่สามารถรองรับนักศึกษาของจังหวัดชายแดนใต้ |

|  |  |
| --- | --- |
| S11 | ทรัพยากรธรรมชาติอุดมสมบูรณ์ มีป่าพรุโต๊ะแดงเป็นป่าพรุที่สมบูรณ์ผืนใหญ่ที่สุดของประเทศไทยและมีแหล่งน้ำ 3 สาย ประกอบด้วย แม่น้ำสายบุรี, แม่น้ำสุไหงโก-ลก และแม่น้ำบางนรา ซึ่งเป็นต้นทุนที่เพียงพอ สำหรับการผลิตของภาคการเกษตร อุตสาหกรรม และการบริการในพื้นที่ |
| S12 | มีสถานบริการด้านสุขภาพมีการจัดบริการที่เชื่อมโยงทุกระดับและครอบคลุมทุกตำบลและ มีการจัดตั้งโรงพยาบาลคณะแพทยศาสตร์ มหาวิทยาลัยนราธิวาสนครินทร์ ที่มีเครื่องมือและอุปกรณ์ทาง การแพทย์รองรับบริการประชาชน |
| S13 | กำลังประชาชน องค์กรจากภาครัฐ ทั้งในและนอกเขตเมือง เช่น ชคต. ชคบ. ชรบ. และ อรม. รวมทั้งมีการเพิ่มอัตรากำลัง อส. ในเขตเมืองเพื่อดูแลความสงบในพื้นที่เป็นกรณีพิเศษที่มีการยึดหลักยุทธศาสตร์พระราชทาน “เข้าใจ เข้าถึง พัฒนา” ในการแก้ไขปัญหาความไม่สงบในพื้นที่ |

**1.2 จุดอ่อน (Weaknesses)**

|  |  |
| --- | --- |
| W1 | ปัญหาความไม่สงบในพื้นที่ส่งผลกระทบต่อการค้า การลงทุน และการท่องเที่ยวของผู้ประกอบการและนักลงทุนทั้งในประเทศและต่างประเทศ และทำให้ประชาชนไม่สามารถประกอบอาชีพได้ตามปกติและมีรายได้เฉลี่ยต่อหัวต่ำ ส่งผลให้การขับเคลื่อนการพัฒนาจังหวัดเป็นไปอย่างล่าช้า |
| W2 | ความไม่มั่นใจในความปลอดในชีวิตและทรัพย์สิน ทำให้ผู้ประกอบการไม่กล้าเข้ามาลงทุนในพื้นที่ โดยเฉพาะการลงทุนในอุตสาหกรรมขนาดใหญ่ การลงทุนที่เกิดขึ้นต้องอาศัยภาครัฐลงทุนและ ให้เอกชนเข้ามาบริหารจัดการเพื่อสร้างอาชีพให้กับประชาชนในพื้นที่ทำให้ระบบเศรษฐกิจในจังหวัดนราธิวาสไม่เติบโตเท่าที่ควร |
| W2 | เกษตรกร วิสาหกิจชุมชน และผู้ประกอบการขาดองค์ความรู้ในเรื่องการผลิตที่ได้มาตรฐาน ระบบการค้า เทคโนโลยี การตลาด การพัฒนา บรรจุภัณฑ์ และการบริหารจัดการที่ดี ในการผลิตสินค้า ที่มีคุณภาพ และการสร้างมูลค่าให้ได้มาตรฐานการส่งออก |
| W3 | โครงสร้างพื้นฐานด้านการคมนาคม ทั้งทางบก ทางอากาศ และทางน้ำ และระบบโลจิสติกส์ที่มีอยู่ในปัจจุบันยังไม่ได้มาตรฐานและขาดความพร้อมที่จะเอื้อต่อการเชื่อมโยงการค้าทั้งในและต่างประเทศ ทำให้ต้นทุนในการขนส่งสินค้าและบริการสูง |
| W4 | ขาดการบูรณาการและการบริหารจัดการของหน่วยงานที่รับผิดชอบและเครือข่ายทางด้าน การอุตสาหกรรมการท่องเที่ยวอย่างครบวงจร |
| W5 | คุณภาพการศึกษาต่ำกว่าเกณฑ์มาตรฐาน ครูผู้สอนไม่ตรงกับวุฒิทางการศึกษา และเด็กอ่านไม่ออกเขียนไม่ได้ ส่งผลให้คุณภาพการศึกษาอยู่ในลำดับสุดท้ายของประเทศ |
| W6 | บุคลากรทางการแพทย์มีไม่เพียงพอต่อการให้บริการประชาชน รวมทั้งขาดแคลนแพทย์เฉพาะทาง และการบูรณาการแก้ไขปัญหาสาธารณสุขที่ยังไม่เป็นรูปธรรมที่ชัดเจน |
| W7 | ประชากรที่อยู่ในกำลังแรงงานจำนวนมากยังขาดทักษะฝีมือแรงงาน องค์ความรู้ด้านวิชาการ และการบริหารจัดการแนวใหม่ในหลายๆ ด้าน |
| W8 | บุคลากรทางศาสนา ยังขาดโอกาสในการพัฒนาองค์ความรู้ที่ช่วยในการส่งเสริมการเผยแผ่ศาสนา อีกทั้งการส่งเสริมคุณธรรมจริยธรรมยังขาดสื่อในการเผยแผ่หลักธรรมคำสอนศาสนา |
| W9 | ประชาชนยังไม่เห็นคุณค่าและไม่ให้ความสำคัญของการอนุรักษ์ทรัพยากรธรรมชาติ การบริหารจัดการระบบน้ำยังไม่มีประสิทธิภาพ นอกจากนี้ในฤดูฝนยังเกิดปัญหาน้ำท่วมส่งผลให้ผลผลิตทางเกษตรและบ้านเรือนของชาวบ้านรับความเสียหายเป็นประจำทุกปี |
| W10 | การเกิดไฟไหม้ป่าพรุเป็นประจำทุกปี ทำให้ภาครัฐต้องสูญเสียงบประมาณในการแก้ไขปัญหา เป็นจำนวนมาก อีกทั้งยังส่งผลกระทบต่อมลภาวะทางอากาศและกระทบต่อระบบนิเวศ |
| W11 | ชุมชนและประชาชนในพื้นที่ไม่มีส่วนร่วมในการจัดการขยะ อีกทั้งองค์การปกครองส่วนท้องถิ่น มีค่าใช้จ่ายในการกำจัดขยะ (ค่าขนส่ง+ค่ากำจัด) ทำให้ไม่ได้นำส่งขยะเข้าระบบกำจัดที่ถูกหลัก วิชาการ |
| W12 | การขาดแคลนน้ำในการอุปโภคบริโภคและการเกษตรในบางพื้นที่ |
| W13 | ความไม่ชัดเจนของแนวเขตพื้นที่และเอกสิทธิ์ในที่ดินระหว่างป่าสงวนกับที่ดินทำกินของชาวบ้าน ทำให้เกิดพื้นที่ทับซ้อนและมีการบุกรุกทำลายทรัพยากรธรรมชาติและสิ่งแวดล้อม อีกทั้งทรัพยากรที่ดินในบางพื้นที่เกิดความเสื่อมโทรม ดินเปรี้ยว ไม่เหมาะต่อการเพาะปลูกและทำการเกษตร |
| W14 | ขาดแคลนเครื่องมือด้านเทคโนโลยีที่มีประสิทธิภาพสูงและเพียงพอที่ใช้ในการเฝ้าระวังการก่ออาชญากรรมในพื้นที่หมู่บ้านและชุมชน |
| W15 | ประชาชนในบางพื้นที่อยู่ในภาวการณ์ว่างงานทำให้ขาดรายได้ที่มั่นคงไม่สามารถบริโภคสินค้าและบริการในระดับความจำเป็นขั้นพื้นฐานในการดำรงชีพส่งผลให้หนี้สินต่อครัวเรือนเพิ่มสูงขึ้น อีกทั้งขาดความรู้ ความเข้าใจในการวางแผนครอบครัวส่งผลให้ทารกที่เกิดมามีความบกพร่องทางกายและใจ |

**1.3 โอกาส (Opportunities)**

|  |  |
| --- | --- |
| O1 | นโยบายรัฐบาลให้ความสำคัญส่งเสริมการพัฒนาการขับเคลื่อนโครงการอันเนื่องมาจากพระราชดำริและเศรษฐกิจพอเพียง ส่งผลต่อยุทธศาสตร์การพัฒนาและการขับเคลื่อนปรัชญาเศรษฐกิจพอเพียง ในพื้นที่ |
| O2 | นโยบายการจัดตั้งและส่งเสริมการลงทุนในเขตพัฒนาพิเศษเฉพาะกิจ เขตพัฒนาเศรษฐกิจพิเศษนราธิวาส และเมืองต้นแบบมั่นคง มั่งคั่ง ยั่งยืน “สุไหงโก-ลก เมืองการค้าชายแดนระหว่างประเทศ” ที่ให้สิทธิประโยชน์สูงกว่าจังหวัดอื่นๆ ส่งผลให้เกิดการลงทุนนำไปสู่การจ้างงาน ประชาชนมีรายได้ ไม่ต้องไปทำงานในประเทศเพื่อนบ้าน ครอบครัวมีความอบอุ่น |
| O3 | มีกลุ่มประเทศอาเซียน อาเซียน+3, +6 และนานาชาติและ IMT-GT ที่เอื้อต่อการพัฒนาโครงสร้างพื้นฐานและระบบโลจิสติกส์ให้สามารถสร้างการแข่งขันทางการค้า การลงทุน และการท่องเที่ยวนานาชาติ ส่งผลต่อการพัฒนาโครงสร้างพื้นฐานด้านการคมนาคม ระบบโลจิสติกส์ที่มีคุณภาพและได้มาตรฐาน |
| O4 | ประเทศไทยเป็น Friendly Muslim ลำดับสองของโลกรองจากสิงคโปร์ เป็นโอกาสให้จังหวัดนราธิวาสที่มีแหล่งท่องเที่ยวที่หลากหลายทั้งแหล่งท่องเที่ยวเชิงนิเวศ เชิงประวัติศาสตร์และเชิงวัฒนธรรมที่มีความโดดเด่นทางอัตลักษณ์ของความเป็นมุสลิมเป็นต้นทุนเดิม จะทำให้เชื่อมโยงการท่องเที่ยวและดึงนักท่องเที่ยวจากกลุ่มประเทศมุสลิมทั่วโลก |
| O5 | ความสัมพันธ์อันดีระหว่างจังหวัดนราธิวาสของประเทศไทย และรัฐกลันตัน รวมถึงรัฐอื่นๆ ของประเทศมาเลเซีย ทำให้การพัฒนาและการแก้ไขปัญหาด้านสังคม เศรษฐกิจ และความมั่นคงของทั้งสองประเทศมีความเข้มแข็งมากยิ่งขึ้น |
| O6 | กระทรวงสาธารณสุข กำหนดนโยบายในการแก้ไขปัญหาอนามัยแม่และเด็กในสามจังหวัดชายแดนภาคใต้ให้มีความชัดเจนทุกระดับ ทั้งระดับกระทรวง เขต และจังหวัด เป็นโอกาสในการพัฒนาและแก้ไขปัญหาอนามัยของแม่และเด็กในจังหวัดให้มีประสิทธิภาพและลดอัตราการเสียชีวิตของทารก ซึ่งเนื่องจากการตั้งครรภ์อันไม่พึงประสงค์ของเยาวชนที่ขาดการวางแผน ขาดความรู้ ความเข้าใจ ที่ถูกต้องเกี่ยวกับการตั้งครรภ์ ตลอดจนความไม่พร้อมในด้านภาวะต่างๆ ด้านเศรษฐกิจ ทำให้ทารกที่เกิดมามีความเสี่ยงต่อการเสียชีวิตสูง |
| O7 | การเติบโตของตลาดมุสลิม และกระแสความตื่นตัวของตลาดอาหารปลอดภัย ที่จะเป็นโอกาส ในการพัฒนาอาหารฮาลาลของจังหวัด และการเชื่อมโยงตลาดกับกลุ่มประเทศมุสลิม |
| O8 | ความร่วมมือเรื่องการบรรเทาสาธารณภัยระหว่างประเทศไทย-มาเลเซียอย่างต่อเนื่อง ทำให้สามารถขยายความร่วมมือในด้านต่างๆ โดยเฉพาะความมั่นคง ความปลอดภัย ในชีวิตและทรัพย์สิน |
| O9 | การแก้ไขปัญหาความไม่สงบในจังหวัดชายแดนใต้ เป็นนโยบายเร่งด่วนของรัฐบาลและเป็นวาระแห่งชาติ ทำให้เจ้าหน้าที่ในทุกภาคส่วนบูรณการการแก้ไขปัญหาอย่างจริงจัง เพื่อลดปัญหา ความไม่สงบในพื้นที่ที่เกิดขึ้นอย่างต่อเนื่อง ส่งผลให้สถานการณ์ความรุนแรงในพื้นที่ลดลงอย่างต่อเนื่อง |
| O10 | รัฐบาลประกาศให้การแก้ไขปัญหายาเสพติด การบริหารจัดการน้ำ ขยะมูลฝอย และทุจริตคอรัปชั่นเป็นวาระแห่งชาติ เป็นการลดปัญหายาเสพติดในจังหวัดและเป็นการลดบทบาทของกลุ่มผู้มีอิทธิพลในพื้นที่ การแก้ไขปัญหาในการบริหารจัดการน้ำให้เพียงพอต่อความต้องการของคนในพื้นที่และจัดเก็บน้ำเพื่อสามารถใช้ในฤดูที่แห้งแล้ง การจัดการขยะมูลฝอยที่ถูกสุขลักษณะครบถ้วน ส่งผลให้จังหวัดสามารถลดและควบคุมการผลิตขยะมูลได้ การป้องกันและปราบปรามการทุจริตและประพฤติมิชอบ เป็นการเสริมสร้างจิตสำนึก ค่านิยม พัฒนาศักยภาพเจ้าหน้าที่ของรัฐ และเสริมสร้างความเข้มแข็งในการป้องกันและปราบปรามการทุจริตของจังหวัด |
| O11 | ความก้าวหน้าของระบบเทคโนโลยีสารสนเทศและการสื่อสารที่ครอบคลุมและทั่วถึง เป็นการนำเทคโนโลยีสารสนเทศและการสื่อสารที่ทันสมัยมาใช้พัฒนา ป้องกันและแก้ไขปัญหาต่างๆ ในพื้นที่ได้อย่างทันท่วงที |
| O12 | มีการบังคับใช้กฎหมายอิสลาม “กฎหมายชารีอะห์” ซึ่งเป็นหลักกฎหมายที่บัญญัติไว้ในคัมภีร์ อัล-กุรอาน โดยเป็นการบังคับใช้เพื่อตัดสินพิจารณาคดีความเกี่ยวกับครอบครัว เช่น การสมรส การหย่าร้าง การแบ่งมรดก และความขัดแย้งในครอบครัว เป็นต้น สอดคล้องกับบทบัญญัติฯ และอัตลักษณ์ของพื้นที่ |

**1.4 อุปสรรค (Threats)**

|  |  |
| --- | --- |
| T1 | ปัจจัยการผลิตภาคการเกษตรและอุตสาหกรรมปรับตัวสูงขึ้น ส่งผลให้ต้นทุนการผลิตสูง แต่ไม่สามารถควบคุมราคาของผลผลิตและผลิตภัณฑ์ได้ โดยเฉพาะผลผลิตทางการเกษตรยังขึ้นกับฤดูกาล และสภาพอากาศ |
| T2 | กฎหมายและกฎระเบียบบางส่วนที่ยังไม่เอื้ออำนวยต่อการส่งเสริมการค้าที่เป็นธรรม และอำนวยความสะดวกต่อการค้า การลงทุนและการส่งออก |
| T3 | สภาวะเศรษฐกิจโลกยังผันผวนและความผันผวนทางการเมือง และการปรับเปลี่ยนรัฐบาล ตลอดจนนโยบายของรัฐที่ขาดความต่อเนื่อง ส่งผลกระทบต่อการลงทุนและการเจริญเติบโตด้านเศรษฐกิจของจังหวัดนราธิวาสหยุดชะงัก |
| T4 | สภาพภูมิอากาศที่เปลี่ยนแปลงไป ทำให้ฝนตกมากขึ้นและไม่เป็นไปตามฤดูกาล รวมทั้งการเกิด ภัยธรรมชาติส่งผลกระทบต่อผลผลิตภาคการเกษตรและการท่องเที่ยวลดลง |
| T5 | การนำเสนอข้อมูลข่าวสารในพื้นที่ผ่านสื่อที่อาจเกินจริง ส่งผลให้ประชาชนนอกพื้นที่มีทัศนคติ ในด้านลบ ทำให้พัฒนาในด้านต่างๆ ในพื้นที่เป็นไปอย่างล่าช้า (ภาพลักษณ์) |
| T6 | การแพร่ระบาดของยาเสพติดในพื้นที่ที่ทำให้ปัญหายาเสพติดไม่สามารถควบคุมได้และมีแนวโน้มเพิ่มสูงขึ้น |
| T7 | การหลั่งไหลเข้ามาของวัฒนธรรมสมัยใหม่ที่ทำลายวัฒนธรรมอัตลักษณ์ที่ดีงาม และการใช้สื่อ โซเซียลที่มากเกินควรของเด็ก เยาวชน |
| T8 | ความหวาดระแวงระหว่างเจ้าหน้าที่รัฐกับประชาชนในพื้นที่ ส่งผลให้การแก้ไขปัญหาความมั่นคงในพื้นที่ขาดประสิทธิภาพเท่าที่ควร |

**การกำหนดประเด็นยุทธศาสตร์จากการวิเคราะห์ศักยภาพและสภาพแวดล้อมภายใน-ภายนอก**

**(TOWs Matrix)**

| **ทิศทางเชิงรุก SO** | **ทิศทางเชิงป้องกัน ST** |
| --- | --- |
| 1) พัฒนาโครงสร้างพื้นฐานและระบบโลจิสติกส์ ให้มีคุณภาพและได้มาตรฐานเชื่อมโยงในภูมิภาคและต่างประเทศ (S2, O3)  2) พัฒนาด่านชายแดนเชื่อมโยงประเทศเพื่อนบ้าน และนานาชาติรองรับการลงทุน การค้าและการท่องเที่ยวชายแดน (S1, O2, O3)  3) พัฒนาและเสริมสร้างศักยภาพและทักษะฝีมือแรงงานรองรับการลงทุน (S3, O2)  4) พัฒนายกระดับคุณภาพการท่องเที่ยวสู่ระดับนานาชาติและในกลุ่มโลกมุสลิม (S4, S5, O4, O7)  5) พัฒนาผลผลิตทางการเกษตร แหล่งผลิตสินค้าผลิตภัณฑ์เชิงสร้างสรรค์และเป็นมิตรกับสิ่งแวดล้อมสู่ระบบมาตรฐานสากลเพื่อการส่งออกและสร้างความโดดเด่นสินค้าชุมชนสู่ตลาดโลกมุสลิม (S6, O3, O4, O5)  6) พัฒนาเมืองชายแดนสุไหงโก-ลกเป็นเมืองต้นแบบการค้าระหว่างประเทศที่มีความพร้อม มาตรฐานและการจัดการเมืองชายแดน เชื่อมโยงการค้าในภูมิภาค อาเซียนและนานาชาติ (S1, S7, O2)  7) การยกระดับคุณภาพและสร้างสรรค์เศรษฐกิจ จากฐานการกีฬาและนันทนาการ (S8, O3)  8) ส่งเสริมและขยายผลโครงการอันเนื่องมาจากพระราชดำริ ยกระดับคุณภาพชีวิตและเสริมสร้างศักยภาพการพึ่งตนเองตามหลักปรัชญาเศรษฐกิจพอเพียง อย่างเข้าใจ เข้าถึง พัฒนา (S9, O1)  9) พัฒนามหาวิทยาลัยนราธิวาสราชนครินทร์ ให้เป็นแหล่งการเรียนรู้ทางการศึกษาตามลักษณ์ ของพื้นที่รองรับการเข้าสู่ประชาคมอาเซียน (S10, O3)  10) พัฒนาระบบบริการสาธารณสุขของโรงพยาบาลขนาดใหญ่บูรณาการร่วมกับคณะแพทย์ศาสตร์ โรงพยาบาลมหาวิทยาลัยนราธิวาสให้เป็นไปตามมาตรฐานในการดูแลสุขภาพประชาชน (S12, O6)  11) ส่งเสริมให้สถาบันทางศาสนาในจังหวัด ซึ่งมีความหลากหลายเข้ามามีบทบาทในการส่งเสริมคุณธรรมจริยธรรมให้กับเยาวชนเพื่อให้มีภูมิคุ้มกันทางจิตใจที่เข้มแข็งต่อกระแสการไหลบ่าของ อารยธรรมโลกและส่งเสริมการแก้ปัญหาทางสังคม โดยใช้หลักธรรมทางศาสนา (S5, O9)  12) พัฒนาระบบบริหารจัดการน้ำที่มีประสิทธิภาพ (S11, O10) | 1) การสร้างภาพลักษณ์และการประชาสัมพันธ์ เพื่อสร้างความเชื่อมั่นให้กับนักท่องเที่ยวและนักลงทุน โดยมีศูนย์การศึกษาพิกุลทองฯ และศูนย์OSS ในการให้ข้อมูล (S9, T5)  2) พัฒนาระบบการศึกษาให้ประชาชนมีโอกาสใน การเรียนรู้และพัฒนาตนเองผ่านระบบเทคโนโลยีสารสนเทศที่เหมาะสมมีทัศนคติที่ดีและคงไว้ ซึ่งอัตลักษณ์ของจังหวัดนราธิวาส (S10, T7)  3) ลดปัญหายาเสพติดในกลุ่มเยาวชนโดยผลักดันให้ผู้ติดยาเสพติดเข้าสู่ระบบการบำบัดรักษาที่เชื่อมโยงการดูแลอย่างต่อเนื่องทั้งในสถานบริการภาครัฐและชุมชน (S12, T6)  4) พัฒนาระบบบริการด้านสุขภาพทุกระดับเพื่อรองรับสถานการณ์ที่เสี่ยงต่อการเกิดโรคระบาดจากภัยธรรมชาติให้ประชาชนเกิดความเชื่อมั่นในระบบบริการสุขภาพ (S12,T6)  5) การพัฒนาศักยภาพของทรัพยากรธรรมชาติเพื่อลดปัญหาและป้องกันผลกระทบซึ่งเกิดจากความแปรปรวนของภูมิอากาศ และมีมาตรการในการอนุรักษ์ทรัพยากรธรรมชาติโดยมีการบูรณาการทุกภาคส่วนอย่างเป็นระบบ (S11, T4)  6) พัฒนาการวิจัยของศูนย์การเรียนรู้อันเนื่องมาจากพระราชดำริ และการบริหารจัดการน้ำอย่างยั่งยืนเพื่อป้องกันสภาวะแวดล้อมและภัยธรรมชาติ เพื่อให้ประชาชนมีคุณภาพชีวิตที่ดี โดยยึดวิถี แห่งปรัชญาของเศรษฐกิจพอเพียงประชาชนมีงาน มีอาชีพ มีรายได้ที่มั่นคง (S9, T4)  7) สร้างภูมิคุ้มกันทางสังคม เสริมสร้างความรู้ และความเข้าใจของความเจริญทางเทคโนโลยีในโลกโซเชียล (S5, T7) |
| **ทิศทางเชิงแก้ไข WO** | **ทิศทางเชิงรับ WT** |
| 1) จัดให้มีสิ่งอำนวยความสะดวกที่เอื้อต่อการลงทุนและการสร้างสรรค์นวัตกรรมทางธุรกิจ (W2, O2)  2) ส่งเสริมและพัฒนาเกษตรกร วิสาหกิจชุมชนและผู้ประกอบการในพื้นที่ให้มีความรู้ด้านการผลิต การค้า การลงทุนตลอดจนการใช้นวัตกรรม ให้ได้มาตรฐานรองรับการส่งออกและการแข่งขันในเวทีอาเซียนและระดับนานาชาติ (W3, O3)  3) พัฒนาระบบการบริหารจัดการและการบูรณาการ การท่องเที่ยวอย่างเป็นระบบ (W5, O3)  4) ส่งเสริมการค้า การลงทุนและการท่องเที่ยว ให้เกิดขึ้นในพื้นที่เพื่อเศรษฐกิจที่ดี เกิดการจ้างงานสร้างอาชีพและรายได้ให้กับประชาชนในพื้นที่ (W8, W16, O3)  5) พัฒนาและยกระดับคุณภาพการศึกษาให้ได้มาตรฐานของประเทศและรองรับการเข้าสู่ประชาคมอาเซียน (W6, O9)  6) พัฒนาบุคลากรทางศาสนาให้มีความรู้ และมีแนวคิดใหม่อย่างสร้างสรรค์ในการเผยแผ่หลักธรรม คำสอนทางศาสนา และการส่งเสริมคุณธรรมจริยธรรม เพื่อนำไปสู่การพัฒนาสังคมคุณธรรมอย่างยั่งยืน (W9, O9) | 1) ส่งเสริมการเกษตรอินทรีย์และลดต้นทุนการผลิต ภาคการเกษตรตามหลักปรัชญาของเศรษฐกิจพอเพียง (W3, T1)  2) ปรับทัศนะคติและเพิ่มองค์ความรู้ในการจัดการ ปัญหาสุขภาพแกนนำสุขภาพในครอบครัวให้สามารถ แก้ไขปัญหาสุขภาพที่สำคัญของครอบครัวได้อย่างเหมาะสม (W7, T4)  3) สร้างจิตสำนึกให้กับประชาชนมีส่วนร่วมในการบริหารจัดการน้ำและการอนุรักษ์ทรัพยากรธรรมชาติ (W10, T4) |
| 7) ขยายโอกาสการศึกษาของแพทย์ในพื้นที่และการศึกษาต่อเฉพาะทางของแพทย์ให้ครบทุกด้าน รวมทั้งบุคลากรในทีมสหวิชาชีพด้านสุขภาพให้มีทักษะพร้อมในการจัดการปัญหาสุขภาพที่สำคัญให้ผ่านเกณฑ์มาตรฐาน (W7,O6)  8) พัฒนาทักษาฝีมือแรงงานให้ได้มาตรฐานสากล เพื่อเพิ่มโอกาสในการประกอบอาชีพในประเทศและต่างประเทศ (W8,O3)  9) พัฒนาระบบบริหารจัดการทรัพยากรน้ำแบบ บูรณาการและสร้างความเป็นเอกภาพในการบริหารจัดการน้ำ (W10,O10)  9) การเสริมสร้างจิตสำนึกการส่วนร่วมในการจัดการขยะ (W12,O10) |  |

**2. เป้าหมายการพัฒนาจังหวัด**

**2.1 วิสัยทัศน์จังหวัดนราธิวาส**

**“เศรษฐกิจมั่นคง การค้าเฟื่องฟู นราน่าอยู่ มุ่งสู่สันติสุขอย่างยั่งยืน”**

**คำอธิบายวิสัยทัศน์**

**เศรษฐกิจมั่นคง** หมายถึง ความมั่นคงในระบบเศรษฐกิจของจังหวัดนราธิวาส ตามองค์ประกอบ ดังนี้

1) **ความสำเร็จในการเสริมสร้างความมั่นคง จากการสนับสนุน และเพิ่มศักยภาพของฐานการผลิตจากฐานรายได้เดิมให้เติบโตอย่างต่อเนื่อง**

**1.1)** ภาคการเกษตร : เน้นการเติบโตอย่างมั่นคงของผลผลิตภาคการเกษตร เช่น ยางพารา ปาล์มน้ำมัน ไม้ผล ปศุสัตว์ ประมง ให้มีคุณภาพ และได้มาตรฐาน มีตลาดกลางการเกษตรชายแดนใต้ ณ อำเภอยี่งอ ที่จะเป็นแหล่งรับซื้อและกระจายผลผลิตภาคการเกษตรไปยังภูมิภาคต่างๆ ทั้งในประเทศ และต่างประเทศ รวมทั้งการพัฒนาผลผลิตและการแปรรูปสินค้าเกษตรให้ได้มาตรฐานในระดับการส่งออก พร้อมทั้งการส่งเสริมการพัฒนานวัตกรรมเพื่อการสร้างสรรค์คุณค่า มูลค่าของผลผลิต ผลิตภัณฑ์ และตราสินค้าของจังหวัดจากฐานการเกษตร

**1.2)** ภาคการท่องเที่ยว : เน้นการเติบโตอย่างมั่นคงทางการท่องเที่ยว โดยการพัฒนาเป็นแหล่งท่องเที่ยวเชิงนิเวศน์ แหล่งท่องเที่ยวเชิงวัฒนธรรม และแหล่งท่องเที่ยวเชิงประวัติศาสตร์ให้มีคุณภาพและได้มาตรฐาน พร้อมทั้งการสร้างสรรค์กิจกรรมการท่องเที่ยวใหม่ในชุมชนจากต้นทุนของจังหวัดที่เกิดบริการที่มีมูลค่าสูง สร้างงาน อาชีพ รายได้แก่ชุมชน

2) **ความสำเร็จในการเสริมสร้างการเติบโตของฐานการผลิตจากฐานรายได้ใหม่**

2.1) เพิ่มศักยภาพสินค้า OTOP ผลิตภัณฑ์ชุมชนแบบครบวงจร เช่น กรือโป๊ะ ใบไม้สีทอง ผ้าบาติก รังนก ผลิตภัณฑ์ส้มแขก เป็นต้น ให้เป็นตราสินค้าพรีเมี่ยมและได้มาตรฐานการส่งออก และพัฒนาโอกาสทางการตลาดในระบบดิจิทัล พร้อมส่งเสริมการพัฒนานวัตวิถี เพื่อการผลักดันผลิตภัณฑ์จากภูทิปัยญา และธรรมชาติของจังหวัด ให้มีโอกาสทางการตลาด และเสริมสร้างเศรษฐกิจในชุมชน

2.2) เป็นเมืองเศรษฐกิจจากฐานการเกษตรอุตสาหกรรมเพิ่มค่าที่เป็นมิตรกับสิ่งแวดล้อม เช่นอุตสาหกรรมแปรรูปยางพารา, เวชสำอางจากข้าวหอมกระดังงา เป็นต้น และอุตสาหกรรมต่อเนื่อง และอุตสาหกรรมฮาลาล (อาหารและไม่ใช่อาหาร) และเกิดความสำเร็จในการผลักดันนิคมอุตสาหกรรมเขตพัฒนาเศรษฐกิจพิเศษนราธิวาส และเมืองต้นแบบ “สามเหลี่ยม มั่นคง มั่งคั่ง ยั่งยืน” เพื่อสนับสนุนให้เป็นแหล่งแปรรูปผลผลิต และส่งเสริมให้เกิดการจ้างงานประชาชนในพื้นที่ ซึ่งอุตสาหกรรมที่มีความเหมาะสมแก่การลงทุนในพื้นที่เขตพัฒนาเศรษฐกิจพิเศษนราธิวาส ได้แก่

* อุตสาหกรรมใช้แรงงานเข้มข้น ได้แก่ สิ่งทอและเครื่องนุ่นห่ม เป็นต้น
* อุตสาหกรรมเฟอร์นิเจอร์ เครื่องเรือนจากไม้แปรรูป
* อุตสาหกรรมแปรรูป สินค้าเกษตรและอาหารแปรรูป
* อุตสาหกรรมฮาลาล
* อุตสาหกรรมแปรรูปยาง ขั้นต้นและขั้นกลาง
* อุตสหกรรมที่มีฐานลูกค้าอยู่ที่ประเทศมาเลเซีย หรือวัตถุดิบจากมาเลเซีย
* อุตสาหกรรม และกิจการบริการอื่น ๆ ที่ไม่ส่งผลกระทบต่อสิ่งแวดล้อม

2.3) การเติบโตของอุตสาหกรรมการท่องเที่ยวอย่างครบวงจร และส่งเสริมการท่องเที่ยวรูปแบบใหม่เพิ่มเติม ประกอบด้วย การท่องเที่ยวเชิงสันทนาการและกีฬา และอีเวนต์ส่งเสริมการท่องเที่ยวในพื้นที่ การท่องเที่ยวเชิงวัฒนธรรม และการท่องเที่ยวธรรมชาติบริเวณเขตรักษาพันธุ์สัตว์ป่าฮาลา-บาลา และธุรกิจบริการต่อเนื่องจากการท่องเที่ยว และการค้าปลีกบริเวณชายแดน

3) การสร้างงาน อาชีพ ในระดับชุมชนอย่างทั่วถึง เพื่อสร้างรายได้ต่อหัวของประชากรเพิ่มสูงขึ้น การกระจายรายได้เป็นไปอย่างทั่วถึง เศรษฐกิจในชุมชนดีขึ้น พร้อมทั้งพัฒนาคุณภาพของแรงงาน ผู้ประกอบการ วิสาหกิจชุมชน และผู้ประกอบการใหม่มีความพร้อมในการสร้างสรรค์เศรษฐกิจจังหวัดให้มีศักยภาพที่แข่งขันได้

**การค้าเฟื่องฟู** หมายถึง การที่การค้าของจังหวัดนราธิวาส มีองค์ประกอบ ดังนี้

1) จังหวัดนราธิวาสมุ่งเป็นจังหวัดแห่งการค้า (Trading Provincial) โดยมีเมืองสุไหงโก-ลกเป็นต้นแบบการค้าปลีกบริเวณชายแดน การค้าขายระหว่างประเทศ และมีการค้าชายแดนทั้ง 3 ด่าน ที่เติบโตอย่างต่อเนื่อง (ด่านตากใบ ด่านบูเก๊ะตา ด่านสุไหงโก-ลก) มีมาตรฐานการจัดการด่าน เพื่อการค้าระดับสากล และมีปริมาณรวมของการค้าชายแดนเติบโตอย่างต่อเนื่อง

2) สุไหงโกลกมีระบบการบริการโรงแรมที่มีมาตรฐาน เป็นศูนย์รวมความบันเทิง ดิวตี้ฟรี ศูนย์กีฬาและนันทนาการตลาดวัฒนธรรม 4 ภาค มีความเติบโตของธุรกิจค้าส่ง ค้าปลีก เติบโตอย่างมีคุณภาพ มีระบบบริการที่มีมาตรฐานการค้าชายแดนในระดับต้นแบบที่ดีของประเทศ

3) การคมนาคม การขนส่งและขนถ่ายสินค้า และโลจิสติกส์ทั้งทางบก ทางน้ำ ทางอากาศ ที่เชื่อมโยงอย่างเป็นระบบครบวงจร โครงสร้างพื้นฐานของจังหวัดเอื้อต่อการค้า และสนับสนนุการพัฒนาจังหวัดให้เป็นเมืองการค้า เมืองที่น่าลงทุนในระดับประเทศและนานาชาติ มีสะพานข้ามแม่น้ำโก-ลกแห่งใหม่ที่ตำบลเกาะสะท้อน อำเภอตากใบ เพื่อเชื่อมโยงการคมนาคมตามกรอบการพัฒนา IMT-GT

4) เกิดธุรกิจขนาดใหญ่ ธุรกิจท้องถิ่น ธุรกิจรุ่นใหม่ และวิสาหกิจชุมชนในทั่วทุกพื้นที่ของจังหวัด ที่เชื่อมโยงการค้าชายแดนและสร้างรายได้และเงินหมุนเวียนในจังหวัด

**นราน่าอยู่** หมายถึง การที่สังคมเมืองนราธิวาส มีองค์ประกอบดังนี้

1) เป็นสังคมพหุวัฒนธรรมที่มีความเข้มแข็ง มีอัตลักษณ์ของจังหวัดที่ชัดเจนเป็นที่รับรู้และเชื่อมั่น ของประชาชน สังคม ประเทศชาติและระดับนานาชาติ

2) ประชาชนมีคุณภาพ มีความตื่นรู้ในทักษะศตวรรษ 21 (ภาษาอังกฤษ เทคโนโลยีสารสนเทศ) พัฒนาตนเองอย่างต่อเนื่อง ก้าวทันการเปลี่ยนแปลงอย่างเท่าทัน และคงไว้ซึ่งอัตลักษณ์ที่ดีงามของนราธิวาส เป็นเมืองแห่งการเรียนรู้ เมืองแห่งการศึกษาที่ได้มาตรฐาน และเท่าเทียมกันทุกพื้นที่ และวัยเรียน เยาวชน วัยทำงานมีศักยภาพทางด้านเทคโนโลยีสารสนเทศ ประชาชน มีทักษะสากล (ภาษาอังกฤษ และเทคโนโลยีสารสนเทศ) และพร้อมสู่สังคมดิจิทัล

3) ระบบบริการของรัฐทุกระดับมีคุณภาพ เข้าถึงประชาชนอย่างทั่วถึง เป็นบริการที่มีความสะดวกความทันสมัยในยุคดิจิทัล มีธรรมาภิบาลโดดเด่นในการมีส่วนร่วมของประชาชน และยึดหลักในการพัฒนาโดยใช้พื้นที่เป็นฐานอย่างเข้าใจ เข้าถึง และพัฒนาให้เกิดความยั่งยืนด้วยกลไกประชารัฐ

4) ประชาชนมีคุณภาพชีวิตที่ดี และยึดวิถีการดำรงชีวิตตามหลักปรัชญาของเศรษฐกิจพอเพียง มีงาน มีอาชีพ มีรายได้ที่มั่นคง มีศักยภาพในการพึ่งตนเองสูงขึ้น ประชาชนกลุ่มผู้ด้อยโอกาสและผู้ที่ยากจน ได้รับการดูแลจนมีคุณภาพชีวิตที่ดีขึ้น

5) ความอุดมสมบูรณ์ของทรัพยากรทางธรรมชาติดีขึ้นอย่างต่อเนื่องทั้งนิเวศน์ป่าเขา นิเวศน์ทางทะเล ปัญหา และความเสียหายจากภัยพิบัติลดลง และจังหวัดนราธิวาสเป็นเมืองสิ่งแวดล้อมที่ดี อากาศบริสุทธิ์ บ้านเมืองสะอาด เป็นระเบียบเรียบร้อย

**มุ่งสู่สันติสุขที่ยั่งยืน** หมายถึง ความมั่นคง ความสงบเรียบร้อยและสันติสุขที่ยั่งยืน มีองค์ประกอบดังนี้

1) กองกำลังประจำถิ่น กองกำลังภาคประชาชนมีความเข้มแข็ง และมีขีดความสามารถในการรักษา ความสงบเรียบร้อย โดยการวางระบบป้องกันภัยคุกคามในพื้นที่ด้วยการนำเทคโนโลยีสมัยใหม่มาใช้ ในการทำงานแบบเชิงรุกเข้าถึงทุกพื้นที่ตลอด 24 ชั่วโมง

2) เครือข่ายชุมชนมีความเข้มแข็ง และมีบทบาทความเป็นผู้นำในการแก้ไขปัญหาด้านต่างๆ ในพื้นที่ (ผู้นำท้องถิ่น/ศาสนา/สตรี) สร้างความเข้าใจกับทุกฝ่าย ทุกภาคส่วน และมีเวทีให้ทุกฝ่ายได้แสดงความคิด ทัศนคติ พร้อมทั้งการบูรณาการความร่วมมือกับประเทศเพื่อนบ้าน ในการแก้ไขปัญหาร่วมกันในทุกมิติ

3) ประชาชนมีความปลอดภัย สงบสุข อยู่อย่างเข้าใจซึ่งกันและกัน มีความภาคภูมิใจในพื้นที่ และ มีความเข้มแข็งในการจัดการแบบมีส่วนร่วมจากทุกภาคส่วนที่เข้าใจ เข้าถึง และพัฒนา จนสามารถทำให้ปัญหาสังคมทางอาชญากรรม ยาเสพติด การก่อการร้ายลดลง

4) ภัยคุกคามต่อจังหวัดในทุกประเภทได้รับการจัดการให้ลดลงในทั่วทุกพื้นที่อย่างเป็นระบบ มีประสิทธิภาพ และยั่งยืน

5) ประชาชนมีหลักยึดและมีวิถีชีวิตบนฐานของหลักธรรมทางศาสนา และอยู่ร่วมกันบนความหลากหลายของประเพณี และวัฒนธรรม วัฒนธรรม ประเพณีได้รับการสืบสาน และสร้างคุณค่า อย่างต่อเนื่อง

6) ความมีประสิทธิภาพในการบูรณาการภารกิจความมั่นคงในทุกระดับทั้งระดับจังหวัด อำเภอ ตำบล หมู่บ้าน ด้วยคุณภาพของบุคลากร และระบบงานที่ทันสมัย ได้รับการยอมรับและเชื่อมั่นไว้วางใจจากประชาชน

**1.2 พันธกิจ (Mission)**

(1) พัฒนาและเสริมสร้างศักยภาพเศรษฐกิจ ภาคการเกษตร การค้า การลงทุน การบริการ การท่องเที่ยวและอุตสาหกรรมให้เข้มแข็งและยั่งยืนบนพื้นฐานเศรษฐกิจพอเพียงภายใต้กระแสโลกาภิวัฒน์

(2) ยกระดับคุณภาพชีวิตของประชาชน ลดความเหลื่อมล้ำ เติมความเท่าเทียม และความเข้าใจ ในความแตกต่างภายใต้สังคมพหุวัฒนธรรม

(3) เสริมสร้างความมั่นคงของทรัพยากรธรรมชาติและสิ่งแวดล้อม ให้มีความอุดมสมบูรณ์ และเป็นหลักประกันในการพัฒนาของจังหวัดในทุกมิติ

(4) สร้างความเชื่อมั่นด้านความปลอดภัยในชีวิต ทรัพย์สินแก่ประชาชนและเจ้าหน้าที่ของรัฐ ที่ปฏิบัติงานในพื้นที่

(5) พัฒนาระบบบริหารจัดการภาครัฐ และบริการให้มีคุณภาพ ทันสมัย สู่ภาครัฐดิจิทัล และประสิทธิภาพตามหลักธรรมาภิบาล

**1.3 เป้าประสงค์รวม (Ultimate Goal)**

(1)เศรษฐกิจเติบโตอย่างมีเสถียรภาพมูลค่าผลิตภัณฑ์มวลรวมของจังหวัดนราธิวาส มีมูลค่าเพิ่มขึ้น เติบโตไม่น้อยกว่าร้อยละ 2

(2) ประชาชนมีคุณภาพชีวิตที่ดีตามหลักปรัชญาของเศรษฐกิจพอเพียงมีความมั่นคงในชีวิต ปัญหาความยากจนครัวเรือนยากจนที่มีรายได้เฉลี่ยต่ำกว่าเกณฑ์ จปฐ.สามารถพึ่งตนเองได้เพิ่มขึ้นร้อยละ 1.51 ต่อปี

**1.2 ตัวชี้วัดความสำเร็จตามเป้าหมายการพัฒนาจังหวัด**

| **เป้าประสงค์รวม** | **ตัวชี้วัด/เป้าหมาย**  **รวม 5 ปี** | **ข้อมูลฐาน** | **เป้าหมายรายปี** | | | | |
| --- | --- | --- | --- | --- | --- | --- | --- |
| **2561** | **2562** | **2563** | **2564** | **2565** |
| เศรษฐกิจเติบโตอย่างมีเสถียรภาพมูลค่าผลิตภัณฑ์มวลรวมของจังหวัดนราธิวาส มีมูลค่าเพิ่มขึ้น | อัตราการขยายตัวมูลค่าผลิตภัณฑ์มวลรวมของจังหวัดนราธิวาสเพิ่มขึ้น ร้อยละ 2.8 | อัตราการขยายตัวค่าผลิตภัณฑ์มวลรวมจังหวัดนราธิวาส  ปี 2556 = 40,373 (-3.73%)  ปี 2557 = 39,251 (3.25%)  ปี 2558 = 38,479 (-0.41%)  ปี 2559 = 42,110 (3.69%)  (มูลค่าเฉลี่ย4 ปี = 40,053 ล้านบาท/เพิ่มขึ้นเฉลี่ย 2.8%) | 0.56  (42,345) | 1.12  (42,581) | 1.68  (42,817) | 2.24  (43,053) | 2.80  (43,289) |
| ประชาชนมีคุณภาพชีวิตที่ดีตามหลักปรัชญาของเศรษฐกิจพอเพียงมีความมั่นคงในชีวิต | ร้อยละของการแก้ไขปัญหาเพื่อลดจำนวนครัวเรือนยากจนที่มีรายได้เฉลี่ยต่ำกว่าเกณฑ์ จปฐ.(เพิ่มขึ้นร้อยละ 1.51 ต่อปี) | - ร้อยละของการแก้ไขปัญหาเพื่อลดจำนวนครัวเรือนยากจนที่มีรายได้เฉลี่ยต่ำกว่าเกณฑ์ จปฐ.  ปี 2556 = 74.11  ปี 2557 = 94.76  ปี 2558 = 90.23  ปี 2559 = 94.76  ปี 2560 = 90.23  (เฉลี่ย 5 ปี = 86.37) | 91.74 | 93.25 | 94.76 | 99.11 |  |

**1.3 ประเด็นการพัฒนาจังหวัด**

1.31. การเสริมสร้างความมั่นคั่งทางเศรษฐกิจจากฐานการเกษตร การท่องเที่ยว การลงทุน และการค้าชายแดน ให้เติบโตอย่างต่อเนื่อง(Strengthening for Economic Stability, Trading and Investment Promotion and Border Trading)

1.3.2 การลดความเหลื่อมล้ำ พัฒนาและเสริมสร้างคุณภาพชีวิตประชาชนบนพื้นฐานหลักปรัชญาของเศรษฐกิจพอเพียง (Inequality Reduce and Quality of Life on Sufficiency Economic Based)

1.3.3 การจัดการทรัพยากรธรรมชาติให้มีความอุดมสมบูรณ์ ใช้ประโยชน์อย่างยั่งยืน และมีสิ่งแวดล้อมที่ดี

(Natural Resource and Environment Management and Sustainability)

1.3.4 การเสริมสร้างสันติสุขและความมั่นคงภายในพื้นที่แบบมีส่วนร่วม อย่างเข้าใจ เข้าถึง และพัฒนา

(Peaceful and Security on Integration Strengthening)

**ประเด็นยุทธศาสตร์ที่ 1 การเสริมสร้างความมั่นคั่งทางเศรษฐกิจจากฐานการเกษตร การท่องเที่ยว การลงทุน และการค้าชายแดน ให้เติบโตอย่างต่อเนื่อง(Strengthening for Economic Stability and wealthy : Agricultural ,Tourism, Investment Promotion and Border Trading)**

**–---------------------------------------------------------------------------------------------------------------------------**

**1.** **แนวคิด หลักการของประเด็นยุทธศาสตร์ (Strategic Issue Concept)**

ผลิตภัณฑ์มวลรวมจังหวัดนราธิวาส (Gross Provincial Product : GPP) ณ ราคาประจำปี 2559 มีมูลค่าเท่ากับ 42,110 ล้านบาท เพิ่มขึ้นจากปีที่ผ่านที่มีมูลค่ารวม 38,479 ล้านบาท คิดเป็นร้อยละ 9.44 มีขนาดเศรษฐกิจเล็กเมื่อเทียบกับภาคใต้ คิดเป็นสัดส่วน 3.1 ของผลิตภัณฑ์มวลรวมภาคใต้เป็นลำดับที่ 4 ของกลุ่มภาคใต้ชายแดน รองจากจังหวัดสงขลา จังหวัดปัตตานี และจังหวัดยะลา โครงสร้างเศรษฐกิจ เป็นภาคบริการร้อยละ 54.77 ภาคเกษตรร้อยละ 30.98 ภาคการค้า ร้อยละ 9.36 และภาคอุตสาหกรรม ร้อยละ 4.90 เศรษฐกิจของจังหวัดเริ่มหดตัวอย่างต่อเนื่อง ตั้งแต่ปี 2555 สาเหตุหลักเกิดจากสาขา ภาคการเกษตรซึ่งเดิมมีบทบาทสำคัญทางเศรษฐกิจของจังหวัดเริ่มหดตัวอย่างต่อเนื่อง ผลจากการลดลงของผลผลิตจากการเกษตรที่สำคัญ คือ ยางพารา สาเหตุหลักเกิดจากราคายางพารา เริ่มลดลงอย่างต่อเนื่องตั้งแต่ปี 2555 นอกจากนี้ผลผลิตด้านการเกษตรอื่นๆ ซึ่งเป็นพืชเศรษฐกิจ รองจากยางพารา เช่น ลองกอง ทุเรียน เงาะ และมังคุด ปริมาณผลผลิตลดลงค่อนข้างมาก และมีความผันผวนของราคาผลผลิต ตามสถานการณ์การตลาดในด้านภาวการณ์ลงทุนด้านอุตสาหกรรมในจังหวัด แต่อย่างไรก็ตาม ในปี 2557 เศรษฐกิจของจังหวัดเริ่มขยายตัว ปี 2558 หดตัวเล็กน้อย และในปี 2559 ขยายตัวถึงร้อยละ 3.69

ผลจากการพิจารณาข้อมูลการลงทุนอุตสาหกรรมในเดือนธันวาคม 2559 เมื่อเปรียบเทียบกับช่วงระยะเวลาเดียวกันกับปีที่ผ่านมา ไม่มีผู้ขออนุญาตประกอบกิจการ และไม่มีโรงงานเลิกประกอบกิจการแต่อย่างใด เนื่องจากนักลงทุนส่วนใหญ่วิตกกับสถานการณ์ความไม่สงบในพื้นที่ที่มีอยู่อย่างต่อเนื่อง ส่งผลต่อการตัดสินใจลงทุนเป็นอย่างมาก แม้สิทธิประโยชน์ส่งเสริมการลงทุนในจังหวัดนราธิวาสซึ่งอยู่ในเขตพัฒนาพิเศษเฉพาะกิจและเขตพัฒนาเศรษฐกิจพิเศษ จะสูงกว่าพื้นที่อื่นๆ แล้วก็ตาม แต่ยังไม่สามารถจูงใจนักลงทุนให้มาลงทุน ในพื้นที่ได้ โดยในปี 2560 จังหวัดนราธิวาส มีโรงงานอุตสาหกรรมตามพระราชบัญญัติโรงงาน พ.ศ. 2535 ทั้งสิ้น

411 โรง แบ่งเป็นโรงงานจำพวก 1 จำนวน 134 โรง เงินลงทุน 21,424,709 บาท จำพวก 2 จำนวน 61 โรง เงินลงทุน 79,027,400 บาท จำพวก 3 จำนวน 216 โรง มีเงินลงทุนทั้งสิ้น 2,794,616,436.16 บาท

ด้านการค้าส่ง ค้าปลีก ในพื้นที่จังหวัดนราธิวาส มีผู้ประกอบการด้านธุรกิจค้าปลีกค้าส่งเป็นรายย่อยในพื้นที่ ซึ่งปัญหาการค้าปลีกค้าส่งได้รับผลกระทบจากธุรกิจรายใหญ่ที่เข้าแทรกแซงในระบบธุรกิจของท้องถิ่น เช่น เซเว่น อีเลฟเว่น (7-Eleven)

การค้าชายแดนของจังหวัดนราธิวาสมีชายแดนติดกับประเทศมาเลเซียบริเวณรัฐกลันตัน โดยมีด่านชายแดนที่สำคัญ 3 แห่ง ประกอบด้วยด่านชายแดนสุไหงโก-ลก ด่านชายแดนบูเก๊ะตา และด่านชายแดนตากใบ ในปี 2560 มีมูลค่าการค้ารวม 4,238.47 ล้านบาท แยกเป็นมูลค่าส่งออก 1,131.52 ล้านบาท มูลค่านำเข้า 3,151.91 ล้านบาท เมื่อเปรียบเทียบช่วงเวลาเดียวกันของปีที่ผ่านมา (ปี 2559 มีมูลค่าการค้าชายแดน 4,719.25 ล้านบาท) มูลค่าการค้าลดลง จำนวน 480.75 ล้านบาท หรือร้อยละ 11.34 ปี 2559 โดยผ่านด่านศุลกากรสุไหงโก-ลก 3,139.10 ล้านบาท คิดเป็นร้อยละ 74.06 ด่านศุลกากรตากใบ 1,120.54 ล้านบาท คิดเป็นร้อยละ 26.44 และด่านศุลกากรบูเก๊ะตา 23.86 ล้านบาท คิดเป็นร้อยละ 0.56 สินค้านำเข้าที่สำคัญ ได้แก่ ไม้แปรรูป มะพร้าวผลแก่ปอกเปลือก ยางมะตอย ปลาสดแช่เย็น และหนังโคทั้งตัวหมักเกลือ ส่วนสินค้าส่งออกสำคัญ ได้แก่ ปลาสด เครื่องทำน้ำแข็ง แป้งมันสำปะหลัง ยางก้อนถ้วย และหินแกรนิต เป็นต้น สำหรับสาเหตุที่จังหวัดนราธิวาสมีมูลค่าการค้าชายแดน ปี 2559 เพิ่มขึ้นจากปี 2558 ที่มีมูลค่า 3,353.42 ล้านบาท สูงถึงร้อยละ 40.72 ที่สำคัญ คือ มีเรือติดตั้งและวางสายเคเบิล ใต้น้ำพร้อมอุปกรณ์, เคเบิลใยแก้วนำแสง และอุปกรณ์สำหรับเชื่อมต่อเคเบิลใยแก้วนำแสง โดยสินค้าดังกล่าวใช้ในงานการเชื่อมโยงสัญญาณโทรศัพท์ระหว่างประเทศใต้ทะเลฝั่งอันดามัน ตลอดแนวไทย-มาเลเซีย-กัมพูชาของ บริษัท ซิมโฟนี่ คอมมูเนเคชั่น จำกัด (มหาชน) เข้ามาทางด่านศุลกากรตากใบ ซึ่งเรือลำดังกล่าวไม่ได้เข้ามาเป็นประจำ นานๆ ครั้ง จะผ่านเข้ามา โดยมูลค่าการค้าชายแดนที่เกิดขึ้นจากเรือลำดังกล่าว เท่ากับ 1,105.93 ล้านบาท ส่งผลให้มูลค่าการค้าชายแดน มีค่าสูงมากเมื่อเทียบกับปี 2558

สำหรับการท่องเที่ยวจังหวัดนราธิวาสมี ที่ตั้งทางภูมิศาสตร์ที่เป็นประตูสู่อาเซียนทางใต้ผ่าน ทิศตะวันออกของมาเลเซียและติดอ่าวไทย ประกอบกับมีทุนมนุษย์และวัฒนธรรมที่มีอัตลักษณ์ของ ความเป็นมาลายู 80% เชื่อมโยงกับมาเลเซียและอินโดนีเซีย รวมทั้งมีทุนทางทรัพยากรธรรมชาติที่สมบูรณ์ มีแหล่งท่องเที่ยวที่หลากหลายทั้งแหล่ง ท่องเที่ยวเชิงนิเวศน์ เช่น ป่าฮาลา-บาลา แหล่งท่องเที่ยวเชิงวัฒนธรรม เช่น มัสยิดตะโละมาเนาะ และแหล่งท่องเที่ยวที่มนุษย์สร้างขึ้น เช่น พิพิธภัณฑ์ประวัติศาสตร์/อุโมงค์ หมู่บ้านจุฬาภรณ์พัฒนา 12 และไม้ดอกสุคิริน เป็นต้น จึงทำให้มีนักท่องเที่ยวเข้ามาท่องเที่ยว เป็นจำนวนมากแม้จะเกิดเหตุการณ์ความไม่สงบในพื้นที่ ในปี 2559 มีนักท่องเที่ยว จำนวน 655,564 คน สูงขึ้นจากปีที่ผ่านมาที่มีจำนวนนักท่องเที่ยว 635,910 คิดเป็นร้อยละ 3.09 เป็นลำดับที่ 3 ของกลุ่มจังหวัด ภาคใต้ชายแดน รองจากจังหวัดสงขลา และจังหวัดสตูล ส่วนใหญ่จะเป็น คนต่างประเทศ เช่น มาเลเซีย อินโดนีเซีย และสิงคโปร์ (ร้อยละ 62.60) คนไทย (ร้อยละ 37.40)

จังหวัดนราธิวาสได้ทบทวน และปรับทิศทางของประเด็นยุทธศาสตร์โดยการใช้โมเดลเศรษฐกิจ ไทยแลนด์ 4.0 ที่เน้นการพัฒนาระบบเศรษฐกิจมีความเข้มแข็งและแข่งขันได้ โครงสร้างเศรษฐกิจปรับสู่เศรษฐกิจฐานบริการและดิจิทัล มีผู้ประกอบการรุ่นใหม่และเป็นสังคมผู้ประกอบการ ผู้ประกอบการขนาดกลางและ ขนาดเล็กที่เข้มแข็งสามารถใช้นวัตกรรมและเทคโนโลยีดิจิทัลในการสร้างสรรค์คุณค่าสินค้าและบริการ มีระบบการผลิตและให้บริการจากฐานรายได้เดิมที่มีมูลค่าเพิ่มสูงขึ้น และมีการลงทุนในการผลิตและบริการ ฐานความรู้ชั้นสูงใหม่ๆ ที่เป็นมิตรกับสิ่งแวดล้อมและชุมชน และใช้กรอบยุทธศาสตร์ประเทศ 20 ปี ยุทธศาสตร์การพัฒนาแผนพัฒนาเศรษฐกิจและสังคมแห่งชาติ ฉบับที่ 12 เป็นฐาน โดยเน้นการสร้างความเข้มแข็งทางเศรษฐกิจและแข่งขันได้ และสร้างความยั่งยืน ในการพัฒนาเศรษฐกิจให้เข้มแข็งและทั่วถึง มุ่งพัฒนาเป็นประเทศแห่งการค้า และการสร้างสรรค์กิจกรรมทางการค้าเพื่อมุ่งสู่การมีรายได้สูง อย่างมีเสถียรภาพ เป็นธรรมอย่างยั่งยืน ด้วยนวัตกรรม

**2. วัตถุประสงค์ (Strategic Issue Objective)**

1. เพื่อส่งเสริมและพัฒนาการท่องเที่ยว เพิ่มมูลค่าสินค้าด้านการเกษตร และสินค้าชุมชน
2. เพื่อสร้างขีดความสามารถด้านการผลิต การตลาดและส่งเสริมผู้ประกอบการในจังหวัดพัฒนาสินค้าให้สอดคล้องกับความต้องการของตลาด แข่งขันได้ในระดับสากล และการเชื่อมโยงเครือข่ายทางการค้าสู่อาเซียน
3. เพื่อพัฒนาและจัดการผลผลิตทางการเกษตร เชิงปริมาณ และคุณภาพในการรองรับการพัฒนาอุตสาหกรรม
4. เพื่อสร้างโอกาสในการพัฒนาจังหวัดจากโมเดลเศรษฐกิจการพัฒนาของประเทศ เพื่อขับเคลื่อนจังหวัดสู่เมืองแห่งการค้า ผู้ประกอบการค้าในทุกระดับของจังหวัดเข้มแข็ง และแข่งขันได้

**3. เป้าประสงค์ :** การขยายตัวของภาคการเกษตร ภาคการท่องเที่ยว และภาคอุตสาหกรรม เติบโตอย่าง ต่อเนื่อง

**4. ตัวชี้วัด**

| **ตัวชี้วัด** | **ข้อมูลค่าฐาน** | **ค่าเป้าหมายรายปี** | | | | | |
| --- | --- | --- | --- | --- | --- | --- | --- |
| **2561** | **2562** | **2563** | **2564** | **2565** | **2561-**  **2564** |
| \*1. ผลผลิตการเกษตรเฉลี่ยต่อหน่วยการผลิต พืช (ปาล์มน้ำมัน) ประมง (ปลากะพงขาว) ปศุสัตว์ (แพะ) |  |  |  |  |  |  |  |
| ปาล์มน้ำมัน | ปี 2556 = 1,891.4 ก.ก./ไร่  ปี 2557 =1,943.2 ก.ก./ไร่  ปี 2558 = 1,856.0 ก.ก./ไร่  ปี 2559 = 1,358.0 ก.ก./ไร่  ปี 2560 = 2,027.0 ก.ก./ไร่  เฉลี่ย 5 ปี=1,851.12ก.ก./ไร่ | 1,851.12 | 1,897.40 | 1,944.84 | 1,993.46 | 2,043.30 | 2,043.30 |
| - ยางพารา | ปี 2556 = 290.27 ก.ก./ไร่  ปี 2557 = 291.91 ก.ก./ไร่  ปี 2558 = 266.21ก.ก./ไร่  เฉลี่ย 3 ปี = 282.80 ก.ก./ไร่ | 282.80 | 285.84 | 288.88 | 291.92 |  | 291.92 |
| - ปลากะพงขาว | ปี 2556 = 78.05 ก.ก./กระชัง  ปี 2557 = 93.90 ก.ก./กระชัง  ปี 2558 = 140.24 ก.ก./กระชัง  เฉลี่ย 3 ปี = 104.06 ก.ก./กระชัง | 104.06 | 116.12 | 128.18 | 140.24 |  | 140.24 |
| - แพะ | ปี 2556 = 135.56 ก.ก./ครัวเรือน  ปี 2557 = 128.29 ก.ก./ครัวเรือน  ปี 2558 = 140.73 ก.ก./ครัวเรือน  ปี 2559 = 143.62 ก.ก./ครัวเรือน  เฉลี่ย 4 ปี =137.05 ก.ก./ครัวเรือน | 137.05 | 144.71 | 152.37 | 160.03 |  | 160.03 |
| 2. อัตราการขยายตัวของรายได้จากการท่องเที่ยว (เพิ่มขึ้นร้อยละ 3.0 ต่อปี) | - อัตราการขยายตัวของรายได้จากการท่องเที่ยว  ปี 2556 = (2,200.00 )  ปี 2557 = 6.01% (2,332.25)  ปี 2558 = 42.51% (3,323.75)  ปี 2559 = -0.94% (3,292.63)  ปี 2560 = 4.61 % (3,444.30)  (มูลค่าเฉลี่ย 4 ปี =2,918 ล้านบาท เพิ่มขึ้นเฉลี่ย = 9.68%/ตัดข้อมูลปี 2558 เนื่องจากสูงผิดปกติ) | 3.00 %  (3,444) | 3.00 %  (3,547) | 3.00 %  (3,653) | 3.00 %  (3,762) | 3.00 %  (3,874) | 15.00 %  (3,874) |
| 3) อัตราการขยายตัวของผลิตภัณฑ์มวลรวมจังหวัด (เพิ่มขึ้นร้อยละ 0.5 ต่อปี) | -อัตราการขยายตัวของผลิตภัณฑ์มวลรวมจังหวัด  ปี 2556 = (-3.73%)  ปี 2557 = 3.25%  ปี 2558 = (-0.41%)  ปี 2559 = 3.69%  (ค่าเฉลี่ย 4 ปี = 2.8%) | 2.80% | 3.30% | 3.80% | 4.30% | 4.60% | 4.60% |
| 4.มูลค่าการค้าชายแดน | มูลค่าการค้าชายแดน  ปี 2556 = 3,178.77 ลบ.  ปี 2557 = 3,208.72 ลบ.  ปี 2558 = 3,353.43 ลบ.  ปี 2559 = 4,719.25 ลบ.  ปี 2560 = 4,283.47 ลบ.  (เฉลี่ย 5 ปี= 3,748.73 ลบ.  เพิ่มขึ้นเฉลี่ย 5 ปี ร้อยละ 3.14) | 3.14 | 3.14 | 3.14 | 3.14 | 3.14 | 15.70 |
| \*5. ร้อยละของประชากรที่อยู่ใต้เส้นความยากจน (ลดลงปีละ 1.64%) | ปี 2556 = 35.31%  ปี 2557 = 45.13%  ปี 2558 = %  ปี 2559 = %  ปี 2560 = %  (เฉลี่ย 5 ปี = %) | 40.22% | 38.58% | 36.94% | 35.30% | 36.94% | 36.94% |

**5. กลยุทธ์** ประกอบด้วย 8 กลยุทธ์

**5.1) พัฒนาโครงสร้างพื้นฐาน การคมนาคม และระบบโลจิสติกส์ให้มีคุณภาพและได้มาตรฐาน รองรับเขตเศรษฐกิจพิเศษ และการพัฒนาจังหวัดได้อย่างมีประสิทธิภาพ**

**แนวทางการพัฒนา**

(1) การพัฒนานาระบบขนส่งทางน้ำ โดยการพัฒนาท่าเทียบเรือเป็นท่าเทียบเรือขนถ่ายเชิงพาณิชย์อย่างครบวงจร

(2) เพิ่มขีดความสามารถของท่าอากาศยาน ในการรองรับความเติบโตของจังหวัด

(3) พัฒนาและปรับปรุงเส้นทางคมนาคมระบบรางที่มีความปลอดภัยและสะดวก รวดเร็ว เชื่อมโยงกับระบบรางในประเทศ พร้อมทั้งพัฒนาพื้นที่รอบสถานีรถไฟเป็นแหล่งการค้าและการท่องเที่ยวของจังหวัด

(4) พัฒนาโครงสร้างพื้นฐานและเส้นทางคมนาคม รองรับการเชื่อมโยงเขตเศรษฐกิจพิเศษ และเสริมสร้างศักยภาพการขับเคลื่อนเขตเศรษฐกิจพิเศษนราธิวาส : มั่นคง มั่งคั่ง ยั่งยืน เชื่อมโยงประชาคมอาเซียน ดังนี้

- เพิ่มประสิทธิภาพศูนย์ OSS และจัดหาบุคลากรเพื่อเพิ่มศักยภาพการปฏิบัติงานใน

เขตเศรษฐกิจพิเศษ

- ยกระดับผู้ประกอบการวิสาหกิจชุมชน และ SMEs ในพื้นที่

- ส่งเสริมการค้าระหว่างประเทศและการประชาสัมพันธ์พื้นที่เขตเศรษฐกิจพิเศษ

พร้อมทั้งการผลักดันให้มีเงื่อนไขของรัฐ เพื่อให้นักลงทุนเข้าถึงข้อมูล

- การปรับปรุงพัฒนาโครงสร้างพื้นฐานไฟฟ้า ประปา และเทคโนโลยีสารสนเทศ เพื่อ

รองรับการเติบโตของเมืองในเขตพื้นที่เศรษฐกิจพิเศษ

- การสร้างจุดพักในเขตพื้นที่เศรษฐกิจพิเศษ Trading Rest Area

- การพัฒนาระบบป้ายจราจร ให้เป็นระบบดิจิทัลพร้อมป้าย 3 ภาษา ได้แก่

ภาษาไทย ภาษาอังกฤษ ภาษามลายู

- การพัฒนาคมนาคมให้มีความปลอดภัย การปรับปรุงถนนที่ได้รับความเสียหายจากอุทกภัย

- พัฒนาโครงข่ายคมนาคมพื้นที่และเมืองรวมถึงเทคโนโลยีเพื่ออำนวยความสะดวก

และลดต้นทุนในการเคลื่อนย้ายสินค้าและบริการ

- พัฒนาโครงข่ายทางสายหลัก สายรอง และทางหลวงท้องถิ่นเพื่อเชื่อมโยงเขตพัฒนาเศรษฐกิจพิเศษ ด่านชายแดนและแหล่งท่องเที่ยว พัฒนาโครงข่ายทางสายหลัก สายรอง เพื่อการเชื่อมโยงทางหลวงท้องถิ่นเชื่อมโยงกับระบบขนส่งระบบ อื่นๆ และพัฒนาโครงข่ายคมนาคมขนส่งระหว่างประเทศไทย - มาเลเซีย และภายในประเทศ รวมทั้งปรับปรุงซ่อมแซมถนน และสะพานเชื่อมสายทางต่างๆ ให้สามารถสัญจรไปมาได้สะดวกและพัฒนาด่านชายแดนเพื่อรองรับการเข้าสู่ประชาคมอาเซียนและการขยายตัวทางเศรษฐกิจในอนาคต

- ทำการขุดลอกคูคลองและสร้างคูระบายน้ำ ก่อสร้างถนน ปรับปรุงซ่อมแซมเส้นทางเดิมและเส้นทางที่ถูกผลกระทบจากอุทกภัยให้สามารถสัญจรไปมาได้สะดวก ขยายเขตไฟฟ้า ประปา และบริหารจัดการน้ำในการอุปโภค บริโภค และการทำการเกษตรให้เพียงพอกับความต้องการของประชาชนในพื้นที่ การสำรวจร่องน้ำเป็นประจำทุกปีเพื่อให้เกิดความปลอดภัยในการเดินเรือ

- ปรับปรุงโครงข่ายทาง เพื่อรองรับการขยายเมือง ชุมชน และการพัฒนาพื้นที่เมือง ชนบท เกษตรกรรมและอุสาหกรรม

**5.2) สร้างระบบนิเวศน์การค้าชายแดน จัดระเบียบ และพัฒนาเมืองสุไหงโก-ลก เป็นต้นแบบการค้าชายแดนระหว่างประเทศ ที่มีความพร้อม มาตรฐาน และการจัดการเมืองชายแดนที่เป็นสากล**

**แนวทางการพัฒนา**

(1) พัฒนาและยกระดับมาตรฐานการอำนวยความสะดวกทางการค้าชายแดนสู่ระดับสากล ให้ความสำคัญกับความทันสมัย การจัดระเบียบสภาพแวดล้อมให้เป็นพื้นที่ที่มีความสะอาด และมีพื้นที่สีเขียว การสร้างจุดบริการ WIFI สาธารณะทั่วทุกพื้นที่ การปรับปรุงโครงสร้างพื้นฐานสาธารณะที่เน้นการเป็นมิตรกับสิ่งแวดล้อม การนำระบบสายโทรศัพท์ สายไฟฟ้า ลงสู่ใต้ดิน การสร้างพื้นที่บริการสาธารณะที่มีอารยสถาปัตย์ สร้างพื้นที่รองรับการเจรจาการค้า และการสร้างพื้นที่สาธารณะให้มีความเป็นระเบียบเน้นอัตลักษณ์เชิงพื้นที่ และการเป็นมิตรกับสิ่งแวดล้อม พร้อมทั้งการจัดสิ่งอำนวยความสะดวกที่เอื้อต่อผู้สูงอายุ คนพิการ และให้มีศูนย์บริการธุรกิจชายแดนแบบครบวงจร

(2) พัฒนาตลาดการค้าชายแดนที่ได้มาตรฐานสากล มีความทันสมัย และมีความเป็นระเบียบ เรียบร้อย และความสะอาด สร้างพื้นที่การค้ารองรับผลผลิต และสินค้าของชุมชนในบริเวณชายแดน พร้อมทั้งส่งเสริมและเชื่อมโยงกับการท่องเที่ยว

(3) เสริมสร้างความเชื่อมั่นในพื้นที่การค้าชายแดนแก่นักลงทุนเพิ่มประสิทธิภาพการจัดการการดูแลความปลอดภัย พัฒนาระบบบริการและสภาพแวดล้อมด่านชายแดนรองรับการค้าชายแดนโดยการปรับปรุง และพัฒนาระบบบริการของรัฐให้มีความทันสมัย คล่องตัว และพัฒนาสารสนเทศ และการบริการฐานข้อมูลการค้า ในรูปแบภาษาอังกฤษ ภาษาจีน ภาษามาลายู เพื่อการค้า การส่งออก เชื่อมโยงกับอาเซียน และนานาชาติ การสื่อสารประชาสัมพันธ์การค้าชายแดนสุไหงโก-ลก ให้เป็นที่รู้จักแพร่หลายทั้งในระดับพื้นที่ ประเทศ และนานาชาติ

(4) สร้างพื้นที่การค้าเชื่อมโยงการค้าชายแดนและสร้างรายได้และเงินหมุนเวียนในพื้นที่ และจังหวัด เชื่อมโยงระบบการธุรกิจค้าส่ง ค้าปลีก เติบโตอย่างมีคุณภาพ มีระบบบริการที่มีมาตรฐานการค้าชายแดน ในระดับต้นแบบที่ดีของประเทศ เน้นการสร้างโอกาสทางการค้า และการพัฒนาทักษะการค้าชายแดนแก่ผู้ประกอบการ SMEs วิสาหกิจชุมชนจากการส่งเสริมการค้าชายแดน

(5) การพัฒนาเศรษฐกิจให้เป็นพื้นที่เศรษฐกิจเฉพาะภายใต้โครงการสามเหลี่ยมมั่นคง มั่งคั่ง ยั่งยืน อำเภอสุไหงโก-ลก โดยการพัฒนาเชื่อมโยงธุรกิจค้าปลีก/ค้าส่ง และพัฒนาศักยภาพผู้ประกอบการ เพื่อการเชื่อมโยงการค้าชายแดนระหว่างประเทศ และสนับสนุนการเชื่อมโยงการนำเข้า – ส่งออก เพื่อเชื่อมโยงข้อมูลกับผู้ประกอบการในพื้นที่ อาเซียน และนานาชาติ

**5.3) พัฒนาผู้ประกอบการ ขนาดกลางและขนาดย่อม วิสาหกิจชุมชน และผู้ประกอบการใหม่ให้มีความพร้อมในการสร้างสรรค์เศรษฐกิจจังหวัดให้มีศักยภาพที่แข่งขันได้**

**แนวทางการพัฒนา**

(1) พัฒนาทักษะด้านการค้า การจัดการการเงิน การค้าชายแดน การสื่อสารภาษาต่างประเทศ และการใช้เทคโนโลยีสารสนเทศในการสร้างตลาดการค้าแก่ผู้ประกอบการ ขนาดกลางและขนาดย่อม วิสาหกิจชุมชน และผู้ประกอบการใหม่ (Start Up) ให้มีความพร้อมและความสามารถในการแข่งขันในระดับสากล เติบโตอย่างครอบคลุมทุกภาคส่วนอย่างยั่งยืน (แผนปฏิรูปประเทศด้านเศรษฐกิจ)

(2) ส่งเสริมการยกระดับมาตรฐานสินค้าต่างๆ แก่ผู้ประกอบการ ขนาดกลางและขนาดย่อม วิสาหกิจชุมชน และผู้ประกอบการใหม่ เช่น อย., ฮาลาล, GMP เป็นต้น เชื่อมโยงการค้ากับสามเหลี่ยมเศรษฐกิจชายแดนใต้ อาเซียน และนานาชาติ

1. พัฒนาผู้ประกอบการสู่เศรษฐกิจการแข่งขัน 4.0

- เพิ่มศักยภาพผู้ประกอบการ ในชุมชน วิสาหกิจชุมชน เพื่อพัฒนาการค้าเพื่อเศรษฐกิจฐานรากให้มีความเข้มแข็งบนฐานวัฒนธรรมการค้า (ซื่อสัตย์ สร้างสรรค์ พหุวัฒนธรรม) เพื่อต่อยอดเป็นผู้ประกอบการค้าที่เข้มแข็งในอนาคต

- พัฒนากระบวนการผลิตธุรกิจขนาดกลางและขนาดย่อมตามมาตรฐานฮาลาล เพื่อสร้างตลาดการค้าอาหาร ตลาดบริการ ที่เชื่อมโยงกับคู่ค้าประเทศมุสลิมในกลุ่มประเทศอาเซียนอาเซียน + 3 และอาเซียน + 6 ให้เข้มแข็ง

- ส่งเสริมการสร้างสรรค์นวัตกรรมและเทคโนโลยีในอนาคต ด้านการออกแบบ การจัดการธุรกิจผลิตภัณฑ์ การสร้างตลาดการค้าของผู้ประกอบการค้าของจังหวัดนราธิวาส ให้สามารถสร้างบริการที่มีมูลค่าสูง (High Value Service) และผลิตภัณฑ์ที่เป็นแบรนด์ ที่บ่งบอกถึงอัตลักษณ์ของจังหวัดนราธิวาส

- ส่งเสริมผู้ประกอบการธุรกิจขนาดใหญ่ให้นำนวัตกรรมและเทคโนโลยีขั้นสูงมาใช้ในกระบวนการผลิตเพื่อเพิ่มศักยภาพในการพัฒนาการค้าของจังหวัด โดยการใช้ปัจจัยจูงใจ พร้อมทั้งสร้างโอกาสจากสามเหลี่ยมเศรษฐกิจชายแดนใต้ในการพัฒนาพื้นที่สุไหงโก-ลกให้เป็นพื้นที่การค้าชายแดนที่มั่งคั่ง

- สร้างพื้นที่การค้าในบริเวณชายแดนรองรับการค้าของวิสาหกิจชุมชน ผู้ประกอบการ รายย่อย ผู้ประกอบการใหม่ที่มีขีดความสามารถในการแปรรูปหรือพัฒนาผลผลิตสู่ผลิตภัณฑ์เพิ่มมูลค่า เพื่อเชื่อมโยงการค้าชายแดน พร้อมทั้งสร้างตลาดการค้าบนระบบดิจิทัล เพื่อสนับสนุน การเชื่อมโยงการค้าของจังหวัดที่กว้างขวางทั้งในและต่างประเทศในรูปแบบ (Naratiwat - Marketing Connect : N-MC)

- สนับสนุนการพัฒนาองค์กรการค้าของจังหวัดให้เป็นคลังสมองทางการค้าและเชื่อมโยงระหว่างประเทศ

(4) ส่งเสริมและพัฒนาการมีส่วนร่วมกับทุกภาคส่วนในจังหวัดนราธิวาส เพื่อลดความเหลื่อมล้ำทางเศรษฐกิจของประชาชน (แผนปฏิรูปประเทศด้านเศรษฐกิจ) โดยให้ความรู้แก่ผู้ประกอบการขนาดกลางและขนาดย่อม เข้าใจในข้อกฎหมาย กฎระเบียบ คำสั่งที่มีผลกระทบต่อผู้ประกอบการ ทำให้ผู้ประกอบการได้รับประโยชน์ในการให้บริการจากหน่วยงานของรัฐมากยิ่งขึ้น

**5.4) เสริมสร้างความเข้มแข็งของ อุตสาหกรรมเพิ่มมูลค่า ที่มีคุณภาพมาตรฐานในระดับส่งออก และเป็นมิตรกับสิ่งแวดล้อม**

**แนวทางการพัฒนา**

(1) ยกระดับมาตรฐานระบบการบริการโลจิสติกส์ รองรับภาคเกษตร อุตสาหกรรม และบริการโลจิสติกส์เพื่อการค้าชายแดน รวมถึงการส่งเสริมให้มีผู้ประกอบการด้านโลจิสติกส์ในพื้นที่ชายแดนเพิ่มขึ้น เพิ่มประสิทธิภาพการให้บริการด้านโลจิสติกส์เพื่อรองรับการขนส่งสินค้าจากชุมชนของจังหวัดไปยังทั่วประเทศโดยเน้นการปรับปรุงบริการของหน่วยงานรัฐ พร้อมส่งเสริมและจูงใจผู้ให้บริการโลจิสติกส์ภาคเอกชนให้มาลงทุนในการขนส่งที่เชื่อมโยงกับชุมชนมากขึ้น

(2) ส่งเสริม สนับสนุนการเติบโตของอุตสาหกรรมจากฐานทรัพยากรของจังหวัดที่เป็นมิตรกับสิ่งแวดล้อม ทั้งที่เป็นอุตสาหกรรมเป้าหมายเดิม (S-Curve) และอุตสาหกรรมเป้าหมายใหม่ (New S-Curve) ที่มีศักยภาพ ให้ความสำคัญกับการต่อยอดการพัฒนาอุตสาหกรรม ที่สามารถเชื่อมโยงโอกาสในการพัฒนาอุตสาหกรรมของจังหวัดกับสามเหลี่ยมเศรษฐกิจชายแดนใต้ ตลาดการค้าชายแดน และการเชื่อมโยงการค้ากับอาเซียนตอนใต้ และการสนับสนุนพัฒนาให้เกิดนิคมอุตสาหกรรมในเขตพัฒนาเศรษฐกิจพิเศษนราธิวาส เพื่อสนับสนุนให้เป็นแหล่งแปรรูปผลผลิตและส่งเสริมให้เกิดการจ้างงานประชาชนในพื้นที่ เช่น อุตสาหกรรมใช้แรงงานเข้มข้น , อุตสาหกรรมเฟอร์นิเจอร์ การแปรรูปยางขั้นต้นและขั้นกลาง , อุตสาหกรรมสินค้าเกษตร อาหารแปรรูป และอาหารฮาลาล , อุตสาหกรรมและกิจการบริการอื่นๆ ที่มีฐานลูกค้า / วัตถุดิบ จากประเทศมาเลเซีย ที่ไม่ส่งผลกระทบต่อสิ่งแวดล้อม

(3) ส่งเสริมโครงสร้างอุตสาหกรรมและบริการด้วย(ยุทธศาสตร์ชาติที่๒ ประเด็นยุทธที่๒) นวัตกรรม การวิจัย การพัฒนาอุตสาหกรรมดิจิทัล และเทคโนโลยีแห่งอนาคต เพื่ออุตสาหกรรมที่เป็นมิตรกับสิ่งแวดล้อม ให้สามารถนำไปต่อยอดในเชิงพาณิชย์ควบคู่กับการพัฒนาบุคลากรภาครัฐ และภาคเอกชน รองรับการพัฒนาอุตสาหกรรม

(4) เพิ่มศักยภาพของผู้ประกอบการไทย สนับสนุนการทำธุรกิจผ่านระบบอินเตอร์เน็ต และยกระดับคุณภาพการให้บริการของภาครัฐปรับปรุง พัฒนาการบริการของรัฐเพื่อสนับสนุนการพัฒนาอุตสาหกรรมของจังหวัด เน้นความสะดวก รวดเร็ว เป็นสากล และมีธรรมาภิบาล

(5) เชื่อมโยงอุตสาหกรรมในกลุ่มจังหวัดระหว่างอุตสาหกรรมขนาดใหญ่ อุตสาหกรรมขนาดกลางและอุตสาหกรรมขนาดย่อย ให้เกิดความเชื่อมโยง ตามนโยบายเศรษฐกิจสามเหลี่ยมชายแดนใต้

(6) เพิ่มขีดความสามารถของผู้ประกอบการที่ดำเนินธุรกิจอุตสาหกรรมที่ต่อเนื่องจากการเกษตร ให้มีเทคโนโลยีเพื่อนำมาสู่การลดต้นทุน เพิ่มขีดในการแข่งขันที่สูงขึ้น

(7) ส่งเสริมการจัดตั้งนิคมอุตสาหกรรมในเขตจังหวัดนราธิวาส ควบคู่กับการพัฒนาโครงสร้างพื้นฐานและสาธารณูปโภค ที่เป็นมิตรต่อสิ่งแวดล้อม เพื่อเตรียมความพร้อมในการดึงดูดนักลงทุน และผู้ประกอบการอุตสาหกรรมให้เข้ามาลงทุนในพื้นที่ พร้อมทั้งการสร้างสิ่งจูงในด้วยมาตรการของรัฐ

(8) ส่งเสริมอุตสาหกรรมที่ต่อเนื่องในด่านชายแดน อาจจะเป็นอุตสาหกรรมแปรรูป อุตสาหกรรมต่อยอดในพื้นที่ด่านชายแดนทั้ง 3 ด่าน โดยเป็นอุตสาหกรรมขนาดเล็กและต้องเป็นมิตรกับสิ่งแวดล้อม

**5.5) ยกระดับศักยภาพและเสริมสร้างความเติบโตของอุตสาหกรรมการท่องเที่ยวเชิงนิเวศน์ การท่องเที่ยวเชิงวัฒนธรรม การท่องเที่ยวเชิงสันทนาการและกีฬา สร้างสรรค์เศรษฐกิจเพิ่มค่าจากฐานของการกีฬา นันทนาการ และการบริการ**

**แนวทางการพัฒนา**

(1) สร้างอุตสาหกรรมการท่องเที่ยวและบริการ การสันทนาการ การกีฬา โดยชุมชนให้ได้มาตรฐานสากล เน้นการพัฒนาการบริการท่องเที่ยงนานาชาติแบบครบวงจร (Digital Tourism Complex City)

(2) ส่งเสริมการนำวิถีชุมชนอัตลักษณ์ที่ดี และโดดเด่นมาผสมผสานกับการท่องเที่ยว การบริการ การสันทนาการ และการกีฬา เพื่อเพิ่มมูลค่าด้านเศรษฐกิจ

(3) เชื่อมโยงการกีฬา การบริการ การสันทนาการ ให้เกื้อหนุนการท่องเที่ยวแบบครบวงจรผ่านระบบดิจิทัล โดยยังคงความเป็นนิเวศน์ดั้งเดิม และวัฒนธรรมวิถีชีวิตเดิมเอาไว้

(4) พัฒนาและยกระดับคุณภาพของการท่องเที่ยวแบบครบวงจร (Infrastructure, Clearn, Comfortable, Peace) ให้ได้มาตรฐานนานาชาติและเชื่อมโยงกับระบบดิจิทัลทั้งระบบ

(5) สร้างระบบการสื่อสารการท่องเที่ยว และการประชาสัมพันธ์ และโฆษณา เชิงรุกผ่านเทคโนโลยีสารสนเทศทุกช่องทาง โดยเฉพาะในระบบดิจิทัลจัดทำสื่อเพื่อการท่องเที่ยวของจังหวัดในรูปแบบภาษาต่างประเทศ เพื่อการเผยแพร่ในระบบดิจิทัล

(6) ส่งเสริมการเชื่อมโยงการท่องเที่ยวกับวัฒนธรรมการบริโภค ยกระดับคุณภาพ และมาตรฐานสินค้า ผลิตภัณฑ์อาหาร การบริการ ฯลฯ ให้ได้มาตรฐานสากล โดยผสานความเป็นอัตลักษณ์พื้นที่ที่มีความโดดเด่นเพื่อเพิ่มมูลค่าให้สูงขึ้น

(7) พัฒนาส่งเสริมการท่องเที่ยวจังหวัดนราธิวาส เฉพาะพื้นที่ ให้มีความพร้อมรองรับการเชื่อมโยงเศรษฐกิจพิเศษ และสามเหลี่ยมเศรษฐกิจชายแดนใต้

(8) ประชาสัมพันธ์การท่องเที่ยวนรา...น่าเที่ยว เชื่อมโยงการท่องเที่ยวกับประเทศมาเลเซีย

(9) จัดงานมหกรรมอาหารเมืองนราธิวาส ผสมผสานกับงานของดีเมืองนรานานาชาติ

(10) สร้างสิ่งจูงใจที่มนุษย์สร้างขึ้น เพื่อให้เป็นแลนด์มาร์กแห่งใหม่ของนราธิวาส ควรเป็นพื้นที่ติดชายแดน

(11) ประชาสัมพันธ์เพื่อส่งเสริมการท่องเที่ยวด้วยตนเอง และครอบครัว เพื่อเชื่อมโยงสามเหลี่ยมชายแดนใต้

(12) พัฒนาและยกระดับ การสันทนาการ และการกีฬา เชื่อมโยงการท่องเที่ยวนานาชาติ ส่งเสริมการจัดการแข่งขันกีฬาในระดับประเทศ และนานาชาติ ในพื้นที่ของจังหวัด การจัดแข่งขันกีฬาระหว่างประเทศชายแดนร่วมกับมาเลเซีย รวมทั้งการสร้างสุขด้วยกีฬาในพื้นที่อย่างต่อเนื่อง

(13) ส่งเสริมการสร้างกิจกรรมที่หลากหลายและได้มาตรฐานสากล โดยนำอัตลักษณ์ที่ดี โดดเด่น มีความเป็นอัตลักษณ์เฉพาะถิ่นมาผสมผสานเข้ากับกิจกรรมของจังหวัด โดยการสนับสนุนงานของดีเมืองนรา และงานประจำปีของจังหวัดนราธิวาส ประจำปี ให้มีการพัฒนากิจกรรมที่หลากหลาย และสร้างสรรค์อย่างต่อเนื่อง ให้มีนวัตกรรมการจัดงานในรูปแบบใหม่ เพื่อสร้างโอกาสในการเพิ่มมูลค่าทางการค้าแก่จังหวัด

**5.6) พัฒนาและสร้างสรรค์รูปแบบการบริหารจัดการผลผลิตทางการเกษตรที่มีปริมาณ คุณภาพ รองรับการพัฒนาอุตสาหกรรมการเกษตรของจังหวัดเพื่อการค้า และการส่งออก**

**แนวทางการพัฒนา**

(1) การบริหารจัดการผลผลิตยางพารา และปาล์มน้ำมันหรือพืชพลังงานทดแทนให้เพียงพอ ในการรองรับอุตสาหกรรม เน้นการส่งเสริมสินค้าเกษตรปาล์มน้ำมันเพื่อการพัฒนาอุตสาหกรรมเกษตร (เป้าหมาย นอกพื้นที่สหกรณ์นิคมบาเจาะและปิเหล็ง พร้อมส่งเสริมการสร้างสรรค์มูลค่าเพิ่มยางพารา โดยการนำเทคโนโลยี นวัตกรรม เพื่อการสร้างคุณค่าแก่พืชเศรษฐกิจของจังหวัด ส่งเสริมให้ภาครัฐ เอกชน ในพื้นที่ พัฒนาเทคโนโลยี เพื่อการใช้ประโยชน์จากยางพาราในรูปแบบใหม่มากขึ้น เช่น การแปรรูปยางพาราเป็นผลิตภัณฑ์ที่นอน หมอน เพื่อสุขภาพโดยการใช้กลไกวิสาหกิจชุมชน

(2) การเพิ่มมูลค่าสินค้าเกษตรของจังหวัด ที่มีศักยภาพในการพัฒนา เช่น ลองกอง ปลากุเลาเค็ม ข้าวเกรียบปลา ข้าวหอมกระดังงาครบวงจรในรูปแบบแปลงใหญ่ เป็นต้น ให้เป็นแบรนด์จังหวัดที่เพิ่มค่า ในระดับพรีเมี่ยม ควบคุมคุณภาพ บริหารจัดการตลาด แบบครบวงจร เพื่อสร้างกลุ่มลูกค้าที่มีกำลังซื้อ พัฒนารูปแบบบรรจุภัณฑ์ การทำการตลาด การโลจิสติกส์ เป็นการเฉพาะ

(3) สร้างโอกาสทางเศรษฐกิจจากฐานการเกษตรเพื่อการสร้างอาชีพเสริมแก่เศรษฐกิจฐานราก

- เพิ่มประสิทธิภาพการผลิตสินค้าวิสาหกิจชุมชน โดยคำนึงถึงความยั่งยืนของฐานทรัพยากรธรรมชาติและสิ่งแวดล้อม (ยุทธศาสตร์ชาติ 20 ปี ด้านการสร้างการเติบโตบนคุณภาพชีวิตที่เป็นเมิตรต่อสิ่งแวดล้อม) ที่เชื่อมโยงกับการเกษตรจังหวัดนราธิวาส

- พัฒนาขีดความสามารถในการแข่งขันของวิสาหกิจชุมชนจากฐานการเกษตร และการท่องเที่ยววิถีเกษตร

- จัดสร้างกว้านลากเรือประมงพื้นบ้าน และร่วมสร้างสมดุลระหว่างการอนุรักษ์และใช้ประโยชน์ทรัพยากรทางทะเลและชายฝั่ง (แผนการปฏิรูปประเทศด้านทรัพยากรธรรมชาติฯ) ปรับปรุงตลาดเกษตรกร (Farmer Market) จังหวัดนราธิวาส พัฒนาการเกษตรครบวงจรในพื้นที่ที่มีศักยภาพ

- เสริมสร้างอาชีพชุมชนจากการเกษตรที่เข้มแข็งตามหลักปรัชญาของเศรษฐกิจพอเพียง พัฒนาทักษะการจัดการทุนชุมชน การเกษตรเพื่อคนจน ลดความเหลื่อมล้ำทางเศรษฐกิจของเกษตรกร ส่งเสริมอาชีพตามความเหมาะสมของพื้นที่ในแต่ละชุมชน สร้างผลิตภัณฑ์ที่เป็นจุดเด่น และตามความถนัดของคนในชุมชน (แผนปฏิรูปประเทศ 11 ด้าน ข้อ 5 ด้านเศรษฐกิจ) เสริมสร้างศักยภาพของชุมชนในการพึ่งพาตนเอง และการพึ่งพากันเอง (ยุทธศาสตร์ชาติ 20 ปี ยุทธศาสตร์ที่ 4)

- ปรับปรุงตลาดกลางผลไม้อำเภอสุคิริน เพื่อให้เป็นแหล่งรวบรวม กระจายผลไม้ครบวงจรพร้อมทั้งสิ่งอำนวยความสะดวกแก่เกษตรกรและผู้ประกอบการทั้งในและนอกพื้นที่ เพื่อลดความเสี่ยงในการเดินทางเข้ามาในพื้นที่รับซื้อผลผลิตทางการเกษตร

- การรวมกลุ่มเกษตรกรให้มีความเข้มแข็ง ยกระดับคุณภาพมาตรฐานสินค้า และพัฒนาผลผลิตทางการเกษตร โดยการ แปรรูป เพื่อเพิ่มมูลค่า (ประเด็นปัญหาและความต้องการของพื้นที่ แผนพัฒนาจังหวัด)

(4) พัฒนาศักยภาพตลาดกลาง การเกษตรชายแดนเพื่อการส่งออกในภูมิภาคและต่างประเทศ คือ เป็นศูนย์รวมและกระจายสินค้าการเกษตร และเพื่อให้เกิดความสะดวกในการขนส่งสินค้ารวมทั้งจัดให้มีสถานที่กลางในการจำหน่ายผลผลิตด้านการเกษตร ในระดับพื้นที่ (ประเด็นปัญหาและความต้องการของพื้นที่ แผนพัฒนาจังหวัด)

(5) ส่งเสริมการวิจัยการพัฒนาเทคโนโลยี นวัตกรรม รวมถึงคลังข้อมูลสารสนเทศของจังหวัดนราธิวาส

(6) สนับสนุนระบบชลประทาน โดยการพัฒนาแหล่งน้ำ พร้อมระบบส่งน้ำเพื่อเพิ่มพื้นที่ชลประทานให้เพียงพอ ต่อความต้องการของประชาชนในพื้นที่ (ประเด็นปัญหาและความต้องการของพื้นที่ แผนพัฒนาจังหวัด) เพื่อป้องกันและลดความเสียหายที่เกิดขึ้นจากภัยธรรมชาติ (การขาดแคลนน้ำ)

**5.7) ยกระดับคุณภาพของแรงงาน รองรับการท่องเที่ยว การค้า และการพัฒนาทางเศรษฐกิจของจังหวัด**

**แนวทางการพัฒนา**

1. เสริมสร้างและยกระดับศักยภาพและสมรรถนะแรงงานอย่างต่อเนื่องสอดคล้องกับความสามารถเฉพาะบุคคล และสอดคล้องกับความต้องการของตลาดแรงงาน เพื่อรองรับการท่องเที่ยว การค้าชายแดน สร้างความพร้อมของภาคแรงงานรองรับการท่องเที่ยว การค้าชายแดน การลงทุนในเขตเศรษฐกิจพิเศษ และเมืองต้นแบบสามเหลี่ยมมั่นคง มั่งคั่ง ยั่งยืน (ยุทธศาสตร์ชาติที่ 3 ประเด็นยุทธศาสตร์ที่ 4)
2. เสริมสร้างหลักประกันความมั่นคงด้านแรงงาน ส่งเสริมการเข้าสู่ระบบการประกันตน พร้อมทั้งการพัฒนาเครือข่ายการคุ้มครองแรงงานด้านสวัสดิการ สุขภาพ ชีวอนามัยและความปลอดภัย
3. ส่งเสริมและพัฒนาระบบการเรียนรู้อย่างครบวงจรให้กับแรงงานฝีมือ และการอำนวยความสะดวกด้านความรู้เพื่อให้แรงงานมีฝีมือมีศักยภาพพร้อมในการเป็นผู้ประกอบการรายใหม่ในพื้นที่ (ยุทธศาสตร์ชาติที่ 3 ประเด็นยุทธศาสตร์ที่ 4)
4. ส่งเสริมการบริหารจัดการด้านแรงงานอย่างยั่งยืน มุ่งเน้นการบริการจัดตั้งศูนย์บริการเบ็ดเสร็จด้านแรงงานเพื่อการแนะแนวอาชีพในกลุ่มนักเรียน นักศึกษา วัยทำงานและผู้สูงอายุ เพื่อรองรับมือกับความเปลี่ยนแปลงของจังหวัด เน้นการพัฒนาแรงงาน และผู้ประกอบการคุณภาพเพื่ออนาคตนราธิวาส ที่มีความพร้อมในด้านการพัฒนาเฉพาะกิจของจังหวัด ประกอบด้วย
   * + พัฒนาทักษะให้กับแรงงานภาคการท่องเที่ยวและการค้า ด้านภาษาต่างประเทศ ด้านเทคโนโลยีสารสนเทศ และดิจิทัลรองรับการค้า/การท่องเที่ยว
     + พัฒนาทักษะฝีมือแรงงานให้ก้าวทันเทคโนโลยี เพื่อเพิ่มศักยภาพในการแข่งขันทางการค้า
     + พัฒนาศักยภาพ แรงงาน ตามมาตรฐานความปลอดภัย อาชีวอนามัย และสภาพแวดล้อม ในการทำงาน รองรับเขตพัฒนาเศรษฐกิจพิเศษและเมืองต้นแบบการค้าชายแดน
     + เสริมสร้างการมีวินัยให้กับแรงงาน เพื่อให้แรงงานมีประสิทธิภาพเพิ่มมากขึ้น
     + ร่วมมือกับสถานประกอบการและภาคธุรกิจ เพื่อการผลิตและพัฒนาแรงงานให้ตรงกับความต้องการในอนาคต โดยการจัดฝึกอบรมเฉพาะทาง พร้อมทั้งส่งเสริมให้สถานประกอบการรายใหญ่มาลงทุนในพื้นที่
     + การจัดระเบียบความจำเป็นในการมีแรงงานจากประเทศเพื่อนบ้านให้เกิดประโยชน์ ต่อการพัฒนาเศรษฐกิจการค้าและการลงทุนของจังหวัดนราธิวาส พร้อมทั้งคำนึงถึง ความมั่นคงเป็นสำคัญ
     + ส่งเสริมสนับสนุนแรงงานที่มีความสามารถสูงในต่างประเทศ เพื่อนำเงินกลับสู่จังหวัด
     + มีศูนย์พัฒนาทักษะแรงงานอนาคตในจังหวัดนราธิวาส เพื่อรองรับพื้นที่เขตเศรษฐกิจพิเศษและต้นแบบเมืองการค้าชายแดน
     + สร้างแรงงานอนาคตที่เป็นมืออาชีพ และมีวินัยด้วยกลไกสหกิจศึกษา โดยเริ่มจากกลุ่มเยาวชนในวัยเรียน/สถานศึกษา
     + ส่งเสริมแรงงานอัจฉริยะและแรงงานที่มีศักยภาพสูง เพื่อเป็นต้นแบบแรงงานคุณภาพของจังหวัดนราธิวาส

**5.8) พัฒนาจังหวัดสู่ระบบการค้าผ่านระบบอิเล็กทรอนิกส์เปิดตลาดสู่สังคมดิจิทัล เชื่อมโยงการค้ากับประเทศ อาเซียน และนานาชาติบนโลกออนไลน์**

**แนวทางการพัฒนา**

1. จัดทำตลาดกลางสินค้าออนไลน์ของจังหวัด การฝึกอบรมเรื่องการตลาดดิจิทัล พัฒนายกระดับสินค้า สร้างแบรนด์สินค้า “ของดีเมืองนรา” เพื่อการค้าบนแพลตฟอร์มของจังหวัดเพื่อสามารถกระจายสินค้าผ่านตลาดออนไลน์ที่เป็นนิยม
2. ส่งเสริมธุรกิจ Start Up ทำการตลาดผ่านสังคม ดิจิทัล และสร้างตลาดดิจิทัลและขยายโอกาสช่องทางการตลาดของสินค้าและบริการจังหวัดนราธิวาส เพื่อรองรับการเข้าสู่เศรษฐกิจดิจิทัล
   * + เพิ่มศักยภาพให้แก่ผู้ประกอบการของจังหวัดนราธิวาสที่มีความพร้อมจะนำสินค้าเข้า สู่ตลาดออนไลน์ เพื่อขับเคลื่อนเศรษฐกิจด้วยนวัตกรรม เปลี่ยนแนวคิดจากการผลิตสินค้าโภคภัณฑ์ไปสู่เชิงนวัตกรรม โดยการจัดฝึกอบรมเชิงปฏิบัติการเพื่อพัฒนาทักษะการค้าบนโลกออนไลน์ ให้ความรู้ด้านการตลาดดิจิตอล และกลยุทธ์การค้าออนไลน์ รองรับการเข้าสู่เศรษฐกิจดิจิทัล
     + จัดงานแสดงและจำหน่ายสินค้าและบริการของจังหวัดในภูมิภาคอื่นโดยนำกลุ่ม OTOP เกษตร ผู้ประกอบการวิสาหกิจชุมชน ผู้ประกอบการ SMEs เครือข่าย Biz club และ YEC/YES
     + ส่งเสริมให้มีการสร้างผลิตภัณฑ์ใหม่ๆ เพื่อเข้าสู่ตลาด เช่น การจัดประกวดผลิตภัณฑ์โดยเยาวชนในพื้นที่ เพื่อเป็นการสร้างความคิดรักผลิตภัณฑ์ในผลิตภัณฑ์พื้นบ้าน
     + ส่งเสริม และให้ความรู้แก่ชุมชนเพื่อการสร้างสรรค์บรรจุภัณฑ์รูปแบบใหม่ให้เหมาะสม
3. สร้างโอกาสในการทำการค้าออนไลน์จากการเรียนรู้ภาษาต่างประเทศสู่ประชาคมอาเซียนบวกสาม (ภาษาจีน) โดยการจัดการเรียนรู้ภาษาจีนเพื่อการสนับสนุนการค้า และพัฒนาเยาวชน และจัดอบรมภาษาจีนเพื่อการสื่อสารแก่ผู้ทีสนใจทั่วไป จ้างผู้เชี่ยวชาญด้านภาษาจีน เพื่อทำหน้าที่สอนภาษาจีน
4. พัฒนาหน่วยงานของรัฐให้มีขีดความสามารถในการอำนวยความสะดวกธุรกิจบนโลกออนไลน์
5. พัฒนาโครงสร้างพื้นฐานเทคโนโลยีสารสนเทศ เพื่อสร้างศักยภาพในการทำตลาด

**ประเด็นยุทธศาสตร์ที่ 2 : ลดความเหลื่อมล้ำ พัฒนาและเสริมสร้างคุณภาพชีวิตประชาชนบนพื้นฐานหลักปรัชญาของเศรษฐกิจพอเพียง**

**(Inequality Reduce and Quality of Life on Sufficiency Economic Based)**

**–---------------------------------------------------------------------------------------------------------------------------**

**1. แนวคิด หลักการของประเด็นยุทธศาสตร์ (Strategic Issue Concept)**

การเปลี่ยนแปลงโครงสร้างประชากรไทยที่จะเข้าสู่สังคมสูงวัยอย่างสมบูรณ์เมื่อสิ้นสุดแผนพัฒนาเศรษฐกิจและสังคมแห่งชาติ ฉบับที่ 12 โดยที่สัดส่วนผู้สูงอายุจะเพิ่มขึ้นเป็นร้อยละ 8 ของจำนวนประชากรทั้งหมด ในขณะที่จำนวนประชากรวัยแรงงานได้เริ่มลดลงมาตั้งแต่ปี 2558 เป็นต้นมา ในขณะที่จังหวัดนราธิวาสมีประชากรรวมทั้งสิ้น 789,681คน มีประชากรสูงอายุ 87,556 คน คิดเป็น (ร้อยละ 11.15) และกลุ่มประชากร ซึ่งเป็นวัยพึ่งพิง(วัย 0-24 ปี) จำนวน 3,339,854 คน (ร้อยละ 43.28) กว้างกว่ากลุ่มอายุอื่นๆ และมากกว่าฐานของประเทศ ในขณะที่กลุ่มประชากรในวัยแรงงาน จำนวน 552,062 คน (คิดเป็นร้อยละ 66 .49) ส่งผลให้กลุ่มประชากรในวัยแรงงานต้องแบกรับภาระวัยพึ่งพิง นอกจากนั้นจังหวัดยังขาดแคลนแรงงาน เนื่องจากปัญหาแรงงานคุณภาพต่ำ ความล่าช้าในการพัฒนาเทคโนโลยี และปัญหาการบริหารจัดการ จึงเป็นข้อจำกัดในการเพิ่มขีดความสามารถในการแข่งขันและศักยภาพการเจริญเติบโตทางเศรษฐกิจภายในจังหวัด รวมทั้งการสร้างรายได้และการยกระดับคุณภาพชีวิตของประชาชนด้วย ทั้งนี้ เมื่อพิจารณาคุณภาพคนพบว่า ยังมีปัญหาในแต่ละช่วงวัยและส่งผลกระทบต่อเนื่องถึงกันตลอดช่วงชีวิต โดยเฉพาะอย่างยิ่งพบว่าจังหวัดนราธิวาส ยังพบปัญหาด้านสถานะทางสุขภาพของกลุ่มแม่และเด็ก พบปัญหามารดามารดาตายในปี 2559 อัตรา 113.21 ต่อการเกิดมีชีพแสนคน (เป้าหมายกำหนดไม่เกิน 15) ในกลุ่มเด็กวัยเรียนพบปัญหาระดับสติปัญญาต่ำกว่าเกณฑ์มาตรฐาน IQ เฉลี่ย 92.46 และคุณภาพการจัดการศึกษาของจังหวัดนราธิวาส อยู่ในลำดับท้ายสุดของประเทศ และยังมีปัญหาการพัฒนาความรู้และทักษะของแรงงานไม่ตรงกับตลาดงาน นอกจากนี้ยังพบว่าประชาชนในวัยแรงงานและวัยสูงอายุยังมีมีปัญหาสุขภาพจากโรคไม่ติดต่อเรื้อรัง พบว่า แนวโน้มอัตราตายจากโรคไม่ติดต่อเรื้อรังจังหวัดนราธิวาส มีแนวโน้มสูงขึ้นกว่าระดับเขต และประเทศ จากโรคความดันโลหิตสูง 43.39 ต่อแสนประชากร โรคเบาหวาน 25.42 ต่อแสนประชากร และโรคหัวใจขาดเลือด 31.84 ต่อแสนประชากร ประกอบกับการเลื่อนไหลของวัฒนธรรมต่างชาติที่เข้ามาในประเทศไทย และ กลุ่มจังหวัดผ่านสังคมยุคดิจิทัล ในขณะที่คนในกลุ่มจังหวัดจำนวนไม่น้อยโดยเฉพาะในกลุ่มเยาวชนที่ยังไม่สามารถคัดกรองและเลือกรับวัฒนธรรมได้อย่างเหมาะสม ส่งผลต่อวิกฤตค่านิยม ทัศนคติ และพฤติกรรมในการดำเนินชีวิต การพัฒนาของกลุ่มจังหวัดในระยะต่อไปในอีก 20 ​ปีข้างหน้าจึงต้องให้ความสำคัญกับการวางรากฐาน การพัฒนาคนให้มีความสมบูรณ์ เริ่มตั้งแต่กลุ่มเด็กปฐมวัยที่ต้องพัฒนาให้มีสุขภาพกายและใจที่ดี มีทักษะทางสมอง ทักษะการเรียนรู้ และทักษะชีวิต เพื่อให้เติบโตอย่างมีคุณภาพ ควบคู่กับการพัฒนาคน ในทุกช่วงวัยให้เป็นคนดี มีสุขภาวะที่ดี มีคุณธรรมจริยธรรม มีระเบียบวินัย มีจิตสำนึกที่ดีต่อสังคมส่วนรวมมีทักษะความรู้ และความสามารถปรับตัวเท่าทันกับการเปลี่ยนแปลงรอบตัวที่รวดเร็วบนพื้นฐานของการมีสถาบันทางสังคม ที่เข้มแข็งทั้งสถาบันครอบครัว สถาบันการศึกษา สถาบันศาสนา สถาบันชุมชน และภาคเอกชนที่ร่วมกันพัฒนาทุนมนุษย์ให้มีคุณภาพสูง อีกทั้งยังเป็นทุนทางสังคมสำคัญในการขับเคลื่อนการพัฒนากลุ่มจังหวัด และประเทศ

การพัฒนาในช่วงที่ผ่านมาทำให้จังหวัดก้าวหน้าไปในหลายด้าน ทั้งการสร้างความมั่นคงด้านอาชีพและรายได้ที่ทำให้จำนวนคนยากจนลดลง บริการทางการศึกษาและสาธารณสุขขยายทั่วถึงมากขึ้น อย่างไรก็ดี การแก้ปัญหาความเหลื่อมล้ำและสร้างความเป็นธรรมนับว่ามีความคืบหน้าช้า และยังเป็นปัญหาท้าทาย ในหลายด้าน ทั้งความแตกต่างของรายได้ระหว่างกลุ่มประชากร ในกลุ่มเกษตรกรรายย่อย อาชีพรายวัน การเข้าถึงการบริการภาครัฐโดยเฉพาะในพื้นที่ห่างไกล และในกลุ่มผู้ด้อยโอกาสที่ได้รับบริการที่ไม่ทั่วถึง รวมทั้งข้อจำกัดในการเข้าถึงกระบวนการยุติธรรมของกลุ่มผู้ด้อยโอกาสและกลุ่มที่อยู่ในพื้นที่ห่างไกล นอกจากนั้นยังมีเงื่อนไข/ ภาระพึ่งพิงต่อวัยแรงงานสูงขึ้นจากภาระเลี้ยงดูทั้งเด็กและผู้สูงอายุทำให้มีข้อจากัด ในการออมเพื่ออนาคตประกอบกับบางกลุ่มยังขาดความรู้ความเข้าใจเรื่องการเงินและการออม ซึ่งอาจกลายเป็น ผู้สูงวัยที่ยากจนในอนาคตได้ นอกจากนั้นความก้าวหน้าทางเทคโนโลยีที่เอื้อประโยชน์ต่อผู้ที่สามารถเข้าถึง ซึ่งส่วนใหญ่เป็นกลุ่มที่มีทักษะสูงทำให้สามารถได้รับผลตอบแทนสูงขึ้น และทิ้งห่างจากผู้ที่ขาดทักษะและ ไม่สามารถเข้าถึงเทคโนโลยีได้ ขณะที่เดียวกันเทคโนโลยีก็สามารถทำให้ผู้ที่อยู่ห่างไกลสามารถเข้าถึงการศึกษา ความรู้ และบริการสาธารณสุขได้ เป็นต้น ซึ่งเป็นประเด็นท้าทายที่ต้องเร่งพัฒนาและแก้ไขปัญหาความเหลื่อมล้ำ เพื่อไม่ให้ปัญหาความเหลื่อมล้ำเป็นข้อจำกัดต่อการพัฒนาของจังหวัดไปสู่การหนุนเสริมเป็นจังหวัดที่มีรายได้เพิ่มขึ้น โดยจำเป็นต้องมีการเชื่อมโยงทุกมิติของการพัฒนาอย่างบูรณาการเป็นองค์รวมทั้งมิติเศรษฐกิจ สังคม สิ่งแวดล้อม ตลอดจนการพัฒนาภาคและเมือง และการบริหารจัดการภาครัฐ ดังนั้น การสร้างความเป็นธรรมและลดความเหลื่อมล้ำของประชาชน จึงต้องอาศัยประเด็นยุทธศาสตร์การสร้างความเข้มแข็งทางเศรษฐกิจ การค้า การลงทุน และการแข่งขันได้อย่างยั่งยืน และประเด็นยุทธศาสตร์การพัฒนาจังหวัด อำเภอ และพื้นที่เศรษฐกิจ ให้เป็นฐานเศรษฐกิจชั้นนำที่จะเป็นช่องทางให้ชุมชนและผู้ใช้แรงงานได้มีศักยภาพและโอกาสได้รับประโยชน์จากการพัฒนาเศรษฐกิจ และประเด็นยุทธศาสตร์ การบริหารจัดการทรัพยากรธรรมชาติและสิ่งแวดล้อม เพื่อการพัฒนาและการใช้ประโยชน์อย่างยั่งยืน ที่เน้นการบริหารจัดการทรัพยากรธรรมชาติ หลักภายในจังหวัด ให้เกิดคุณค่าอย่างสูงสุด และเป็นฐานในการเสริมสร้างเศรษฐกิจทั้งด้านการเกษตร การท่องเที่ยว และพลังงาน ประเด็นยุทธศาสตร์การพัฒนาโครงสร้างพื้นฐาน การคมนาคมและระบบโลจิสติกส์ รองรับรองรับการเติบโตของเมือง ที่จะช่วยสร้างความสะดวกสบายในการดำรงชีวิตประจำวันมากขึ้น และ การเชื่อมโยงกับ พื้นที่เศรษฐกิจที่จะช่วยกระจายความเจริญและรายได้ไปสู่พื้นที่ได้อย่างกว้างขวางมากขึ้น

สำหรับประเด็นยุทธศาสตร์ การเสริมสร้างและพัฒนาศักยภาพทุนมนุษย์ สังคมคุณภาพ   
และชุมชนให้เข้มแข็ง จังหวัดจะให้ความสำคัญกับการดำเนินการยกระดับคุณภาพบริการทางสังคมให้ทั่วถึงโดยเฉพาะอย่างยิ่งด้านการศึกษาและสาธารณสุข รวมทั้งการปิดช่องว่างความเหลื่อมล้ำ และมุ่งเน้นมากขึ้น ในเรื่องการเพิ่มทักษะแรงงานและการใช้นโยบายแรงงานที่สนับสนุนการเพิ่มผลิตภาพแรงงานและเสริมสร้างรายได้สูงขึ้น และการสร้างโอกาสทางเศรษฐกิจและสังคมโดยเฉพาะอย่างยิ่งการสนับสนุนในเรื่องการสร้างอาชีพ สร้างรายได้ และให้ความช่วยเหลือที่เชื่อมโยงการเพิ่มผลิตภาพสำหรับประชากรกลุ่มรายได้ต่ำสุด ผู้ด้อยโอกาส สตรี และผู้สูงอายุ อาทิ การสนับสนุนธุรกิจขนาดเล็ก ขนาดกลางและขนาดย่อม วิสาหกิจชุมชนและวิสาหกิจเพื่อสังคม การพัฒนาองค์กรการเงินฐานรากและการเข้าถึงเงินทุนเพื่อสร้างอาชีพ และการสนับสนุนการเข้าถึงปัจจัยการผลิตคุณภาพดีที่ราคาเป็นธรรม เป็นต้น และในขณะเดียวกันก็ต้องเพิ่มประสิทธิภาพการใช้งบประมาณเชิงพื้นที่และบูรณาการเพื่อการลดความเหลื่อมล้ำ ในการขับเคลื่อนการพัฒนาคน และสังคม ของจังหวัดนราธิวาส

**2. วัตถุประสงค์ (Strategic Objective)**

1) เพื่อปรับเปลี่ยนให้ประชาชนจังหวัดนราธิวาส มีค่านิยมตามบรรทัดฐานที่ดีทางสังคมไทย มีทักษะในการดำรงชีวิตสาหรับโลกศตวรรษที่ ๒๑

2) เพื่อส่งเสริมให้ประชาชนในทุกกลุ่มวัย ทั้งวัยเด็ก วัยเรียน วัยรุ่น วัยทำงาน วัยสูงอายุ เห็นคุณค่าของการมีสุขภาพดี มีความรู้ ทักษะ และขีดความสามารถในการจัดการตนเองทางสุขภาพได้อย่างเหมาะสม และมีสุขภาวะที่ดีตลอดช่วงชีวิต

3) เพื่อเสริมสร้างสถาบันทางสังคมของจังหวัดนราธิวาส ให้มีความเข้มแข็งเอื้อต่อการพัฒนาคน

4) เพื่อขยายโอกาสทางเศรษฐกิจและสังคมให้แก่กลุ่มประชาชนที่มีรายได้ต่ำสุด ประชาชนที่เป็นผู้ด้อยโอกาสทางสังคม ให้มีโอกาสในการพัฒนาตนเองให้มั่นคงทางรายได้ และคุณภาพชีวิต

5) เพื่อให้ประชาชนเข้าถึงบริการทางสังคมที่มีคุณภาพได้อย่างทั่วถึง และมีความสะดวก ทันสมัยมากขึ้น ตามบริบทของพื้นที่ของจังหวัดนราธิวาส

6) เพื่อสร้างความเข้มแข็งให้ชุมชน มั่นคง มั่งคั่ง และยั่งยืน ด้วยศาสตร์พระราชา และปรัชญาของเศรษฐกิจพอเพียง

7) เพื่อส่งเสริมคุณภาพทางการศึกษาของประชาชนจังหวัดนราธิวาสให้มีความเท่าเทียมและสูงขึ้น

**3. เป้าประสงค์** : คุณภาพชีวิตประชาชนดีขึ้น มีความเข้มแข็งตามหลักปรัชญาของเศรษฐกิจพอเพียง และลดความเหลื่อมล้ำทางสังคม

**4. ตัวชี้วัด และค่าเป้าหมาย (Key Performance Indicator and Target)**

| **ตัวชี้วัด** | **ข้อมูลค่าฐาน** | **ค่าเป้าหมายรายปี** | | | | | |
| --- | --- | --- | --- | --- | --- | --- | --- |
| **2561** | **2562** | **2563** | **2564** | **2565** | **2561-**  **2564** |
| \*1. ร้อยละของหมู่บ้านที่ผ่านการจัดระดับหมู่บ้านเศรษฐกิจพอเพียง (เพิ่มขึ้น ร้อยละ 1 ต่อปี) | - ร้อยละของหมู่บ้านที่ผ่านการจัดระดับหมู่บ้านเศรษฐกิจพอเพียง  ปี 2556 = 2.21  ปี 2557 = 2.38  ปี 2558 = 4.41  ปี 2559 =  ปี 2560 =  (เฉลี่ย 5 ปี = ) | 3.00 | 4.00 | 5.00 | 6.00 | 6.00 |  |
| \*2. ร้อยละของการแก้ไขปัญหาเพื่อลดจำนวนครัวเรือนยากจนที่มีรายได้เฉลี่ยต่ำกว่าเกณฑ์ จปฐ.(เพิ่มขึ้น ร้อยละ 1.51 ต่อปี) | - จำนวนครัวเรือน  ยากจนเป้าหมายที่มีรายได้ต่ำกว่าเกณฑ์ จปฐ  ปี 2556 = 74.11  ปี 2557 = 94.76  ปี 2558 = 90.23  ปี 2559 =  ปี 2560 =  (เฉลี่ย 5 ปี = ) | 90.23 | 91.74 | 93.25 | 94.76 | 99.11 |  |
| 3. ค่าเฉลี่ยคะแนน O-net ม.3 (เพิ่มขึ้น 0.50 คะแนนต่อปี) | - ค่าเฉลี่ยคะแนน O-net  ม.3 เพิ่มขึ้นร้อยละ  ปี 2556 = 34.89  ปี 2557 = 31.76  ปี 2558 = 32.19  ปี 2559 = 31.50  ปี 2560 = 28.22  (ค่าเฉลี่ย 5 ปี = 31.71) | 31.71 | 32.21 | 32.71 | 33.21 | 33.71 | 33.71 |
| 4. อัตราทารกตายต่อการเกิดมีชีพพันคน (ลดลงร้อยละ 0.91 ต่อปี) | - อัตราทารกตายต่อการเกิดมีชีพพันคน  ปี 2556 = 12.48  ปี 2557 = 9.99  ปี 2558 = 12.55  ปี 2559 = 10.91  ปี 2560 = 7.94  (ค่าเฉลี่ย 5 ปี = 10.77) | 7.94 | 7.03 | 6.12 | 5.21 | 4.30 | 4.30 |
| 5. อัตราการว่างงาน (ลดลงร้อยละ 0.20 ) | - อัตราการว่างงาน  ปี 2556 = 2.11  ปี 2557 = 2.21  ปี 2558 = 1.64  ปี 2559 = 3.4  ปี 2560 = 2.7  (ค่าเฉลี่ย 5 ปี = 2.41) | 2.70 | 2.50 | 2.30 | 2.10 | 1.90 | 1.90 |

**5. กลยุทธ์ และแนวทางการพัฒนา (Strategic and Guide Line to Implement)**

ประกอบด้วย 7 กลยุทธ์ ดังนี้

**5.1) พัฒนาโครงสร้างพื้นฐาน และสาธารณูปโภคขั้นพื้นฐาน เพื่อหนุนเสริมคุณภาพชีวิตแก่ประชาชนอย่างทั่วถึง**

**แนวทางการพัฒนา**

1. พัฒนาโครงสร้างพื้นฐานในเขตพื้นที่ชุมชน เขตเมืองพื้นที่ชายแดน และพื้นที่ท่องเที่ยวให้มีอารยสถาปัตย์ที่เอื้อต่อผู้พิการ ผู้สูงอายุและเด็ก
2. พัฒนาระบบไฟฟ้า ประปาและระบบโทรคมนามคม ให้ครอบคลุมทุกพื้นที่ โดยเฉพาะในพื้นที่ยังขาดแคลน
3. ส่งเสริมองค์กรปกครองส่วนท้องถิ่นในการพัมนาพื้นที่สาธารณะเพื่อผู้ด้อยโอกาส และสนับสนุนการพัฒนา การบุกเบิก สร้างปรับปรุง บำรุงรักษาทางคมนาคม สะพาน เขื่อน ระบบระบายน้ำ ให้ครอบคลุมทุกพื้นที่เขตชุมชน เขตเมืองแถบพื้นที่ชายแดน
4. พัฒนาโครงสร้างด้านระบบเทคโนโลยี สารสนเทศ ทั้งระบบอินเตอร์เน็ตความเร็วสูงให้ครอบคลุมทุกพื้นที่ทุรกันดาร
5. พัฒนาระบบน้ำประปา ที่มีคุณภาพ เพื่อการอุปโภค บริโภค
6. ส่งเสริม สนับสนุน การซ่อมบ้านแก่ผู้สุงอายุ ให้มีความปลอดภัยแก่ผู้สูงอายุ การปรับปรุงบ้านคนจน คนพิการ คนด้อยโอกาส
7. พัฒนาและแก้ไขปัญหาของชุมชนโดยชุมชนเพื่อชุมชน

* แก้ไขปัญหาสำคัญของชุมชน ด้านถนน/สะพาน ปรับปรุงพื้นถนน ปรับปรุงซ่อมแซมถนนคอนกรีตเสริมเหล็ก ทุกพื้นที่จังหวัดนราธิวาส
* แก้ไขปัญหาสำคัญของชุมชน ด้านแหล่งน้ำ ก่อสร้างระบบประปา, ขุดลอกคลอง ขุดเจาะบาดาลในพื้นที่ทุกอำเภอในจังหวัดนราธิวาส
* แก้ไขปัญหาสำคัญของชุมชน ด้านคุณภาพชีวิต ติดตั้งไฟฟ้า ระบบ LED, ติดตั้งระบบโซล่าเซลล์ตามถนน และจัดหาน้ำอุปโภค-บริโภคที่สะอาดและเพียงพอ

**5.2) สร้างโอกาสในชีวิตด้วยศาสตร์พระราชา ส่งเสริมการขยายผลและประยุกต์ใช้แนวทางตามโครงการพระราชดำริและเสริมสร้างศักยภาพ การพึ่งตนเองตามหลักปรัชญาของเศรษฐกิจพอเพียง**

**แนวทางการพัฒนา**

1. น้อมนำและเผยแพร่ศาสตร์พระราชา หลักปรัชญาของเศรษฐกิจพอเพียง และส่งเสริมการขยายเครือข่ายศูนย์เรียนรู้ตามโครงการพระราชดำริให้ครบทุกตำบล โดยให้ชุมชน/หมู่บ้านบริหารจัดการด้วยตนเอง เพื่อเป็นต้นแบบให้กับประชาชนในตำบล พร้อมทั้งการส่งเสริมให้เกิดกลุ่ม/ เครือข่าย กลุ่มศิลปาชีพ มีความตระหนักในการที่จะพัฒนากลุ่มทั้งระบบ ทั้งทางด้านการผลิต การตลาด การพัฒนาผลิตภัณฑ์ และการถ่ายทอดองค์ความรู้สู่คนรุ่นใหม่
2. ส่งเสริมให้ความรู้ด้านการประกอบอาชีพและการดำเนินชีวิตตามหลักปรัชญาของเศรษฐกิจพอเพียงในชุมชนเพื่อยกระดับรายได้ ลดรายจ่ายในครัวเรือน และลดความเหลื่อมล้ำทางรายได้ของผู้มีรายได้น้อยในชุมชน เน้นการเข้าถึงรายบุคคลสำหรับคนที่มีภาวะพึ่งพิง และดูแลด้านที่จำเป็นต่อการพัฒนาคุณภาพชีวิตอย่างต่อเนื่องจนสามารถพึ่งตนเองได้
3. ส่งเสริมการพัฒนาและขยายผลโครงการอันเนื่องมาจากพระราชดำริ เพื่อยกระดับรายได้และคุณภาพชีวิตของประชาชนในจังหวัดนราธิวาส เน้นการพัฒนาและขยายผลโครงการอันเนื่องมาจากพระราชดำริ จังหวัดนราธิวาส ดังนี้

* ส่งเสริมและสนับสนุนกลุ่มศิลปาชีพการผลิต ผลิตภัณฑ์ศิลปาชีพในพื้นที่จังหวัดนราธิวาส ขยายผลโรงเรียนเกษตรเพื่ออาหารกลางวัน, พัฒนาพื้นที่การเกษตรอาหารกลางวันและปรับปรุงแก้มลิงโรงเรียนในพระราชดำริสมเด็จพระเทพฯ
* ส่งเสริมและสนับสนุนโครงการดำเนินกิจกรรมทันตสาธารณสุข ภาวะโภชนา ปัญหาหนอนพยาธิในโรงเรียนพระราชดำริ 28 โรงเรียน, สนับสนุนการปรับปรุงและพัฒนาแหล่งน้ำตามแนวพระราชดำริ
* การสนองพระราชกระแสรับสั่งและการแก้ไขปัญหาให้แก่ราษฎรที่ทูลเกล้าถวายฎีกา การจัดพิธีเฉลิมพระเกียรติ และกิจกรรมเทิดพระเกียรติ, การพัฒนาคุณภาพชีวิตตามแนวทางพระราชดำริ, การรวบรวมพระราชกรณียกิจ และผลิตสื่อประชาสัมพันธ์วีดิทัศน์
* ปรับปรุงซ่อมแซมสิ่งปลูกสร้างภายใต้โครงการพัฒนาและขยายผลโครงการอันเนื่องมาจากพระราชดำริ, กิจกรรมขับเคลื่อนและบริหารจัดการศูนย์ประสานงานโครงการพิเศษจังหวัดนราธิวาส
* ปรับปรุงถนนทางขึ้นสุขศาลาพระราชทานโรงเรียนตำรวจตระเวนชายแดน, ปรับปรุงถนนคอนกรีตเสริมเหล็กสายโรงเรียนตำรวจตระเวนชายแดนท่าอากาศยานแห่งประเทศไทย, ปรับปรุงผิวจราจรแอลฟัสติกสายโครงการพระราชดำริฝายไอร์ลือบอ หมู่ที่ 6 ตำบลเรียง อำเภอรือเสาะ จังหวัดนราธิวาส
* ส่งเสริมโครงการพระราชดำริพัฒนาโครงสร้างพื้นฐานฝายตาเป๊าะ
* ส่งเสริมแนวพระราชดำรัสสมเด็จพระเจ้าอยู่หัววชิราลงกรณ์บดินทรเทพวรางกูร ว่าด้วย จิตอาสา และโครงการอื่นๆที่มาจากพระราชดำริของทุกพระองค์
* ปรับปรุงศูนย์ศึกษาการพัฒนาพิกุลทองฯให้ทันสมัยและครบวงจรเพื่อเป็นศูนย์บ่มเพาะการเรียนรู้ศาสตร์พระราชาของทั้งจังหวัด
* แหล่งเรียนรูก้และเป็นแหล่งท่องเที่ยวตามปรัชญาเศรษฐกิจพอเพียงตามศาสตร์พระราชา
* การนำเศรษฐกิจพอเพียงมาปรับให้เข้าใจง่ายประชาชนสามารถเข้าใจง่ายและนำไปสู่การปฏิบัติด้วยตนเองอย่างยั่งยืน
* การนำศาสตร์พระราชามาการนำศาสตร์พระราชาสู่การจัดการเรียนการสอน เพื่อปลูกฝังความจงรักภักดี ต่อสถาบันมหากษัตริย์และแนวทางปฏิบัติในชีวิตประจำวัน

**5.3) พัฒนาขีดความสามารถของประชาชนให้มีคุณภาพ ก้าวทันการเปลี่ยนแปลงอย่างมีภูมิคุ้มกัน ภายใต้อัตลักษณ์ที่ดีงามของพื้นที่**

**แนวทางการพัฒนา (ยุทธศาสตร์ชาติ 20 ปี ข้อ 3 / เป้าหมายข้อ 1,3) และแผนปฏิรูปข้อ 9**

1. เสริมสร้างความพร้อมของจังหวัดสู่เมืองการเรียนรู้ผ่าน เทคโนโลยีสารสนเทศ และทักษะด้านภาษาพร้อมสู่สังคมดิจิทัลส่งเสริมและพัฒนาผู้เรียนให้มีคุณภาพและมีทักษะในศตวรรษที่ 21
2. ผลิตและพัฒนาครู ให้มีศักยภาพและขีดความสามารถคนนราธิวาส ในการจัดการเรียนการสอน ให้สอดคล้องกับบริบทพื้นที่ โดยปรับบทบาทจาก “ครูสอน”เป็น “ผู้อำนวยการการเรียนรู้ สู่ครูมืออาชีพ
3. ส่งเสริมการใช้อินเตอร์เน็ตในสถานศึกษา โดยการนำเทคโนโลยีทางการศึกษาและเทคโนโลยีดิจิทัลให้เกิดประสิทธิภาพในการจัดการศึกษาครอบคลุมในพื้นที่ในจังหวัด ส่งเสริมให้มีการใช้เทคโนโลยีดิจิทัล ในสถานศึกษา เพื่อช่วยให้นักเรียน/นักศึกษาสามารถติดตามข้อมูลข่าวสาร และข้อมูลสารสนเทศที่เป็นประโยชน์ ในการพัฒนาศักยภาพของตนเอง สามารถเข้าถึงความรู้ได้ทุกที่ ทุกเวลา และเป็นช่องทางของการเรียนการสอนที่ทันต่อการเปลี่ยนแปลงของสภาพแวดล้อมภายนอก และรู้เท่าทันภัยคุกคามจากสื่อ เทคโนโลยีดิจิทัล
4. ส่งเสริมการใช้อินเตอร์เน็ตในชุมชนเพื่อชุมชน โดยการนำเทคโนโลยีดิจิทัลมาใช้เพื่อให้ประชาชนมีความรู้ความเข้าใจเกี่ยวกับการทำธุรกิจและการค้าออนไลน์รวมถึงการนำความรู้ที่เกี่ยวข้องมาใช้ประโยชน์ในชีวิตประจำวันให้เกิดประสิทธิภาพ
5. ระดมทรัพยากรจากภาคีเครือข่ายในการส่งเสริม สนับสนุนพัฒนาและมีส่วนร่วมในการจัดการศึกษาและการเรียนรู้ตลอดชีวิตในพื้นที่โดย
6. พัฒนาศักยภาพการเรียนรู้ของ ชรบ., ชคต. และอาสาสมัครรักษาดินแดนด้านการป้องกันและพัฒนาทักษะสากล แก่ประชาชน (ภาษาอังกฤษ เทคโนโลยีสารสนเทศ)
7. สร้างศูนย์เรียนรู้ทักษะสากลในชุมชนในทุกตำบล เพื่อยกระดับประชาชน ให้เรียนรู้ที่เท่าทันการเปลี่ยนแปลง และส่งเสริมการนำขีดความสามารถมาพัฒนา และส่งเสริมการ ประเพณี วัฒนธรรม ในพื้นที่ให้คงอยู่อย่างยั่งยืน เพิ่มมูลค่า และปรับปรุงศูนย์เรียนรู้ในชุมชนให้เป็นพื้นที่เรียนรู้เชิงสร้างสรรค์และมีชีวิต มีบรรยากาศเอื้อต่อการเรียนรู้ มีกิจกรรมที่หลากหลายน่าสนใจ
8. ส่งเสริมผู้สูงอายุที่มีศักยภาพ พัฒนาตนเองสู่แรงงานภาคการบริการ และแรงงานในพื้นที่ เพื่อการสร้างคุณค่าในชีวิตตนเอง สร้างโอกาสในการเรียนรู้เพื่อพัฒนาคุณภาพชีวิตผู้สูงอายุ อบรมให้ความรู้ แลกเปลี่ยนทักษะชีวิต การใช้ชีวิตร่วมกันในสังคมพหุวัฒนธรรม, กิจกรรมภาคสนาม เช่นการเรียนรู้และถ่ายทอดภูมิความรู้ของผู้สูงอายุ, ศึกษาดูงานศูนย์พัฒนาคุณภาพชีวิตและส่งเสริมอาชีพผู้สูงอายุดีเด่นที่สุด อย่างต่อเนื่อง
9. ส่งเสริมการรวมกลุ่มของประชาชน เพื่อการพัฒนาตนเองในรูปแบบของชมรม อาทิ ชมรมปราชญ์แผ่นดินเมืองนรา ชมรมข้าราชการเกษียณ ชมรมพ่อค้าเมืองนรา เป็นต้น เพื่อให้มีโอกาสในการแลกเปลี่ยนเรียนรู้ และการพัฒนาคุณภาพชีวิตระหว่างกัน
10. ส่งเสริม สนับสนุน การเรียนรู้ความเปลี่ยนแปลงของโลกผ่านช่องทางการเรียนรู้นอกระบบโรงเรียน การพัฒนาหลักสูตรการเรียนรู้เป็นการเฉพาะในพื้นที่
11. การทำนุบำรุงรักษาศิลปวัฒนธรรมประเพณี ต้องเสริมสร้างขีดความสามารถของประชาชน

ให้มีศักยภาพในการทำนุบำรุงรักษา และการจัดการให้เกิดคุณค่าและมูลค่าต่อท้องถิ่น โดยเฉพาะความสามารถในการจัดการพหุวัฒนธรรมของพื้นที่

1. พัฒนาขีดความสามารถในการปรับตัว ให้สอดรับกับทิศทางการพัฒนาประเทศ 20 ปี โดยเฉพาะการเสริมตัวเองให้มีความสมบูรณ์ของการเป็นคนนราธิวาส พลเมืองไทย พลเมืองอาเซียน และพลเมืองโลก
2. การพัฒนาขีดความสามารถให้เป็นคนที่สมบูรณ์ ตามยุทธศาสตร์ชาติ 20 ปี

**5.4) พัฒนาคุณภาพการศึกษา มุ่งสร้างผู้เรียนที่มีคุณภาพด้วยมาตรฐานการศึกษา และบุคลากร การศึกษา**

**แนวทางการพัฒนา**

1. เพิ่มโอกาสให้กับผู้เรียน ให้สามารถเข้าถึง บริการที่มีคุณภาพของรัฐ และมีอาชีพ ทั้งในด้านการศึกษาในระดับที่สูงขึ้น การได้รับขยายการคุ้มครอง ทางสังคม (Social Protection) และสวัสดิการ (Welfare) ที่เหมาะสมอย่างทั่วถึงและเป็นธรรม ทั้งในการเรียนรู้ในการศึกษาในระบบและนอกระบบ ในทักษะที่จำเป็นสำหรับศตวรรษที่ ๒๑ มากกว่าการวัดระดับความรู้ ตลอดจนมีการวิจัยและใช้เทคโนโลยีในการสร้างและจัดการความรู้ในการจัดการเรียนการสอน การจัดการศึกษาเพื่อพัฒนาทักษะอาชีพที่สอดคล้องกับบริบทพื้นที่ เพื่อยกระดับความรู้ความสามารถให้ทันต่อความเปลี่ยนแปลง พร้อมทั้งการสร้างโอกาสให้กับวัยเรียนที่มีศักยภาพสูงที่พัฒนาต่อยอดเป็นเยาวชนอัจฉริยะของนราธิวาส และส่งเสริมให้ภาคีเครือข่ายภาคทุกภาคส่วนได้มีส่วนร่วมในการส่งเสริมทุนการศึกษา และให้ความสำคัญการแก้ปัญหาการออกกลางคัน วัยเรียนที่มีความเสี่ยงด้านยาเสพติด
2. ขยายโอกาสการเข้าถึงการศึกษาที่มีคุณภาพให้แก่เด็กและทุกช่วงวัย โดยเฉพาะผู้ที่มีการศึกษาน้อยเพื่อเข้าสู่ระบบการศึกษานอกระบบและตามอัธยาศัย(กศน.) ทางการศึกษาอย่างต่อเนื่องโดยไม่ถูกจำกัดศักยภาพจากสภาพครอบครัว พื้นที่ และสภาพร่างกาย การดูแลนักเรียนยากจน ที่อาศัยในพื้นที่ห่างไกล คนพิการ กลุ่มติดบ้านติดเตียง ผู้ได้รับผลกระทบจากความไม่สงบในพื้นที่ ให้ได้รับโอกาสทางการศึกษาเรียนรู้โดยใช้ดิจิทัลแพลตฟอร์มโดยเน้นการพัฒนาทักษะดิจิทัล องค์ความรู้ การใช้เทคโนโลยีผสมผสานกับระบบการเรียนรู้และพัฒนาตนเองผ่านเทคโนโลยีการเรียนรู้สมัยใหม่ให้เกิดประโยชน์สูงสุด
3. ส่งเสริมให้มีการกระจายการบริการด้านการศึกษาที่มีคุณภาพให้มีความเท่าเทียมกันมากขึ้นระหว่างพื้นที่ โดยสร้างแรงจูงใจให้บุคลากรครูมีการกระจายตัวอย่างมีประสิทธิภาพมากขึ้น ทั้งมาตรการ ที่เป็นตัวเงินและไม่ใช่ตัวเงิน อาทิ สวัสดิการบ้านพักครู เส้นทางความก้าวหน้าทางอาชีพที่ชัดเจน เพิ่มโอกาส ในการพัฒนาครู สร้างระบบความรับผิดชอบ (Accountability) ของการจัดการศึกษา โดยนำผลสัมฤทธิ์ทางการศึกษามาประกอบการประเมินผลครูและโรงเรียน การขยายการจัดการศึกษาทางไกลโดยใช้โครงข่ายเทคโนโลยีสารสนเทศและการสื่อสารเพื่อช่วยเหลือโรงเรียนที่อยู่ห่างไกลและขาดแคลนครูผู้สอน
4. สร้างธำรงรักษาครูดี ครูเก่ง และเพิ่มเด็กดี เด็กเก่ง ทั่วทั้งจังหวัด ดังนี้

* สร้างครูดี ครูเก่ง แข่งขันทักษะครู คณาจารย์และบุคลากรทางการศึกษา ตั้งเครือข่ายครูในจังหวัดนราธิวาส จำนวน 8 กลุ่มสาระวิชา โดยเน้นออกแบบกิจกรรมและสร้างนวัตกรรมการเรียนรู้ให้ผู้เรียน และมีบทบาทเป็นนักวิจัยพัฒนากระบวนการเรียนรู้เพื่อผลสัมฤทธิ์ของผู้เรียน
* การเตรียมความพร้อมด้านการศึกษาให้กับประชากรก่อนวัยเรียน และพัฒนานักเรียนเยาวชนแห่งอนาคตจังหวัดนราธิวาส สอนเสริมให้กับนักเรียน สร้างข้อสอบ แข่งขันทักษะนักเรียนโดยเฉพาะทักษะด้านการคิดวิเคราะห์ สังเคราะห์ ความสามารถในการแก้ปัญหาที่ซับซ้อน และมีความยืดหยุ่นทางความคิด รวมถึงทักษะด้านภาษา ศิลปะ และความสามารถในการใช้เทคโนโลยี และได้รับการพัฒนาเต็มตามศักยภาพ
* การสร้างอาชีพวัยเรียนตามบริบทของพื้นที่ในเขตเศรษฐกิจพิเศษจังหวัดนราธิวาส, การพัฒนาทักษะการเรียนรู้ของนักเรียนที่สอดคล้องกับแนวทางการจัดการ, เรียนรู้ในศตวรรษ ที่ 21 มุ่งเน้นสมรรถนะทางสาขาวิชาชีพ สอดคล้องกับการจัดการศึกษาในเขตเศรษฐกิจพิเศษนราธิวาส, การศึกษาดูงานสถานประกอบการ/การแลกเปลี่ยนเรียนรู้กับเจ้าของกิจการที่ประสบความสำเร็จ ตั้งแต่อายุน้อย, การฝึกงานของนักเรียนในสถานประกอบการที่นักเรียนมีความสนใจ มีความถนัด และตรงตามความต้องการของนักเรียนพัฒนาครูแนะแนวและงานแนะแนวในสถานศึกษาให้มีความเข้มแข็ง, ประสานความร่วมมือกับหน่วยงานที่เกี่ยวข้องกับการพัฒนาฝีมือแรงงาน/การจัดหางานในพื้นที่
* ส่งเสริมให้มีกิจกรรมการเรียนการสอนและนันทนาการทั้งในและนอกห้องเรียนที่สอดแทรกคุณธรรม จริยธรรม ตามหลักศาสนา และความมีวินัย จิตสาธารณะ รวมถึงการรักษาขนบธรรมเนียมและประเพณีอันดีงาม และเร่งการสร้างสภาพแวดล้อมภายในและโดยรอบสถานศึกษา ให้ปลอดอบายมุขอย่างจริงจังโดยบูรณาการร่วมระหว่าง ครอบครัว ชุมชน ศาสนา และสื่อ โดยสอดแทรกการปลูกฝังคุณธรรม จริยธรรม และการมีจิตสาธารณะเข้าไปในทุกสาระวิชาและในทุกกิจกรรม
* สนับสนุนพัฒนาโครงสร้างพื้นฐานในสถานศึกษา และการพัฒนาห้องเรียนดิจิทัล ในโรงเรียนต้นแบบทุกตำบล โดยเน้นทักษะการรู้ดิจิทัล การมีระบบเทียบโอนประสบการณ์ การยกระดับทักษะการสร้างนิสัยใฝ่เรียนรู้ และให้ผู้เรียนได้ตระหนักถึงสิ่งที่เกิดขึ้นรอบตัว รวมทั้งนำความรู้ไปพัฒนาต่อยอดหรือประยุกต์ใช้ในการดาเนินชีวิตได้
* สนับสนุนพัฒนาโครงสร้างพื้นฐานในสถานศึกษา และการพัฒนาห้องเรียนดิจิทัล ในโรงเรียนต้นแบบทุกตำบล โดยเน้นทักษะการรู้ดิจิทัล การมีระบบเทียบโอนประสบการณ์ การยกระดับทักษะการสร้างนิสัยใฝ่เรียนรู้ และให้ผู้เรียนได้ตระหนักถึงสิ่งที่เกิดขึ้นรอบตัว รวมทั้งนำความรู้ไปพัฒนาต่อยอดหรือประยุกต์ใช้ในการดาเนินชีวิตได้
* พัฒนาเยาวชนให้เป็นเยาวชนอัจฉริยะ เพื่อสร้างเมืองนราแห่งอนาคต ส่งเสริมเด็กดี เด็กเก่ง เพื่อพัฒนาเป็นอนาคตของจังหวัด และต้องปลูกฝังสร้างความสำนึกรักในบ้านเกิด
* สร้างภูมิคุ้มกันให้กับเด็กที่มีความเสี่ยงสูงต่อการถูกชักจูงไปในทางที่ผิด เพื่อไม่ให้มีโอกาสถูกบิดเบือนข้อมูลไปในทางที่ผิด ที่ก่อให้เกิดความแตกแยกทางศาสนา อันก่อให้เกิดภัยคุกคามต่อจังหวัดและประเทศ
* มีการจัดสวัสดิการจูงใจประโยชน์เกื้อกูล เพื่อรักษาครูดีและครูเก่งให้อยู่ในพื้นที่ พร้อมทั้ง การให้โอกาสในการเข้าถึงการเรียนรู้ เพื่อการพัฒนาตนเองอย่างต่อเนื่องทั้งในแลต่างประเทศ นำมาสู่การพัฒนาการเรียนการสอนของจังหวัดนราธิวาส
* การส่งเสริมพัฒนาการศึกษาศูนย์การศึกษาอิสลามประจำมัสยิด(ตาดีกา) สถาบันศึกษาปอเนาะ มุ่งเน้นการใช้ฐานความรู้และระบบคิดในลักษณะสหวิทยาการ รวมทั้งการเรียนรู้ด้านวิชาชีพและทักษะชีวิต และพัฒนาโครงสร้างพื้นฐาน บุคลากรและค่าตอบแทน
* การพัฒนาการศึกษาระดับอุดมศึกษาของพื้นที่ ให้ตอบโจทย์ 3 เรื่อง คือ การวิจัยและสร้างนวัตกรรมที่มีความโดดเด่น เพื่อพัฒนาและรองรับการขับเคลื่อนจังหวัดเศรษฐกิจพิเศษและการเป็นเมืองการค้า การผลิตและพัฒนาบุคลากรเพื่อรองรับการเติบโตของจังหวัด และการเป็นแหล่งบ่มเพาะนวัตกรรมให้จังหวัดและเป็นที่ศูนย์ฝึกอบรม และศูนย์ทดสอบสมรรถนะในระดับภูมิภาคเพื่อการพัฒนาเชิงพื้นที่

1. การให้โอกาสในการเรียนรู้และเติบโตอย่างต่อเนื่องในรูปแบบของทุนการศึกษาแก่เด็กอัจฉริยะการใช้ศักยภาพพหุปัญญา ของนราธิวาส เพื่อให้ได้เรียนรู้ทั้งในและต่างประเทศในรูปแบบของจิตอาสา เพื่อการสร้างอนาคตเด็กเมืองนราธิวาส รวมทั้งมีกลไกคัดกรองและส่งเสริมเด็กและเยาวชนที่มีความสามารถพิเศษ จัดโรงเรียน ระบบเสริมประสบการณ์ การมีส่วนร่วมของทุกภาคส่วน
2. ส่งเสริมผู้สูงอายุ นำความรู้ประสบการณ์ มาถ่ายทอดให้กับผู้เรียน หรือเยาวชน
3. ส่งเสริมให้ผู้เรียนมีจิตอาสา ดูแลช่วยเหลือผู้สูงอายุ
4. ส่งเสริมให้ปราชญ์ชาวบ้าน ถ่ายทอดความรู้ให้กับผู้เรียนหรือเยาวชน
5. ส่งเสริมให้ผู้สูงอายุ มีทักษะและพัฒนาเทคโนโลยีดิจิทัล
6. ส่งเสริมการขยายอายุเกษียณ จาก 60 ปี เป็น 65 ปี
7. จัดตั้งศูนย์บริการจัดหางานให้ผู้สูงอายุ เพื่อส่งเสริมให้ผู้อายุมีงานทำและมีรายได้เพิ่มขึ้น

**5.4) สร้างโอกาสแก่ผู้ด้อยโอกาส ผู้สูงอายุ คนยากจน เยียวยาและฟื้นฟูผู้ได้รับผลกระทบจากความไม่สงบให้มีคุณภาพชีวิตที่ดี และพึ่งตนเองได้**

**แนวทางการพัฒนา**

1. ให้ความช่วยเหลือทางสังคมเพื่อเป็นแต้มต่อแก่กลุ่มเป้าหมายประชากรร้อยละ 40 ที่มีรายได้ต่ำสุด อาทิ การสร้างโอกาสการเข้าถึงสวัสดิการสังคมที่ภาครัฐจัดสรรอย่างทั่วถึงให้แก่กลุ่มเป้าหมายอย่างต่อเนื่อง จัดบริการด้านสุขภาพและด้านที่จำเป็นต่อการพัฒนาคุณภาพชีวิต ให้กับประชากรแก่ผู้ด้อยโอกาส คนที่มีภาวะพึ่งพิง ดูแลคนยากจนที่อยู่ในพื้นที่ห่างไกล ประชาชนที่ได้รับผลกระทบจากความไม่สงบ การเพิ่มแต้มต่อในการจัดการคุ้มครองทางสังคมและสวัสดิการ
2. ส่งเสริมและสนับสนุนการสร้างงานสร้างอาชีพแก่ผู้ด้อยโอกาส คนยากจน และคนพิการ ผู้สูงอายุ ผู้ที่เสียเปรียบทางสังคม เพื่อเพิ่มรายได้ให้มีคุณภาพชีวิตที่ดีขึ้น และพึ่งตนเองได้ โดยยึดหลักปรัชญาของเศรษฐกิจพอเพียงการสร้างโอกาสให้คนจน ผู้สูงอายุ มีที่ทำกิน มีงานและอาชีพ สามารถเลี้ยงดูตนเองได้  การพัฒนาคนจนในวัยแรงงานให้เข้าสู่ตลาดแรงงานใหม่ของพื้นที่เศรษฐกิจพิเศษส่งเสริมให้ผู้สูงอายุ และผู้พิการมีงานในภาครัฐและเอกชน การสร้างหลักประกันทางสังคมที่ครอบคลุมและเหมาะสมกับคนทุกช่วงวัยพร้อมส่งเสริมการลงทุนทางสังคมแบบมุ่งเป้าเพื่อช่วยเหลือกลุ่มคนยากจนและกลุ่มผู้ด้อยโอกาสของบุคคลในจังหวัดนราธิวาส (ยุทธศาสตร์ 20 ปี ยุทธศาสตร์ที่ 4 ด้านการสร้างโอกาสและความเสมอภาคทางสังคม)
3. ส่งเสริมการเลี้ยงดูในครอบครัวที่เน้นการฝึกเด็กให้รู้จักการพึ่งพาตัวเอง มีความซื่อสัตย์ มีวินัย มีศีลธรรม คุณธรรม จริยธรรม มีความรับผิดชอบ ในรูปแบบของกิจกรรมที่เป็นกิจวัตรประจำวัน ผ่านการบูรณาการร่วมระหว่างโรงเรียน ครอบครัว และชุมชน อย่างเข้มแข็ง และให้พ่อแม่หรือผู้ปกครองเป็นแบบอย่างที่ดี ให้เด็กสามารถเรียนรู้และยึดถือเป็นต้นแบบในการดำเนินชีวิต โดยเน้นในกลุ่มของเด็กในครอบครัวและเด็กกำพร้าที่มีความเสี่ยง และมีข้อจำกัดในการพัฒนาตนเอง หรือยังต้องพึ่งพิงรัฐเป็นลำดับเร่งด่วน
4. จัดระเบียบสังคมแห่งการเอื้ออาทร และการให้ เน้นการเสริมสร้างความเข้มแข็งของชุมชน ในการมีส่วนร่วมจัดกิจกรรมสาธารณประโยชน์ จัดระเบียบทางสังคม และกำหนดบทลงโทษแก่ผู้ละเว้น การปฏิบัติตามบรรทัดฐานในสังคม ส่งเสริมให้มีธรรมนูญชุมชนเพื่อการพัฒนาสังคมในชุมชนโดยการใช้กลไกของชุมชน ในการเพิ่มโอกาสแก่ผู้ด้อยโอกาส ผู้สูงอายุ ดูแลคนยากจน เยียวยาและฟื้นฟูผู้ได้รับผลกระทบจากความไม่สงบให้มีคุณภาพชีวิตที่ดี และพึ่งตนเองได้ โดยเฉพาะการสร้างสังคมจิตอาสาที่เข้มแข็ง

* การสร้างภาคีเครือข่าย พัฒนาเครือข่ายประชาชนเพื่อเป็นพลังจิตอาสาในการดูแล เยียวยาฟื้นฟูผู้ได้รับผลกระทบจากเหตุการณ์ความไม่สงบ
* การสร้างพลังทางสังคมเพื่อเตรียมรองรับสังคมสูงวัย (ยุทธศาสตร์ 20 ปี ยุทธศาสตร์ที่ 4 ด้านการสร้างโอกาสและความเสมอภาคทางสังคม)
* เพิ่มขีดความสามารถของชุมชนท้องถิ่นในการพัฒนาการพึ่งพาตนเองและการพึ่งพากันเอง (ยุทธศาสตร์ 20 ปี ยุทธศาสตร์ที่ 4 ด้านการสร้างโอกาสและความเสมอภาคทางสังคม)
* การใช้กลไกประชารัฐเพื่อการร่วมดูแลผู้ด้อยโอกาส ผู้สูงอายุ คนจน และผู้ที่ต้องเยียวยาและฟื้นฟู ผู้ได้รับผลกระทบจากความไม่สงบ ให้ภาคีทุกภาคส่วนเข้ามามีส่วนร่วมในการดูแลคนกลุ่มนี้ โดยใช้กลไกของภาครัฐและแรงจูงใจด้วยการสนับสนุนปัจจัยหรือทรัพยากรหรือโอกาสอื่นๆ ที่เป็นการแสดงความขอบคุณในน้ำใจที่เข้ามามีส่วนร่วมในการดูแลผู้ด้อยโอกาส ผู้สูงอายุ คนยากจน และผู้ที่ต้องเยียวยาและฟื้นฟูผู้ได้รับผลกระทบจากความไม่สงบ

1. เยียวยาและฟื้นฟูผู้ได้รับผลกระทบจากความไม่สงบให้สามารถช่วยเหลือตนเองได้ โดยมุ่งเน้นการเยียวยาอย่างรวดเร็ว ทั่วถึง และเป็นธรรม และการฟื้นฟูแบบองค์รวมทั้งทางด้านร่างกาย ด้านจิตใจ ด้านสังคม และด้านจิตวิญญาณ ที่สามารถดูแลได้ในรายบุคคล รวมถึงผู้ด้อยโอกาส ผู้สูงอายุ และผู้พิการ

* การพัฒนาบุคลากรภาครัฐและเครือข่ายประชาชนเพื่อร่วมเป็นพลังจิตอาสาในการดูแลผู้ด้อยโอกาส ผู้สูงอายุ คนยากจน และฟื้นฟูผู้ที่ได้รับผลกระทบจากความไม่สงบ

1. สร้างภูมิคุ้มกัน ภาคีเครือข่ายตาสับปะรดเด็กและเยาวชนที่ได้รับผลกระทบจากสถานการณ์ความไม่สงบตามแนวทางประชารัฐ

* อบรมให้ความรู้ แลกเปลี่ยนทักษะชีวิต การใช้ชีวิตร่วมกันในสังคมพหุวัฒธรรม, กิจกรรมนันทนาการภาคสนาม, เข้าค่ายสานฝันปั้นรัก 3 วัน 2 คืน สถานที่ ณ ค่ายจุฬาภรณ์พัฒนา อำเภอเมืองนราธิวาส จังหวัดนราธิวาส หรือนอกสถานที่จังหวัดนราธิวาส
* ส่งเสริมกิจกรรมสภาเด็กและเยาวชนดำเนินกิจกรรมจิตอาสาในด้านต่างๆ ทั้งการศึกษา สุขภาพ กีฬา และวัฒนธรรมท้องถิ่น (แผนปฏิรูปประเทศ 11 ด้านสังคม การส่งเสริมการมีส่วนร่วม การเรียนรู้ การรับรู้ และการส่งเสริมกิจกรรมทางสังคม)

**5.5) สร้างชุมชนแห่งสุขภาวะที่เข้มแข็ง ให้ประชาชนฉลาดรู้ พึ่งตนเองทางสุขภาพ ลดปัญหา การเจ็บป่วย ป่วยตาย ทุกพื้นที่ และพัฒนาขีดความสามารถการบริการสุขภาพที่มีคุณภาพ มาตรฐาน**

**แนวทางการพัฒนา**

1. พัฒนาสถานบริการสาธารณสุขให้มีสมรรถนะสูง มีระบบการบริการที่ได้มาตรฐานและ มีประสิทธิภาพ มีศักยภาพพร้อมต่อการให้บริการสุขภาพ และการเข้าถึงระบบบริการสุขภาพของประชาชน โดยมีสอดคล้องตามบริบทและความต้องการของพื้นที่ พัฒนาระบบบริการสุขภาพรองรับเศรษฐกิจพิเศษและรองรับความต้องการกับอาเซียนและนานาชาติ

* พัฒนาระบบบริการสุขภาพ เพื่อรองรับการเติบโตของพื้นที่เศรษฐกิจพิเศษ และพัฒนาเชื่อมโยงกับอาเซียน เพื่อรองรับการบริการสุขภาพทางพาณิชย์และการท่องเที่ยว
* พัฒนาศักยภาพหน่วยบริการระดับปฐมภูมิและทุติยภูมิ ( โรงพยาบาลส่งเสริมสุขภาพตำบลและโรงพยาบาลชุมชน ) เพื่อเพิ่มขีดความสามารถทางการให้บริการ และลดความเหลื่อมล้ำทางการบริการ
* พัฒนาระบบบริการการแพทย์ฉุกเฉิน เพื่อรองรับการเติบโตเป็นเมืองเศรษฐกิจพิเศษและ การเชื่อมโยงการคมนาคม โลจิสติกส์
* พัฒนาการเข้าถึงระบบบริการทางภาครัฐของผู้สูงอายุ ผู้พิการ ผู้ด้อยโอกาสที่ขาดคนดูแลให้ให้ทั่วถึง

1. สร้างเสริมให้ประชาชนมีสุขภาวะที่ดีโดยมุ่งเน้นการป้องกัน และควบคุมปัจจัยและแก้ไขปัญหา ที่คุกคามสุขภาพประชาชน ใน 5 กลุ่มวัยสำคัญ ซึ่งประกอบด้วย กลุ่มอนามัยแม่และเด็ก วัยเรียน วัยรุ่น วัยทำงานวัยผู้สูงอายุ โดยเน้นในกลุ่มอนามัยแม่และเด็ก โดยเผยแพร่ความรู้ด้านสุขภาพเพื่อนำไปสู่การปรับเปลี่ยนพฤติกรรมการดูแลสุขภาพและการเข้าถึงบริการสาธารณสุข ที่สอดคล้องตามบริบทของวัฒนธรรมและพื้นที่ โดยใช้หลักการสาธารณสุขผสมผสานหลักธรรมทางศาสนาและวิถีที่เป็นมิตรต่อสุขภาพ การสร้างนิสัยสุขภาพให้ประชาชนมีสุขภาพดี รวมทั้งการใช้ระบบดิจิตัลในการดูแลสุขภาพ

* การสร้างนิสัยสุขภาพใหม่แก่กลุ่มป่วยเรื้อรัง และกลุ่มเสี่ยงต่อสุขภาพ โดยการใช้ชุมชนเป็นฐาน ประชาชนเป็นศูนย์กลางในการสร้างการมีส่วนร่วมด้านการดูแลสุขภาพ
* การพัฒนาระบบสุขภาพของชุมชน โดยเครือข่ายผู้ดูแลสุขภาพในชุมชนระดับปฐมภูมิ ได้แก่ โรงพยาบาลส่งเสริมสุขภาพตำบล โดยระบบคลินิกหมอครอบครัว (PCC : Primary Care Cluster) ที่สามารถเข้าถึงการดูแลสุขภาพรายบุคคล โดยใช้ประโยชน์จากการนำระบบดิจิตัล มาช่วยในการดูแลสุขภาพประชาชน
* การเร่งรัดพัฒนาและการแก้ไขปัญหาด้านสุขภาพสตรีและเด็กในจังหวัดนราธิวาส ได้แก่ ปัญหาสุขภาพมารดาและทารกก่อนคลอดและหลังคลอด ปัญหาด้านโภชนาการ และทันตสุขภาพ พฤติกรรมเสี่ยงต่อการตั้งครรภ์ในวัยรุ่น และสร้างชุมชนต้นแบบการดูแลสุขภาพมารดาและ ทารกอย่างยั่งยืน

1. พัฒนาศักยภาพภาคีเครือข่ายในชุมชนให้มีส่วนร่วมในการจัดการสุขภาพระดับชุมชนที่มีประสิทธิภาพ สามารถดูแล เฝ้าระวัง และจัดการภาวะเสี่ยงสุขภาพเบื้องต้นของชุมชนได้ตามสภาพ และบริบทพื้นที่ เพิ่มขีดความสามารถและปริมาณของอาสาสมัครสาธารณสุขภาคประชาชน เพื่อรองรับจิตอาสาด้านสุขภาพประกอบด้วย อาสาสมัครสาธารณสุขครอบครัว อาสาสมัครสาธารณสุขต่างประเทศ อาสาสมัครสาธารณสุขทางทะเล

* จัดให้มีพื้นที่ในการออกกำลังกายของชุมชนในทุกหมู่บ้าน

1. สร้างระบบการอภิบาลสุขภาพผู้สูงอายุ พิการ ผู้ด้อยโอกาสขาดคนดูแล ให้มีศูนย์จัดการสุขภาพแบบองค์รวมครบวงจรเพื่อรองรับสังคมผู้สูงอายุ ผู้พิการ ผู้ด้อยโอกาสขาดคนดูแล ของจังหวัดและการเพิ่มขึ้นของผู้ป่วยในกลุ่มผู้สูงอายุ ผู้พิการ ผู้ด้อยโอกาสขาดคนดูแล
2. การพัฒนาด้านอนามัยสิ่งแวดล้อมในพื้นที่เมือง พื้นที่เสี่ยง พื้นที่ชายแดน พื้นที่อุตสาหกรรม ให้เอื้อต่อภาวะสุขภาพ การป้องกันโรคและภัยสุขภาพ เพื่อรองรับการขยายตัวเป็นพื้นที่เศรษฐกิจพิเศษ
3. การพัฒนาด้านผลิตภัณฑ์และบริการสุขภาพให้มีคุณภาพและได้มาตรฐาน เพื่อสนับสนุน การค้าและการบริการทางสุขภาพรองรับการขยายตัวเป็นพื้นที่เศรษฐกิจพิเศษ

* ส่งเสริมให้ชุมชนมีการปลูกพืชสมุนไพรเพื่อพัฒนาเป็นผลิตภัณฑ์สุขภาพต่อไป

**5.6) ลดความเหลื่อมล้ำทางรายได้ ด้วยระบบเศรษฐกิจชุมชนที่เข้มแข็ง สร้างงาน อาชีพ รายได้ แก่ชุมชนจากต้นทุนทรัพยากรและภูมิปัญญา**

**แนวทางการพัฒนา**

1. ส่งเสริมการรวมกลุ่มและยกระดับมาตรฐานกระบวนการผลิตของผลิตภัณฑ์ชุมชน ผลิตภัณฑ์ ภูมิปัญญา เพิ่มมูลค่าด้วยนวัตกรรมสร้างสรรค์และเทคโนโลยี (เพื่อเป็นการแก้ไขปัญหาผลผลิตตกต่ำ (สรุปปัญหา ความต้องการของประชาชนในพื้นที่แยกรายอำเภอ/แผนพัฒนาจังหวัดนราธิวาส พ.ศ. 2561-2564 ฉบับทบทวน 2562: ประเด็นปัญหาราคาผลผลิตทางการเกษตรตกต่ำและการบริหารจัดการด้านคุณภาพผลผลิตและการตลาด)) โดยทรงคุณค่าแห่งผลิตภัณฑ์อัตลักษณ์ของพื้นที่โดยการสร้างแบรนด์ให้เป็นที่ยอมรับในระดับสากล (ยุทธศาสตร์ชาติ 20 ปี ข้อ 2.1.3) ด้วยการมุ่งเน้นการใช้ระบบมาตรฐานและนวัตกรรมในการพัฒนาเศรษฐกิจของประเทศ (แผนปฏิรูปประเทศ 11 ด้าน ด้านที่ 5 เศรษฐกิจ) ส่งเสริมกระบวนการเรียนรู้ของผู้ประกอบการและคนในชุมชนด้วยกระบวนการวิจัย (โดยให้สถานบันการศึกษาในท้องถิ่นเป็นกลไกหลักในการถ่ายทอดความรู้และเทคโนโลยีจากผู้ประกอบการขนาดใหญ่สู่ผู้ประกอบการขนาดกลางและขนาดย่อมในชุมชน (ยุทธศาสตร์ชาติ 20 ปี ข้อ 2.1.1) รวมทั้งส่งเสริม การแสวงหาโอกาสทางการค้ากับนานาชาติผ่านการเชื่อมโยงตลาด และการค้าขายบนระบบดิจิทัล
2. ส่งเสริมการจัดตั้งศูนย์พัฒนาและยกระดับผลิตภัณฑ์ชุมชนอัจฉริยะ (Re-Package Center) เพื่อเป็นศูนย์กลางมาตรฐานระดับจังหวัดในการปรับรูปแบบสินค้าและผลิตภัณฑ์ชุมชนให้มีศักยภาพ ในการแข่งขันกับตลาดผู้บริโภคทั้งภายในและต่างประเทศ
3. สร้างโอกาสอาชีพจากต้นทุนทรัพยากรธรรมชาติของชุมชน อาทิ ประมงชายฝั่ง เกษตรอินทรีย์ Premium งานอาชีพจากฐานการท่องเที่ยวในหมู่บ้านท่องเที่ยวชุมชน และหมู่บ้านทรัพยากรท้องถิ่นเพิ่มค่าพร้อมทั้งส่งเสริมให้ประชาชนมีความรู้สึกของความเป็นเจ้าของและรวมมือกับหน่วยงานภาครัฐในการดูแลรักษา อนุรักษ์และฟื้นฟูทรัพยากรธรรมชาติ (ยุทธศาสตร์ชาติ 20 ปี ข้อ 2.1.2) รวมทั้งส่งเสริมการพัฒนาระบบจัดการหมู่บ้านชุมชนทั้งระบบด้วยเทคโนโลยีสมัยใหม่ให้ได้มาตรฐานสากล มีความปลอดภัย การหนุนเสริมและพัฒนาต่อยอดผลิตภัณฑ์ภูมิปัญญาของชุมชนให้สอดรับกับกิจกรรมการท่องเที่ยว บูรณาการความร่วมมือพัฒนาในรูปแบบประชารัฐ รวมทั้งส่งเสริมการใช้เทคโนโลยีสารสนเทศ ในการสร้าง การจัดการความรู้ในชุมชน เพื่อการเพิ่มความเข้มแข็งในการแข่งขันของอาชีพ
4. ส่งเสริมให้มีตลาดการค้าในระดับชุมชนเพื่อเป็นแหล่งสร้างงานอาชีพจากต้นทุนของทรัพยากรธรรมชาติในรูปแบบของตลาดการเกษตรประจำชุมชน (โดยการสร้างเกษตรกรอัฉริยะ (SMART FARMER) ผลิตได้ขายเป็น สามารถประยุกต์ใช้เทคโนโลยีในการบริหารจัดการผสมผสานการใช้ภูมิปัญญาท้องถิ่น (ยุทธศาสตร์ ชาติ 20 ปี ข้อ2.1.1) พร้อมทั้งพัฒนาตลาดย่อยในชุมชน ตลาดนัดชุมชนให้มีศักยภาพในการสร้างงานอาชีพและเงินหมุนเวียนในชุมชน พร้อมจัดระเบียบความมีมาตรฐานที่ดี และระบบการบริหารจัดการโดยคนในชุมชนแบบมีส่วนร่วม
5. การส่งเสริมความสามารถในชุมชนให้ก้าวสู่เศรษฐกิจชุมชน 4.0 (การสร้างนวัตกรรมเพิ่มมูลค่าผลิตภัณฑ์ของชุมชน, การสร้างเศรษฐกิจชุมชนจากฐานของวัฒนธรรมและธรรมชาติ, พัฒนาขีดความสามารถของชุมชนให้เท่าทันการเปลี่ยนแปลงต่อการก้าวเข้าสู่โลกดิจิทัล อย่างเท่าทัน, บริหารจัดการอัตลักษณ์ของชุมชนให้เกิดคุณค่าและมูลค่า)
6. เสริมทักษะความรู้ด้านขีดความสามารถทางการเงินแก่คนในชุมชนและประชาชน สร้างความเข้มแข็งให้กลุ่มองค์กรการเงินภาคประชาชนให้มีขีดความสามารถในการบริหารจัดการ เป็นแหล่งทุนระดับชุมชนที่มีศักยภาพ และเป็นแกนนำในการจัดสวัสดิการภาคประชาชนให้แก่คนในชุมชน ให้ความสำคัญกับกลุ่มที่ยังขาดโอกาสและยังพึ่งตนเองไม่ได้ โดยมุ่งเน้นการปรับตนเองที่เท่าทันการเปลี่ยนแปลง โดยการส่งเสริมการเรียนรู้ด้านการเงิน สังคม และดิจิทัลแก่ชุมชน เพื่อสร้างโอกาสทางสังคม
7. สร้างและพัฒนาผู้นำการเปลี่ยนแปลงในชุมชนรุ่นใหม่ให้มีขีดความสามารถในการสร้างแรง บันดาลใจให้เกิดความเชื่อมั่น ศรัทธา มีจุดยืนทางความคิดในการสร้างงานอาชีพ โดยเฉพาะการเจาะกลุ่มคนรุ่นใหม่เกิดการพัฒนาตนเองให้มีศักยภาพเป็นผู้ประกอบการใหม่ มีทักษะการบริหารจัดการและการตลาดสินค้าชุมชน โดยการสนับสนุนจากผู้นำในชุมชนและกลไกของประชารัฐ ทั้งนี้คำนึงถึงการใช้ประโยชน์จากเทคโนโลยีและระบบการตลาดดิจิทัล เพื่อสร้างผู้ประกอบการรุ่นใหม่
8. การสร้างโอกาสในการมีงานและอาชีพแก่ผู้สูงอายุ ให้สามารถรวมกลุ่มหรือพัฒนาตนเองเป็นวิสาหกิจชุมชนหรือกลุ่มผู้ผลิตสินค้าชุมชน โดยการสนับสนุนของภาครัฐและเอกชนเพื่อหนุนให้เกิดการพัฒนาทักษะฝีมือในการผลิต และสามารถเชื่อมโยงการตลาด
9. ส่งเสริมการเข้าถึงและการใช้เทคโนโลยี รวมทั้งระบบดิจิทัลในระดับชุมชน เพื่อหนุนเสริมชุมชนให้เข้าถึงโอกาสในการสร้างงานอาชีพจากความเปลี่ยนแปลงสู่สังคมดิจิทัล พัฒนาขีดความสามารถ ในการใช้ประโยชน์จากอินเตอร์เน็ต และการตลาดดิจิทัลแก่วิสาหกิจชุมชน ผู้ประกอบการใหม่ในชุมชน โดยเน้นการสร้างศูนย์พัฒนาวิสาหกิจชุมชนอัจฉริยะ

**ประเด็นยุทธศาสตร์ที่ 3 :** การ**จัดการทรัพยากรธรรมชาติให้มีความอุดมสมบูรณ์ ใช้ประโยชน์อย่างยั่งยืน**

**และมีสิ่งแวดล้อมที่ดี**

**(Natural Resource and Environment Management and Sustainability)**

**–---------------------------------------------------------------------------------------------------------------------------**

1. **แนวคิด หลักการของประเด็นยุทธศาสตร์ (Strategic Issue Concept)**

พื้นที่ป่าไม้ของจังหวัด รวม 850,216.84 ไร่ คิดเป็นร้อยละ 30.28 ของพื้นที่จังหวัด ประกอบด้วยป่าอนุรักษ์ ซึ่งอยู่ภายใต้การกำกับดูแลของกรมอุทยานแห่งชาติ สัตว์ป่า และพันธุ์พืช จำนวน 5 ป่า เนื้อที่รวม 713,192.65 ไร่ คือ อุทยานแห่งชาติบูโด – สุไหงปาดี อุทยานแห่งชาติน้ำตกซีโป อุทยานแห่งชาติอ่าวมะนาว – เขาตันหยง เขตรักษาพันธุ์สัตว์ป่าเฉลิมพระเกียรติสมเด็จพระเทพรัตนราชสุดาสยามบรมราชกุมารี เขตรักษาพันธุสัตว์ป่าฮาลา – บาลา ป่าสงวนแห่งชาตินอกเขตป่าอนุรักษ์ ซึ่งอยู่ภายใต้การกำกับดูแลของกรมป่าไม้ จำนวน 20 ป่า เนื้อที่รวม 137,024.19 ไร่ และมีแหล่งน้ำดิบตามธรรมชาติ จำนวน 3 สาย ได้แก่ แม่น้ำ บางนรา แม่น้ำสายบุรี และแม่น้ำสุไหงโก-ลก มีพื้นที่ติดแนวชายฝั่งทะเล 2 อำเภอ 6 ตำบล คือ อำเภอเมืองนราธิวาส ได้แก่ ตำบลบางนาค ตำบลโคกเคียน ตำบลกะลุวอเหนือ และอำเภอตากใบ ได้แก่ตำบลไพรวัน ตำบลเจ๊ะเห ตำบลศาลาใหม่ ในด้านการจัดการขยะมูลฝอย จังหวัดนราธิวาส มีสถานที่กำจัดมูลฝอย 23 แห่ง มูลฝอยติดเชื้อ จัดส่งให้เอกชนและองค์กรปกครองส่วนท้องถิ่น (เทศบาลนครยะลา) เป็นผู้ดำเนินการ กากอุตสาหกรรมที่เป็นอันตราย โรงงาน/สถานประกอบการ ดำเนินการจ้างบริษัทที่ได้รับใบอนุญาต ในการนำกากอุตสาหกรรมไปกำจัดอย่างถูกหลักวิชาการ และในปัจจุบันจังหวัดนราธิวาสมีศักยภาพด้านพลังงานทดแทนอยู่พอสมควร เช่น พลังงานแสงอาทิตย์จำนวน 5,080.44 Ktoe, ชีวมวลแข็ง 71.40 Ktoe, ขยะเผาไหม้ 49.56 Ktoe ขยะฝังกลบ 10.19 Ktoe และ มูลสัตว์ 1.19 Ktoe ซึ่งสามารถนำมาใช้เป็นพลังงานทดแทน เพื่อลดต้นทุนด้านการผลิตและรายจ่ายด้านพลังงานลงได้ ซึ่งจังหวัดนราธิวาสมีผู้ประกอบกิจการหรือกลุ่มวิสาหกิจชุมชนได้มีการผลิตสินค้าของชุมชนหรือผลิตภัณฑ์ OTOP ออกมาจำหน่ายเป็นจำนวนมาก โดยเฉพาะอย่างยิ่งการแปรผลิตภัณฑ์อาหาร ซึ่งต้องมีการใช้พลังงานในกระบวนการผลิต จึงทำให้ความต้องการใช้พลังงานมีเพิ่มมากขึ้น เช่น พลังงานไฟฟ้า น้ำมัน แก๊สแอลพีจี และชีวมวล เพื่อรองรับการเจริญเติบโตของกิจการดังกล่าว ตลอดจนหน่วยงานภาครัฐและเอกชนก็มีสถิติการใช้พลังงานเพิ่มมากขึ้น แต่ในขณะเดียวกันแหล่งผลิตพลังงานในพื้นที่ มีจำนวนเท่าเดิมและยังอยู่สภาวะวิกฤติด้านพลังงานในส่วนของพื้นที่ภาคใต้ของเรา

ขณะที่กรอบยุทธศาสตร์ชาติ 20 ปี ในยุทธศาสตร์ที่ 5 การสร้างการเติบโตบนคุณภาพชีวิตที่เป็นมิตรต่อสิ่งแวดล้อม สอดคล้องกับแผนพัฒนาเศรษฐกิจและสังคมแห่งชาติ ฉบับที่ 12 ยุทธศาสตร์ที่ 4 และยุทธศาสตร์ที่ 7 การเติบโตที่เป็นมิตรกับสิ่งแวดล้อมเพื่อการพัฒนาอย่างยั่งยืน ซึ่งให้ความสำคัญกับการสร้างความมั่นคงของฐานทรัพยากรธรรมชาติและยกระดับคุณภาพสิ่งแวดล้อม เพื่อรักษาและฟื้นฟูฐานทรัพยากรธรรมชาติ เพิ่มประสิทธิภาพการบริหารจัดการทรัพยากรน้า สนับสนุนการเติบโตที่เป็นมิตรกับสิ่งแวดล้อมและคุณภาพชีวิตของประชาชน เร่งแก้ไขปัญหาวิกฤตสิ่งแวดล้อมเพื่อลดมลพิษที่เกิดจากการผลิตและการบริโภค พัฒนาระบบบริหารจัดการที่โปร่งใสเป็นธรรม ส่งเสริม การผลิตและการบริโภคที่เป็นมิตรกับสิ่งแวดล้อมเป็นวงกว้างมากขึ้น ต้องเร่งเตรียมความพร้อมในลดการปล่อยก๊าซเรือนกระจกและเพิ่มขีดความสามารถในการปรับตัวต่อการเปลี่ยนแปลงสภาพภูมิอากาศ รวมทั้งบริหารจัดการเพื่อลดความเสี่ยงด้านภัยพิบัติทางธรรมชาติ ตลอดจนการพัฒนาด้านพลังงานเพื่อเพิ่มประสิทธิภาพการใช้พลังงาน และเพิ่มสัดส่วนการใช้พลังงานทดแทนต่อปริมาณการใช้พลังงานขั้นสุดท้าย และลดการพึ่งพาก๊าซธรรมชาติในการผลิตไฟฟ้า

ปัจจุบันฐานทรัพยากรธรรมชาติถูกนำไปใช้ในการพัฒนาจำนวนมากก่อให้เกิดความเสื่อมโทรมอย่างต่อเนื่อง พื้นที่ป่าบางส่วนถูกบุกรุกทำลายอยู่บ้าง จากข้อมูลภาพดาวเทียมไทยโชตและดาวเทียม Lansat 8 โดย สำนักจัดการที่ดินป่าไม้ กรมป่าไม้ พบว่า ปี 2557 จังหวัดนราธิวาสมีเนื้อที่ป่า 738,957.59 ไร่ คิดเป็นร้อยละ 26.33 ของเนื้อที่จังหวัด ปัญหาทรัพยากรดินเสื่อมโทรม ความหลากหลายทางชีวภาพ ถูกคุกคาม ทรัพยากรน้ำยังมีส่วนที่ไม่สามารถจัดสรรได้ตามความต้องการ และมีความเสี่ยงในการขาดแคลน ในอนาคต เกิดปัญหาความขัดแย้งในการใช้ประโยชน์ทรัพยากรธรรมชาติมากขึ้น จากการเข้าถึงและ การจัดสรรการใช้ประโยชน์ทรัพยากรธรรมชาติที่ไม่เป็นธรรม รวมทั้งปัญหาสิ่งแวดล้อมเพิ่มสูงขึ้น ตามการขยายตัวของเศรษฐกิจและชุมชนเมือง โดยเฉพาะปัญหาขยะ ซึ่งมีขยะมูลฝอยตกค้าง (ปริมาณ 162.31 ตัน/วัน) ขยะมูลฝอยชุมชนใหม่ที่เกิดขึ้น (ปริมาณ 746.76ตัน/วัน), ของเสียอันตราย (ปริมาณ 5.49 ตัน/วัน) มูลฝอย ติดเชื้อ (ปริมาณ 0.437 ตัน/วัน) และกากอุตสาหกรรมที่เป็นอันตราย (ปริมาณ 2.03 ตัน/ปีวัน) ผลกระทบจากการกัดเซาะชายฝั่งทางทะเล โดยแนวชายฝั่งถูกกัดเซาะ ร้อยละ 43.99 ในขณะที่การเปลี่ยนแปลงสภาพภูมิอากาศและภัยพิบัติทางธรรมชาติมีความผันผวนและรุนแรงมากขึ้นโดยเฉพาะอุทกภัย ไฟป่า ดินถล่ม ซึ่งที่ผ่านมา ปี 2559 จังหวัดนราธิวาส ต้องชดเชยเพื่อช่วยเหลือผู้ประสบภัยพิบัติ (วาตภัย อุทกภัย และไฟป่า) เป็นจำนวน 12,431,362 บาท และในปัจจุบันมีความต้องการใช้พลังงานเพิ่มมากขึ้น เช่น พลังงานไฟฟ้า น้ำมัน แก๊สแอลพีจี เพื่อรองรับการขยายตัวทางเศรษฐกิจ จากข้อมูลของสำนักงานสถิติแห่งชาติ และกรมธุรกิจพลังงาน พบว่าจังหวัดนราธิวาสมีสถิติการใช้พลังงานไฟฟ้า เมื่อปี 2558 เป็นจำนวน 369,940,983 กิโลวัตต์ชั่วโมง และมีจำนวนผู้ใช้ไฟฟ้าจำนวน 177,982 ราย ซึ่งมีอัตราที่เพิ่มขึ้นอย่างต่อเนื่อง ตลอดจนมีการใช้น้ำมันเชื้อเพลิงและแก๊สแอลพีจีเพิ่มมากขึ้น จากสถิติเมื่อปี 2559 จังหวัดนราธิวาสมีการใช้น้ำมันเชื้อเพลิงเป็นจำนวน70,829,000 ลิตร/ปี และแก๊สแอลพีจี เป็นจำนน 13,270,000 กิโลกรัม/ปี หรือประมาณ 26,009,200 ลิตร/ปี

1. **วัตถุประสงค์ (Strategic Objective)**

**1. เพื่อเพิ่มความหลากหลายของระบบนิเวศในพื้นที่ป่าฮาลาบาลาและพื้นที่ทางทะเลของจังหวัด**

**2. เพื่อเพิ่มขีดความสามารถของชุมชนทางด้านพลังงาน**

**3. เพื่อจัดการปัญหาขยะในพื้นที่ชุมชนเมือง พื้นที่ด่านชายแดน และในชุมชน**

1. **เพื่อลดปัญหาภัยพิบัติทางธรรมชาติของจังหวัดให้ลดลง**
2. **เพื่อเพิ่มสัดส่วนการใช้พลังงานทดแทนและประสิทธิภาพการใช้พลังงาน**
3. **เป้าประสงค์ (Goal)**
4. ทรัพยากรธรรมชาติอุดมสมบูรณ์ มีพื้นที่ป่าเพิ่มขึ้น
5. ชุมชนมีแหล่งพลังงานของตนเองเพิ่มมากขึ้น
6. ปัญหาขยะ น้ำเสีย มลพิษทางอากาศ ลดลงอย่างต่อเนื่อง
7. ปัญหาภัยพิบัติทางธรรมชาติจากอุทกภัย ไฟป่า การกัดเซาะชายฝั่ง ดินถล่ม ในจังหวัดลดลง
8. ประชาชนมีการใช้พลังงานทดแทนและใช้พลังงานอย่างมีประสิทธิภาพเพิ่มมากขึ้น
9. **ตัวชี้วัด และค่าเป้าหมาย (Key Performance Indicator and Target)**

| **ตัวชี้วัด** | **ข้อมูลค่าฐาน** | **ค่าเป้าหมายรายปี** | | | | | |
| --- | --- | --- | --- | --- | --- | --- | --- |
| **2561** | **2562** | **2563** | **2564** | **2565** | **2561-**  **2565** |
| 1. อัตราการขยายตัวของป่าไม้  (เพิ่มขึ้นปีละ 0.84%) | - อัตราการขยายตัวของป่าไม้  ปี2556=-0.61% (709,562.37)  ปี 2557=4.14% (738,957.59)  ปี 2558=0.35% (741,535.37)  ปี 2559=0.33% (743,995.26)  ปี 2558=0.00% (743,995.26)  (เฉลี่ย 5 ปี =0.84%) | 0.84% | 1.68% | 2.52% | 3.36% | 4.2% | 4.2% |
| 2. จำนวนองค์กรที่มีการส่งเสริมการใช้พลังงานทดแทนและการใช้พลังงานอย่างมีประสิทธิภาพ (ปีละ 5 แห่ง) | จำนวนองค์กรที่มีการส่งเสริมการใช้พลังงานทดแทนและการใช้พลังงานอย่างมีประสิทธิภาพ  ปี 2554 = 3 แห่ง  ปี 2556 = 6 แห่ง  ปี 2557 = 1 แห่ง  ปี 2558 = 10 แห่ง  ปี 2559= 3 แห่ง  ปี 2560 = 4 แห่ง | 5 แห่ง | 5 แห่ง | 5 แห่ง | 5 แห่ง | 20 แห่ง |  |
| 3.ร้อยละของปริมาณขยะมูลฝอยตกค้างได้รับการจัดการอย่างถูกต้องตามหลักวิชาการ | ฐานข้อมูลปริมาณขยะตกค้าง  ปี 2559 = ร้อยละ 25.10  ปี 2560 = ร้อยละ 39.18  (เฉลี่ย 2 ปี ร้อยละ 32.14) | 40% | 45% | 50% | 55% | 60% | 60% |
| 4 ร้อยละของปริมาณขยะมูลฝอยชุมชนในปี ที่ปัจจุบัน ได้รับการจัดการอย่างถูกต้องตามหลักวิชาการ | ฐานข้อมูลปริมาณขยะมูลฝอยชุมชน  ปี 2559 = ร้อยละ 11.54  ปี 2560 = ร้อยละ 52.07  (เฉลี่ย 2 ปี ร้อยละ 31.81) | 32% | 37% | 42% | 47% | 52% | 52% |
| 5.ร้อยละของปริมาณขยะมูลฝอยชุมชนในปี ปัจจุบัน ที่นำกลับมาใช้ประโยชน์ | ฐานข้อมูลขยะมูลฝอยชุมชน  ปี 2559 = ร้อยละ 40.13  ปี 2560 = ร้อยละ 37.64  (เฉลี่ย 2 ปี ร้อยละ 38.89) | 38% | 39% | 40% | 41% | 42% | 42% |

1. **กลยุทธ์** (Strategic and Guideline to Implement) ประกอบด้วย 4 กลยุทธ์

**5.1) เสริมสร้างความอุดมสมบูรณ์ของทรัพยากรทางธรรมชาติ และความหลากหลายของระบบนิเวศน์ป่าเขา ชายฝั่ง และทะเล**

**แนวทางการพัฒนา**

1. การบริหารจัดการทรัพยากรป่าไม้อย่างยั่งยืน เพื่อสร้างมูลค่าทางเศรษฐกิจ
2. เร่งรัดดำเนินการแก้ไขปัญหาการทับซ้อนแนวเขตที่ดินของรัฐ โดยใช้หลักเกณฑ์การปรับปรุงแผนที่แนวเขตที่ดินของรัฐแบบบูรณาการ (One Map) ให้แล้วเสร็จเป็นรูปธรรมโดยเร็ว
3. สนับสนุนและส่งเสริมการปลูกและฟื้นฟูป่าไม้ตามแนวพระราชดำริ ปลูกฟื้นฟูป่าในพื้นที่ว่างของรัฐตามแนวกันชนและการเชื่อมต่อผืนป่า รวมทั้งการฟื้นฟูอนุรักษ์ดินและน้ำ
4. ส่งเสริมการจัดการป่าชุมชน และป่าครัวเรือน สร้างเครือข่ายการมีส่วนร่วมในการฟื้นฟูและดูแลผืนป่า
5. สร้างคุณค่าจากทรัพยากรธรรมชาติโดยสนับสนุนยุทธศาสตร์การพัฒนาสมุนไพรที่เป็นยาและเครื่องสำอางที่มีศักยภาพและมีความต้องการของตลาด เชื่อมโยงการพัฒนาผลิตภัณฑ์ชีวภาพใหม่ กับกระบวนการพัฒนาสินค้าชุมชนหนึ่งตำบลหนึ่งผลิตภัณฑ์ โดยค้นหาเอกลักษณ์และศักยภาพ ที่แท้จริงของทรัพยากรชีวภาพ ภูมิปัญญาและวัฒนธรรมของท้องถิ่น เพื่อพัฒนาผลิตภัณฑ์ใหม่ที่มีนวัตกรรมและมีมูลค่าสูง
6. การเพิ่ม/เติม ความอุดมสมบูรณ์ของทรัพยากรธรรมชาติเพื่อเป็นแหล่งอาหาร สร้างความมั่นคงทางอาหาร การปล่อยปลาอาหารในทะเล การสร้างแหล่งปะการังเทียม เพื่อเป็นแหล่งอยู่อาศัยและขยายพันธุ์ของสัตว์น้ำ การสร้างแหล่งอนุบาลสัตว์น้ำธรรมชาติในพื้นที่ป่าชายเลน โดยเฉพาะในพื้นที่ตำบลโคกเคียน อำเภอเมืองนราธิวาส และตำบลเจ๊ะเห อำเภอตากใบ
7. เฝ้าระวัง เพื่อลดการทำลาย การบุกรุกและก่อให้เกิดความเสียหาย ทั้งทะเล ป่าเขา และชายฝั่ง พร้อมสร้างเครือข่ายการเฝ้าระวังทางทรัพยากรธรรมชาติและสิ่งแวดล้อมภายในชุมชนท้องถิ่น
8. พัฒนาระบบการบริหารจัดการและป้องกันไฟป่าพรุทั้งระบบ และบูรณาการความร่วมมือ

หน่วยงานที่เกี่ยวข้องทุกภาคส่วน

**5.2) สร้างระบบการจัดการปัญหาทางธรรมชาติและสิ่งแวดล้อม การกัดเซาะชายฝั่งและตลิ่ง และภัยพิบัติ แบบมีส่วนร่วม และวิทยาการที่ทันสมัย**

**แนวทางการพัฒนา**

1. เสริมสร้างขีดความสามารถในการเตรียมความพร้อมและการรับมือภัยพิบัติ สนับสนุน การจัดทำแผนรับมือภัยพิบัติในระดับพื้นที่ส่งเสริมแนวทางการจัดการภัยพิบัติโดยมีชุมชนเป็นศูนย์กลางชุมชนท้องถิ่นร่วมกันดำเนินการป้องกันและลดความเสี่ยงจากภัยพิบัติ, สร้างความฉลาดรู้แก่ประชาชนในการปรับตัวเองให้เท่าทันความเปลี่ยนแปลงของสภาพภูมิอากาศโลก และภัยธรรมชาติของพื้นที่ พร้อมทั้งการเผยแพร่ข้อมูลข่าวสารความรู้ทางธรรมชาติและสิ่งแวดล้อมแก่ประชาชนอย่างต่อเนื่อง
2. พัฒนาระบบการบริหารจัดการอุทกภัยแบบบูรณาการ การพยากรณ์และการเตือนภัย และแผนงานเผชิญเหตุสาธารณภัยตามสภาพพื้นที่ การฝึกการป้องกันและบรรเทาสาธารณภัย การจัดทำคู่มือการรับมือกับภัยพิบัติกรณีฉุกเฉินจากการเปลี่ยนแปลงของสภาพภูมิอากาศโลก
3. จัดให้มีแหล่งกักเก็บน้ำต้นทุนและแหล่งชะลอน้ำที่เพียงพอ โดยฟื้นฟูแม่น้ำลำคลองและฝายชลอน้ำ เพิ่มขีดความสามารถในการเก็บกักน้ำ และเพิ่มประสิทธิภาพการระบายน้ำ และการผันน้ำ และการพัฒนาคลังข้อมูล ตลอดจนการปรับปรุงองค์กรและกฎหมายของท้องถิ่นให้เท่าทันความเปลี่ยนแปลงของธรรมชาติและสิ่งแวดล้อม รวมทั้งการสร้าง การมีส่วนร่วมในการบริหารจัดการน้ำในลุ่มน้ำหลักและลำคลองสาขาย่อย (แผนฯชาติฯ20ปี)
4. ป้องกันการกัดเซาะตลิ่งและชายฝั่ง พัฒนาพื้นที่ชายฝั่งโดยคำนึงถึงผลกระทบต่อสิ่งแวดล้อมและความยั่งยืนระยะยาว แก้ไขปัญหาการกัดเซาะตลิ่งริมแม่น้ำและชายฝั่งโดยคำนึงถึงพลวัตการเปลี่ยนแปลงของระบบชายหาด การจัดทำระบบเขื่อนกั้นการพังทลายของตลิ่งในพื้นที่เสี่ยงของลำน้ำสายหลักทั้ง 3 สายตลอดจนชายฝั่ง โดยเฉพาะในพื้นที่อำเภอเมืองนราธิวาส อำเภอตากใบ อำเภอสุไหงโก-ลก อำเภอแว้ง
5. ส่งเสริม อนุรักษ์ ฟื้นฟู ทรัพยากรธรรมชาติ และการจัดสร้างพื้นที่ต้นแบบในการจัดการขยะ

* กิจกรรมฝายต้นน้ำตามแนวพระราชดำริ, กิจกรรมฟื้นฟูสภาพป่าสงวนแห่งชาติจังหวัดนราธิวาส, กิจกรรมเพาะชำกล้าไม้ป่าพรุ, กิจกรรมพื้นที่ต้นแบบในการจัดการขยะ

1. พัฒนาประชาชนให้เป็นเครือข่ายเพื่อการจัดการธรรมชาติและสิ่งแวดล้อม โดยเฉพาะพื้นที่สำคัญทางธรรมชาติและสิ่งแวดล้อม เช่น ป่าฮาลาบาลา ป่าพรุโต๊ะแดง ป่าพรุบาเจาะ เพื่อให้ประชาชนเป็นรั้วป้องกันธรรมชาติของจังหวัด
2. เสริมสร้างความร่วมมือกับประเทศมาเลเซีย ในการป้องกัน อนุรักษ์ ทรัพยากรธรรมชาติและสิ่งแวดล้อมร่วมกัน
3. พัฒนาความร่วมมือด้านการจัดการภัยพิบัติร่วมกับประเทศมาเลเซีย

**5.4) พัฒนาให้เป็นเมืองสิ่งแวดล้อมที่ดี อากาศบริสุทธิ์ บ้านเมืองสะอาด เป็นระเบียบเรียบร้อย**

**แนวทางการพัฒนา**

1. กำหนดวาระของจังหวัด เพื่อให้จังหวัดนราธิวาสเป็นเมืองสะอาด เมืองที่เป็นมิตรกับสิ่งแวดล้อม โดยการจัดการขยะ สารพิษ และของเสียอันตรายอย่างมีประสิทธิภาพ สร้างกระแสให้ประชาชนรับรู้และเข้ามามีส่วนร่วมอย่างจริงจัง รวมทั้งสร้างจิตอาสาเพื่อทำความสะอาดเมือง ในทุกหมู่บ้าน ทั้งจังหวัด (จากยุทธศาสตร์ชาติ 20 ปี)
2. เร่งรัดแก้ไขปัญหาการจัดการขยะตกค้างสะสมในพื้นที่วิกฤต พื้นที่ด่านชายแดน พร้อมพัฒนาอนามัยสิ่งแวดล้อมในด่านชายแดนให้มีความเป็นระเบียบเรียบร้อย
3. ส่งเสริมการให้ความรู้จากหน่วยงานภาครัฐ เพื่อสร้างวินัยคนในจังหวัดเพื่อการจัดการขยะอย่างยั่งยืนโดยให้ความรู้ปลูกจิตสานึกและสร้างความตระหนักให้ประชาชนนักเรียนเยาวชนมีส่วนร่วมในการจัดการขยะอย่างเป็นรูปธรรม มีถังขยะแบบแยกประเภทกระจายอย่างทั่วถึงและเพียงพอ รวมทั้งส่งเสริมขีดความสามารถในการจัดการขยะให้เกิดคุณค่าและมูลค่าเพิ่ม (ความต้องการของพื้นที่)
4. ส่งเสริมการรวมกลุ่มขององค์กรปกครองส่วนท้องถิ่นและการร่วมลงทุนของภาคเอกชนเพื่อเพิ่มประสิทธิภาพการจัดการขยะสนับสนุนการจัดการขยะที่ครบวงจร ตั้งแต่ต้นทางจนถึงปลายทางโดยลดปริมาณการผลิตขยะส่งเสริมการนำเครื่องมือทางเศรษฐศาสตร์มาใช้ในการบริหารจัดการขยะโดยใช้หลักการผู้ก่อมลพิษเป็นผู้จ่ายทบทวนเกณฑ์การเก็บค่าธรรมเนียมการจัดการขยะที่เหมาะสม
5. การจัดการขยะในพื้นที่เศรษฐกิจพิเศษ

**5.5) ส่งเสริมการพึ่งพาตนเองด้วยการใช้พลังงานทดแทนและอนุรักษ์พลังงาน จากฐานทรัพยากร มุ่งเน้นการพัฒนาพลังงานที่เป็นมิตรกับสิ่งแวดล้อมรองรับการเติบโตของเมือง**

**แนวทางการพัฒนา**

1. เพิ่มสัดส่วนการใช้พลังงานทดแทนด้วยการส่งเสริมการใช้เทคโนโลยีพลังงานทดแทนเพื่อลดต้นทุนการผลิตและรายจ่ายด้านพลังงาน ในภาคการเกษตร ภาคอุตสาหกรรมภาคราชการและชุมชน
2. เพิ่มประสิทธิภาพการใช้พลังงานด้วยการส่งเสริมการใช้เทคโนโลยีด้านการอนุรักษ์พลังงานเพื่อลดต้นทุนการผลิตและรายจ่ายด้านพลังงาน ในภาคการเกษตร ภาคอุตสาหกรรมภาคราชการและชุมชน
3. การส่งเสริมสนับสนุนชุดอุปกรณ์แสงสว่างจากพลังงานแสงอาทิตย์ (โซล่าเซลล์) เพื่อเพิ่มแสงสว่างในพื้นที่สาธารณะ พื้นที่ท่องเที่ยว พื้นที่เขตเมือง พื้นที่เสี่ยงภัย พร้อมทั้งในพื้นที่ส่วนราชการ เช่น สถานศึกษา โรงพยาบาล เป็นต้น

**ประเด็นยุทธศาสตร์ที่ 4 :** **เสริมสร้างสันติสุขและความมั่นคงภายในพื้นที่แบบมีส่วนร่วม อย่างเข้าใจ เข้าถึงและพัฒนา**

**(Peaceful and Security on Integration Strengthening )**

**–---------------------------------------------------------------------------------------------------------------------------**

1. **แนวคิด หลักการของประเด็นยุทธศาสตร์ (Strategic Issue Concept)**

เหตุการณ์ความไม่สงบในพื้นที่มีแนวโน้มลดลง แต่ในปี 2559 มีเหตุการณ์ความไม่สงบ จำนวน 114 เหตุการณ์ เพิ่มขึ้นจาก ปี 2558 ที่มีเหตุการณ์ จำนวน 92 เหตุการณ์ คิดเป็นร้อยละ 34.78 เมื่อเปรียบเทียบกับเหตุการณ์ปี 2547 ที่มีจำนวน 493 เหตุการณ์ พบว่าลดลงร้อยละ 76.88 แม้เหตุการณ์ความไม่สงบจะลดลงแต่สมาชิกกลุ่มผู้ก่อเหตุรุนแรงยังคงก่อเหตุในพื้นที่อย่างต่อเนื่อง โดยกำหนดเป้าหมายสำคัญ คือ เจ้าหน้าที่ของรัฐ และราษฎรที่เป็นเป้าหมายอ่อนแอและจากการปฏิบัติการเชิงรุกด้านยุทธการของฝ่ายเจ้าหน้าที่ในห้วงเวลาที่ผ่านมา เชื่อว่ากลุ่มผู้ก่อเหตุรุนแรงยังคงมีการสั่งการเพื่อตอบโต้เจ้าหน้าที่ด้วยวิธีการรุนแรงต่อไปอีก อย่างไรก็ตาม แม้ข้อมูลสถิติการก่อเหตุรุนแรงในช่วงหลังมีแนวโน้มลดลง แสดงให้เห็นสถานการณ์ในภาพรวมทั้งในเชิงสถิติ/ความถี่การเกิดเหตุและพื้นที่การเกิดเหตุ เป็นข้อมูลในการวางแผนการแก้ไขปัญหาในพื้นที่ให้เป็นไปในทิศทาง ที่เหมาะสมและเป็นระบบ ปัจจัยสำคัญที่ดีขึ้นประการหนึ่งที่แสดงถึงภาพรวมสถานการณ์ที่ดีขึ้น คือ การใช้ชีวิตหรือการดำรงชีวิตของประชาชนในพื้นที่พบว่า ปัจจุบันพี่น้องประชาชนยังคงมีการเดินทางใช้จ่ายหรือเพื่อการบริโภคหรือใช้บริการจากผู้ประกอบการในพื้นที่มากขึ้น โดยมีการเคลื่อนย้ายคนจากชนบท อพยพเข้ามาในเมือง เพื่อการรับจ้างทำงาน การแลกเปลี่ยนหรือซื้อสินค้าบริการ รวมทั้งการศึกษามากขึ้นอย่างเห็นได้ชัดเจน เช่น พื้นที่เขตเมืองมีการขยายพื้นที่ทางเศรษฐกิจ มีการก่อสร้างที่อยู่อาศัยมากขึ้น ธุรกิจอสังหาริมทรัพย์ขยายตัว ราคาค่าเช่าห้องพัก ที่ดิน มีราคาสูงขึ้น แต่ประชาชนก็ยังเข้ามาจับจองและซื้อมากขึ้นทุกปี ซึ่งพิจารณาแล้วเป็นไปได้ว่าแม้จะเกิดสถานการณ์ความรุนแรงในพื้นที่ แต่ประชาชนในพื้นที่ยังมีความเชื่อมั่นในแนวทางการแก้ปัญหาความเดือดร้อนเร่งด่วน และการดูแลช่วยเหลือในทุกๆ ด้าน เพื่อให้พี่น้องประชาชนในพื้นที่ดำรงชีพได้อย่างปกติสุข และยังคงเป็นปัญหาที่เกี่ยวเนื่องกับการแพร่ระบาดของยาเสพติดมีแนวโน้มลดลงจากสถิติการจับกุมที่ต่ำลงทุกปี ในปี 2559 มีการจับกุมคดียาเสพติดรวม 3,627 ราย ลดลงจากปีที่ผ่านมาร้อยละ 6.54 ประเภทข้อหาที่มีการจับกุมมากที่สุดได้แก่ ข้อหาครอบครอง จำนวน 2,102 ราย คิดเป็นร้อยละ 57.95 ของคดีทั้งหมดรองลงมา ได้แก่ข้อหาครอบครอง เพื่อจำหน่าย จำนวน 847 ราย คิดเป็นร้อยละ 23.35 ข้อหาเสพ จำนวน 392 ราย คิดเป็นร้อยละ 10.81 ข้อหาผลิต จำนวน 221 ราย คิดเป็นร้อยละ 6.10 ข้อหาจำหน่าย จำนวน 61 ราย คิดเป็นร้อยละ 1.68 และข้อหานำเข้าจำนวน 4 ราย คิดเป็นร้อยละ 0.11 ตามลำดับและจากข้อมูลสถิติการจับกุมคดียาเสพติดพบว่ายังมีการแพร่ระบาดของยาเสพติดกระจายอยู่ทุกอำเภอ ส่วนใหญ่อยู่ในเขตอำเภอเมืองนราธิวาส อำเภอสุไหงโก-ลก และอำเภอแว้ง ส่วนพื้นที่รองลงมาได้แก่ อำเภอตากใบ อำเภอสุไหงปาดี อำเภอระแงะ อำเภอบาเจาะ อำเภอศรีสาคร อำเภอจะแนะ อำเภอเจาะไอร้อง อำเภอยี่งอ อำเภอสุคิริน ตามลำดับ ประเภทยาเสพติดที่มีการค้ามากที่สุด ยังเป็นพืชกระท่อมและยาบ้า รองลงมายาแก้ไอ เฮโรอีน ไอซ์ กัญชา วัตถุออกฤทธิ์ต่อจิตและประสาทและยาอีจากการจับกุม นักค้ารายสำคัญซึ่งอยู่นอกบัญชีจะเป็นนักค้าหน้าใหม่ ซึ่งมีพฤติการณ์เป็นผู้ติดยาเสพติดเข้ามายอมเสี่ยงต่อการถูกจับกุมแนวโน้มยังมีการจำหน่ายยาเสพติดในลักษณะนี้ต่อไป เนื่องจากมีทัศนคติว่าทำงานสบายมีรายได้ดีและยังมีผลต่อเนื่องกับสถิติอาชญากรรมในพื้นที่ โดยดูสถิติคดีอาญา 5 กลุ่มเปรียบเทียบระหว่างปี 2555 – 2559 จังหวัดนราธิวาส มีการรับแจ้งและจับกุมคดีอาญา 5 กลุ่ม ดังนี้

- คดีอุกฉกรรจ์และสะเทือนขวัญรับแจ้งลงลด ร้อยละ 0.36

- คดีชีวิตร่างกายและเพศรับแจ้งลดลง ร้อยละ 0.11

- คดีประทุษร้ายต่อทรัพย์รับแจ้งเพิ่มขึ้น ร้อยละ 0.29 จับเพิ่มขึ้น ร้อยละ 0.38

- คดีน่าสนใจรับแจ้งเท่ากับปีที่ผ่านมารับแจ้งลดลง ร้อยละ 0.12 จับ จับเพิ่มขึ้น 0.07

- คดีรัฐเป็นผู้เสียหายรับแจ้งเพิ่มขึ้น ร้อยละ 0.20 จับลดลง ร้อยละ 0.04

1. **วัตถุประสงค์ (Strategic Objective)**
2. เพื่อเสริมสร้างและพัฒนาศักยภาพเครือข่ายภาคประชาชนในพื้นที่ให้มีความเข้มแข็งและสร้างความปลอดภัยในชีวิตและทรัพย์สินแก่ประชาชนในพื้นที่
3. เพื่อเสริมสร้างความเข้าใจของคนในพื้นที่ภายใต้อัตลักษณ์พหุวัฒนธรรมของสังคมในการแก้ไขปัญหาความไม่สงบในจังหวัดชายแดนภาคใต้
4. เพื่อสร้างความเชื่อมั่นในพื้นที่ด้านความปลอดภัยและมีการบูรณาการภารกิจในหน่วยงานต่าง ๆในพื้นที่
5. **เป้าประสงค์ (Goal)**

(1) ประชาชนมีความปลอดภัยในชีวิต ทรัพย์สิน และเชื่อมั่นในอำนาจรัฐ

(2) พื้นที่ปลอดภัยเพิ่มมากขึ้นอย่างต่อเนื่อง

(3) คดีอาชญากรรม ยาเสพติดลดลงอย่างต่อเนื่อง

1. **ตัวชี้วัด และค่าเป้าหมาย (Key Performance Indicator and Target)**

| **ตัวชี้วัด** | **ข้อมูลค่าฐาน** | **ค่าเป้าหมายรายปี** | | | | | |
| --- | --- | --- | --- | --- | --- | --- | --- |
| **2561** | **2562** | **2563** | **2564** | **2565** | **2561-**  **2565** |
| 1.จำนวนเหตุการณ์ความไม่สงบในจังหวัดชายแดนภาคใต้  (ลดลงปีละ 20 ครั้ง) | ฐานข้อมูลเหตุการณ์  ปี 2558 = 111 ครั้ง  ปี 2559 = 156 ครั้ง  ปี 2560 = 51 ครั้ง  (เฉลี่ย 3 ปี =106 ครั้ง) | 106 | 86 | 66 | 46 | 26 | 330 |
| 2.ร้อยละของพื้นที่หมู่บ้าน/ชุมชนสีขาว  (เพิ่มขึ้นปีละ 10%) | ฐานข้อมูลพื้นที่หมู่บ้าน/ชุมชนสีขาว  ปี 2558 = ร้อยละ 25.76  ปี 2559 = ร้อยละ 22.84  ปี 2560 = ร้อยละ 61.88  (เฉลี่ย 3 ปี ร้อยละ 36.83) | 36.83 | 46.83 | 56.83 | 66.83 | 76.83 | 76.83 |
| 3.ร้อยละของพื้นที่หมู่บ้าน/ชุมชนสีแดง | ฐานข้อมูลพื้นที่หมู่บ้าน/ชุมชนสีแดง  ปี 2558 = ร้อยละ 14.70  ปี 2559 = ร้อยละ 23.30  ปี 2560 = ร้อยละ 8.62  (เฉลี่ย 3 ปี ร้อยละ 15.54) | 15.54 | 14.54 | 13.54 | 12.54 | 11.54 | 11.54 |

1. **กลยุทธ์** **และแนวทางการพัฒนา (Strategic and Guideline to Implement) ประกอบด้วย 5 กลยุทธ์**

**5.1) เสริมสร้างความเข้มแข็งของหมู่บ้าน และชุมชนเมืองในการจัดการตนเองให้มีความปลอดภัย สงบเรียบร้อย และมีความมั่นคงในพื้นที่**

**แนวทางการพัฒนา**

* 1. สร้างความจงรักภักดีต่อสถาบันหลักของชาติและการเมืองในระบบประชาธิปไตยที่มีเสถียรภาพให้กับประชาชน เพื่อให้เป็นศูนย์กลางในการยึดเหนี่ยวร่วมกันของประชาชนในชุมชน ถ่ายทอดศาสตร์พระราชาไปสู่ชุมชน (ประเด็นยุทธศาสตร์ที่ 1) แผนปฏิรูปประเทศด้านการเมือง
  2. เสริมสร้างสภาวะแวดล้อมที่สันติสุข โดยน้อมนำยุทธศาสตร์พระราชทานในการขับเคลื่อนความสงบเรียบร้อยและความมั่นคงในพื้นที่ พร้อมการเสริมสร้างสันติสุขพัฒนาอย่างยั่งยืน โดยใช้กระบวนการการมีส่วนร่วมทุกภาคส่วนในการเข้าถึงประชาชน และมีส่วนร่วมของประชาชน ให้มีอาสาสมัครในระดับพื้นที่ และพัฒนาขีดความสามารถของกำนัน ผู้ใหญ่บ้าน ผู้ช่วยผู้ใหญ่บ้าน ชรบ.อส.ทสปช. อย่างต่อเนื่อง
  3. จัดให้มีกลไกและโครงสร้างบริหารจัดการของภาครัฐที่มีเอกภาพ ในการเฝ้าระวังภัย แจ้งเตือน เฝ้าระวัง ป้องกันในพื้นที่ โดยมีการบูรณาการอย่างเป็นรูปธรรม ด้วยระบบการจัดการที่ทันสมัย การพัฒนาระบบกล้องวงจรปิดในพื้นที่เสี่ยงทุกจุดในจังหวัด โดยเฉพาะพื้นที่เศรษฐกิจ เช่น ชุมชนเมือง โรงเรียน พื้นที่ชายแดน และฐานปฏิบัติการ ชรบ. ชคบ.และ ชคต. เพื่อให้เกิดความปลอดภัยและสันติสุขในชุมชนอย่างถาวรในพื้นที่ชายแดนภาคใต้ (ประเด็นยุทธศาสตร์ที่ 5)
  4. เสริมสร้างความเข้มแข็งของชุมชน และบทบาทผู้นำระดับต่างๆ ในพื้นที่เป็นการมีส่วนร่วมระหว่างภาครัฐและประชาชน เสริมสร้างความเข้มแข็งการเมืองในระบอบประชาธิปไตยในชุมชน (ประเด็นยุทธศาสตร์ที่ 1) แผนปฏิรูปประเทศด้านการเมือง
  5. ร่วมมือทางการพัฒนากับประเทศเพื่อนบ้าน เช่น ประเทศมาเลเซีย ซึ่งมีพื้นที่ชายแดนติดกับ จังหวัดนราธิวาส รวมถึงองค์กรภาครัฐและที่มิใช่ภาครัฐ (ประเด็นยุทธศาสตร์ที่ 4)
  6. พัฒนาระบบงานข่าวกรองในชุมชน/หมู่บ้าน โดยมีการบูรณาการร่วมกัน 3 ฝ่าย (ประเด็นยุทธศาสตร์ที่ 3)
  7. สนับสนุนการพัฒนากลไกการสร้างสันติสุขในรูปแบบนราสีขาว โดย
* ขยายครูแดร์ในสถานศึกษา ในการสร้างภูมิคุ้มกันให้แก่นักเรียน ระดับประถมศึกษา ขั้น ป.4 - ป.6
* ส่งเสริมอาชีพให้แก่ผู้ผ่านการบำบัดฟื้นฟูฯ, แข่งกีฬาต้านยาเสพติด, ส่งเสริมเอี๊ยะตีกาฟ ในเดือนรอมฎอน
* จ้างเหมาในการติดตาม การดำเนินงานการแก้ไขปัญหายาเสพติดจังหวัดนราธิวาส
* รณรงค์ ประชาสัมพันธ์ สร้างจิตสำนึกพลังสังคมป้องกันและแก้ไขปัญหายาเสพติด
* การศึกษาดูงานระบบบำบัดฟื้นฟูผู้เสพ/ผู้ติดยาเสพติด นอกพื้นที่, อบรมเชิงปฏิบัติการเจ้าหน้าที่ปฏิบัติภารกิจชุดปฏิบัติการประจำตำบล (ระดับจังหวัด)
* ประชารัฐร่วมใจ สร้างหมู่บ้าน/ชุมชนมั่นคง ปลอดภัยยาเสพติดอย่างยั่งยืน, ฝึกอบรมอาชีพให้กับเยาวชนกลุ่มเสี่ยงนอกสถานศึกษา
* สร้างสนามกีฬาต้านภัยยาเสพติด, อบรมรั้วยาเสพติดให้แก่ เด็ก เยาวชนและประชาชนทั่วไป
* อบรม พัฒนาศักยภาพอาสาสมัคร คุมประพฤติ, อบรมสมาชิกค่ายก้าวใหม่ หัวใจสีชมพู (To be number one), อบรมเศรษฐกิจพอเพียงคุมประพฤติสร้างคน เยาวชนสร้างสุข
* ส่งเสริมสิทธิและเสรีภาพให้แก่ประชาชน ตามนโยบายการลดความเหลื่อมล้ำในสังคม

(8) เร่งรัดผลักดันการขยายเครือข่ายการณรงค์ป้องกันและแก้ไขปัญหายาเสพติด TO BE NUMBER ONE จังหวัดนราธิวาส

**5.2) เสริมสร้างวิธีการคิดของประชาชน สร้างหลักยึดและวิถีชีวิตบนฐานของหลักธรรมทางศาสนา และอยู่ร่วมกันบนความหลากหลายของประเพณี และวัฒนธรรม**

**แนวทางการพัฒนา**

1. ส่งเสริมให้สถาบันพระมหากษัตริย์เป็นสถาบันหลักที่ยึดโยงคนในชาติ สร้างจิตสำนึกของคนในชาติให้มีความจงรักภักดี เป็นที่ยึดเหนี่ยวจิตใจของประชาชน (ยุทธศาสตร์ชาติ ๒๐ ปี)
2. ส่งเสริมให้สถาบันทางศาสนา ซึ่งเป็นสถาบันที่สำคัญมีส่วนในการพัฒนาบุคลากรภายในจังหวัดให้เป็นคนดี และมีส่วนร่วมในการพัฒนาจังหวัดอย่างยั่งยืน ให้มีกิจกรรมทางศาสนาเพื่อการส่งเสริมคนดี การสนับสนุนการประกอบพิธีกรรมทางศาสนาทุกศาสนา การพัฒนาพื้นที่ทางศาสนา การสร้างผู้นำทางศาสนาเพื่อการพัฒนาเมืองนราสันติสุขโดยธรรม

(3) สร้างความเข้มแข็งของสถาบันทางสังคม ทุนทางวัฒนธรรมและความเข้มแข็งของชุมชน เสริมสร้างความปรองดองของคนในพื้นที่ โดยปลูกฝังคุณธรรม จริยธรรมตามหลักธรรมของศาสนาและสร้างความรู้ความเข้าใจของการอยู่ร่วมกันบนพื้นฐานความแตกต่างและความหลากหลายทางวัฒนธรรม

(4) เสริมสร้างการอยู่ร่วมกันในสังคมพหุวัฒนธรรม ผ่านกิจกรรมเพิ่มประสิทธิภาพการบริหารจัดการพิพิธภัณฑ์เมืองนราธิวาส กิจกรรมส่งเสริมพหุวัฒนธรรม, กิจกรรมส่งเสริมการปฏิบัติตนตามหลักศาสนาและค่านิยมที่ดีงาม กิจกรรมส่งเสริมประเพณีวัฒนธรรมท้องถิ่น, กิจกรรมรวมพลคนแหลงเจ๊ะเห

(5) สร้างสังคมแห่งคุณธรรม และสังคมแห่งความเกื้อกูล

* พัฒนาบุคลากรทางศาสนา, ส่งเสริมคุณธรรมจริยธรรมให้กับเยาวชน ประชาชน ข้าราชการ, สร้างพุทธศาสนทายาท, ส่งเสริมการปฏิบัติศาสนกิจของพระภิกษุ สามเณร ในช่วงเข้าพรรษา
* ส่งเสริมให้มีจิตอาสาพัฒนาเมืองนรา ทั่วทุกหมู่บ้าน พร้อมจัดระบบการบริหารจัดการ จิตอาสาให้เกิดประโยชน์เชิงสาธารณะอย่างต่อเนื่อง การจัดทำฐานข้อมูลจิตอาสา กิจกรรมจิตอาสา เน้นการพัฒนานราเมืองจิตอาสาพหุวัฒนธรรม

**5.3) เสริมสร้างการมีส่วนร่วมและเปิดโอกาสให้ประชาชนเข้ามามีส่วนร่วมในการแก้ไขปัญหาและพัฒนาพื้นที่**

**แนวทางการพัฒนา**

* 1. จัดให้มีการประชุมในระดับชุมชน โดยจัดทำในชุมชนที่ได้รับผลกระทบจากปัญหาที่เกิดขึ้น เช่น ความไม่สงบในพื้นที่ และปัญหายาเสพติด เพื่อทำความเข้าใจและทราบถึงปัญหาและผลกระทบที่เกิดขึ้นอย่างชัดเจน จัดให้มีการทำประชาพิจารณ์ เปิดเวทีในการเสนอข้อมูลอย่างเปิดเผย โดยมีหลักเกณฑ์ และประเด็นในการพัฒนาที่ชัดเจนและตรงตามความต้องการของชุมชนให้มากที่สุด ตามความเหมาะสมในบริบทของพื้นที่ และสอดคล้องกับนโยบายคามมั่นคงของประเทศ
* การพัฒนาให้ความรู้กับหัวหน้าชุมชน และชาวบ้านในชุมชนรู้ถึงโทษและภัยของยาเสพติด
* เจ้าหน้าที่รัฐและตัวแทนชุมชนหมั่นตรวจสอบ ดูแลชุมชนในพื้นที่รับผิดชอบอย่างใกล้ชิด สม่ำเสมอ

- จัดกลุ่มเยาวชนในชุมชนให้มีหน้าที่ระวังป้องกันอย่าให้สิ่งเสพติดแพร่ระบาดในชุมชน

* สร้างภูมิคุ้มกันแก่เยาวชนที่ไม่ได้อยู่ในกลุ่มเสี่ยง ในการป้องกันปัญหายาเสพติด
* จัดให้มีมาตรการดูแลผู้พ้นโทษที่กลับสู่ชุมชน โดยให้ศูนย์ยุติธรรมชุมชนมีบทบาทสำคัญ

(ยุทธศาสตร์การพัฒนาจังหวัดชายแดนภาคใต้ ๖๐-๖๒)

* 1. การสร้างช่องทางประชาชน เพื่อการสื่อสาร ข้อมูลข่าวสาร เพื่อการจัดการความมั่นคงในพื้นที่ การพัฒนาขีดความสามารถด้านการข่าวในพื้นที่
  2. จัดการภัยคุกคามจากภายนอกที่ส่งผลกระทบต่อความมั่นคงในพื้นที่ทุกประเภทให้ลดลง ในทั่วทุกพื้นที่อย่างเป็นระบบมีประสิทธิภาพ และยั่งยืน เน้นการส่งเสริมให้ประชาชนมีส่วนร่วมในการป้องกันตนเอง โดยการฝึกกองกำลังประจำถิ่นให้มีความชำนาญในการป้องกันตนเอง การส่งเสริมให้ประชาชน ในพื้นที่มีการศึกษาให้มากขึ้น เพื่อลดการถูกชักชวนไปในทางที่ผิด และการปราบปรามยาเสพติดที่ต้องทำอย่างต่อเนื่องและเข้มงวด ในทุกพื้นที่ ผ่านกลไกตาสับปะรดประชาชน
  3. จัดกิจกรรมด้านการกีฬา และจัดกิจกรรมทัศนศึกษาดูงานเพื่อให้กลุ่มเป้าหมายได้เรียนรู้จากกลุ่มที่ประสบความสำเร็จ จากประชารัฐร่วมใจ สู่ใต้สันติสุข พร้อมทั้งส่งเสริมกิจกรรมเพื่อสันติสุขเชิงพื้นที่ ด้วยวิธีการผสมผสานโดย
* เพิ่มประสิทธิภาพการปฏิบัติงานและทบทวนทางยุทธวิธีให้แก่กำลังประจำถิ่นและกำลังประชาชนในพื้นที่
* เพิ่มประสิทธิภาพการปฏิบัติงานของผู้นำหมู่บ้านและคณะกรรมการหมู่บ้าน (กม.) (หมู่บ้านปกติ และหมู่บ้าน อพป.)
* เพิ่มประสิทธิการปฏิบัติงานของศูนย์ปฏิบัติการอำเภอ และการจัดหน่วยบริการจังหวัดเคลื่อนที่ / อำเภอเคลื่อนที่
* ส่งเสริมการกีฬานำไปสู่การพัฒนาพื้นที่ กระตุ้นการกีฬาและนันทนาการ
* สร้างสันติสุขจากการพัฒนาที่ทันโลก เน้นการพัฒนานราธิวาสก้าวไกล..สู่อาเซียน : การขับเคลื่อนการพัฒนาความร่วมมือการแก้ไขปัญหาชายแดนและการเชื่อมความสัมพันธ์ระหว่างจังหวัดนราธิวาสกับประเทศกลุ่มอาเซียน
* แสวงหาความร่วมมือจากกลุ่มสตรีเพื่อพัฒนาและเสริมสร้างสันติสุขจังหวัดนราธิวาส, แสวงหาความร่วมมือจากกลุ่มผู้นำศาสนา, พัฒนาศักยภาพการปกครองท้องที่ เพื่อเสริมสร้างความมั่นคง จังหวัดนราธิวาส

**5.4) เพิ่มประสิทธิภาพเจ้าหน้าที่รัฐและการบูรณาการภารกิจความมั่นคงของหน่วยงานในพื้นที่ทุกระดับ และพัฒนาระบบงานความมั่นคงที่ทันสมัย ได้รับการยอมรับ เชื่อมั่นไว้วางใจจากประชาชน**

**แนวทางการพัฒนา**

1. ป้องกันและแก้ไขปัญหาความไม่สงบในจังหวัดชายแดนภาคใต้ โดยกระบวนการสันติสุข แนวทางสันติวิธี และกระบวนการการมีร่วมของประชาชนในพื้นที่บนพื้นฐานความแตกต่าง ทางอัตลักษณ์และชาติพันธ์ เพื่อขจัดความขัดแย้ง ลดความรุนแรงตามยุทธศาสตร์พระราชทาน “เข้าใจ เข้าถึง พัฒนา” พร้อมทั้งใช้เครื่องมือเทคโนโลยีที่ทันสมัย สร้างโอกาสในการพัฒนาเศรษฐกิจและความเป็นธรรมทางสังคมในพื้นที่
2. มีระบบเตรียมพร้อมและกลไกเผชิญเหตุที่มีประสิทธิภาพและทันสมัยให้พร้อมปฏิบัติ ทั้งในภาวะปกติในสถานการณ์ฉุกเฉิน ทั้งจากภัยคุกคามด้านความมั่นคงและจากสาธารณภัยอย่างเหมาะสม
3. นำเทคโนโลยีที่นำสมัยมาใช้ในงานด้านความมั่นคง เพื่อประสิทธิภาพที่เหมาะสม เจ้าหน้าที่ผู้ปฏิบัติงานมีองค์ความรู้ ทักษะ การใช้อุปกรณ์ อาวุธ ที่มีประสิทธิภาพแม่นยำ
4. การสร้างขวัญกำลังใจ และสวัสดิการให้กับเจ้าหน้าที่รัฐให้มีความมั่นคง และประชาชน ในพื้นที่ที่เป็นอาสาป้องกันภัยด้านความมั่นคง โดยการสร้างความเข้าใจให้แก่ผู้ประกอบการ
5. การบริหารจัดการความเสี่ยงในด้านไซเบอร์โดยหน่วยงานทีเกี่ยวข้อง

**5.5) สร้างพื้นที่ให้ประชาชนมีความปลอดภัย สงบสุข อยู่อย่างเข้าใจซึ่งกันและกัน และภาคภูมิใจในพื้นที่ ให้กระจายทั่วทั้งจังหวัด**

**แนวทางการพัฒนา**

1. ให้ความสำคัญในการแก้ปัญหาชายแดนใต้ รวมถึงขบวนการพูดคุย เพื่อสันติสุขจังหวัดชายแดนใต้ เป็นวาระแห่งชาติ โดยรับการสนับสนุนจากรัฐบาล โดยการเร่งสร้างพื้นที่ให้ปลอดภัย ขจัดภัยแทรกซ้อนในพื้นที่
2. พัฒนากลไกด้านการข่าวและเทคโนโลยีสารสนเทศให้มีประสิทธิภาพ ติดตั้งระบบกล้องโทรทัศน์วงจรปิดในพื้นที่เสี่ยง ติดตั้งระบบโทรทัศน์วงจรปิดประจำจุดตรวจ
3. การสร้างหลักประกันความปลอดภัยและความสงบสุขในเขตพื้นที่เศรษฐกิจพิเศษ
4. การขยายและเพิ่มปริมาณพื้นที่ปลอดภัยของพื้นที่สงบสุขให้ทุกหมู่บ้านและตำบล โดยใช้กลไกชุมชน
5. การพัฒนาระบบข้อมูลข่าวสาร
6. การสนับสนุนงบประมาณและเครื่องมือทางยุทธวิธีให้กองกำลังภาคประชาชนและฝ่ายปกครอง
7. การเปลี่ยนแปลงของผู้นำทางการเมืองของประเทศเพื่อนบ้านในภูมิภาค มีการปรับเปลี่ยนนโยบายที่มีแนวโน้มของการแข่งขันที่สูงขึ้นทางด้านเศรษฐกิจและการเมือง
8. การเดินทางผ่านแดนเข้าออกระหว่างประเทศมีการเข้าออกได้หลายทาง โดยผ่านจุดผ่อนปรน ซึ่งไม่สามารถตรวจสอบอาวุธและสิ่งผิดกฎหมายได้
9. ภัยบนโลกอินเตอร์เน็ต เสริมสร้างความเข้มแข็งของหมู่บ้านและชุมชนเมือง ในการจัดการตนเองให้มีความปลอดภัยบนโลกอินเตอร์เน็ต
10. แรงงานต่างด้าว ที่เข้ามาโดยผิดกฎหมาย ที่เข้ามาแล้วก่ออาชญากรรมในพื้นที่ ทำให้ยากต่อการควบคุม
11. พัฒนากำลังภาคประชาชนให้มีศักยภาพในการคุ้มครองและรักษาความปลอดภัยหมู่บ้าน/ชุมชนของตนเอง จากสถานการณ์การก่อเหตุรุนแรงในพื้นที่อย่างมีประสิทธิภาพ
12. ส่งเสริมการอำนวยความเป็นธรรมและสร้างภูมิคุ้มกันแก่คนกลุ่มเสี่ยง โดยการสร้างพื้นที่ความปลอดภัย
13. ส่งเสริมการใช้ขบวนการชุมชนเข้มแข็ง เพื่อป้องกันและแก้ไขปัญหายาเสพติดและส่งเสริมการประชาสัมพันธ์ในทุกมิติ เพื่อสร้างภาพลักษณ์ที่ดีของจังหวัดทั้งในและต่างประเทศ
14. การสนับสนุนงบประมาณให้กองกำลังภาคประชาชนและฝ่ายปกครอง
15. การสนับสนุนทางยุทธวิธีให้กองกำลังภาคประชาชนและฝ่ายปกครอง

**แผนงานและโครงการ**

**ประเด็นยุทธศาสตร์ที่ 1** เสริมสร้างความมั่นคงทางเศรษฐกิจ ส่งเสริมการค้า การลงทุน และการค้าชายแดนประกอบด้วย 5 แผนงาน 21 โครงการ ดังนี้

1. แผนงานการพัฒนาโครงสร้างพื้นฐานเพื่อเสริมสร้างความมั่นคงทางเศรษฐกิจ ส่งเสริมการค้า การลงทุน และการค้าชายแดน ประกอบด้วยโครงการที่สำคัญ ดังนี้
2. โครงการก่อสร้างและบูรณะถนนสายเศรษฐกิจเพื่อส่งเสริมการค้าในจัวหวัดนราธิวาส

* ก่อสร้างสะพานข้ามแม่น้ำสุไหงโก-ลก ที่อำเภอตากใบ ผู้รับผิดชอบคือ แขวงทางหลวงนราธิวาส งบประมาณ 5,500 ล้านบาท
* ก่อสร้างสะพานข้ามแม่น้ำสุไหงโก-ลก แห่งที่ 2 ผู้รับผิดชอบคือ แขวงทางหลวงนราธิวาส (งบประมาณ 180 ล้านบาท)
* ก่อสร้างทางเลี่ยงเมืองหลักเป็นถนน 4 ช่องทางจราจร ผู้รับผิดชอบคือ แขวงทางหลวงนราธิวาส(งบประมาณ 150 ล้านบาท)
* ก่อสร้างถนนเพื่อรองรับการขยายเมือง ผู้รับผิดชอบคือ แขวงทางหลวงนราธิวาส
* ก่อสร้างสะพานข้ามแม่น้ำโก-ลก (รันเตาปันยัง) งบประมาณ ๑๘๐ ล้านบาท ผู้รับผิดชอบคือ กรมทางหลวง

1. โครงการพัฒนาโครงข่ายเขตเศรษกิจพิเศษและด่านชายแดน และระบบขนส่งอื่นๆ

* พัฒนาโครงข่ายเขตทางหลวงเพื่อเชื่อมต่อเขตพัฒนาเศรษกิจพิเศษและด่านชายแดน และระบบขนส่งอื่นๆ ผู้รับผิดชอบคือ แขวงทางหลวงนราธิวาส
* พัฒนาโครงข่ายเพื่อเชื่อมโยงทางหลวงท้องถิ่น ผู้รับผิดชอบคือ แขวงทางหลวงนราธิวาส
* พัฒนาโครงข่ายเพื่อสนับสนุนแหล่งท่องเที่ยว ผู้รับผิดชอบคือ แขวงทางหลวงนราธิวาส
* การปรับปรุงโครงข่ายทางเพื่อยกระดับมาตรฐานทางและความปลอดภัย ผู้รับผิดชอบคือ แขวงทางหลวงนราธิวาส

1. โครงการขุดลอกและบำรุงรักษาร่องน้ำแม่น้ำบางนรา ผู้รับผิดชอบคือ สำนักงานเจ้าท่านราธิวาส(งบประมาณ 60 ล้านบาท)
2. โครงการเพิ่มขีดสมรรถนะของท่าอากาศยานเพื่อรองรับความเติบโตของจังหวัด
3. แผนงานการสร้างจุดเชื่อมโยงการค้าชายแดน อาเซียน และนานาชาติ ประกอบด้วยโครงการที่สำคัญ ดังนี้
4. โครงการจัดทำแผนยุทธศาสตร์พัฒนาอำเภอมั่นคง มั่งคั่ง ยังยืน ผู้รับผิดชอบคือ อำเภอ
5. โครงการสร้างการเชือมโยงการค้าชายแดน ให้ได้มาตรฐาน

* พัฒนาผลิตภัณฑ์ชุมชน (OTOP) ระดับ ๕ ดาว ผู้รับผิดชอบคือ พช
* เตรียมความพร้อมประชาชนและผู้สนใจให้มีความรู้ด้านการค้าระหว่างประเทศ การใช้ภาษา กฎหมายระหว่างประเทศ พิธีการทางศุลกากร Shipping และการใช้เทคโนโลยีเป็นเครื่องมือทุ่นแรง ผู้รับผิดชอบคือ (วชช.นธ)
* สร้างกลไกการตลาดที่ได้มาตรฐานเพื่อการค้าระหว่างประเทศ
* ประชุมพบปะหรือกิจกรรมร่วมกับประเทศมาเลเซียแบบ G-G, B-B, P-P และ G-B, G-P, B-P ผู้รับผิดชอบคือ อำเภอ
* สร้างภาคีเครือข่ายผู้ประกอบการและนักธุรกิจระหว่างประเทศมาเลเซียและสิงคโปร์ (พาณิชย์/พช)
* พัฒนาสินค้า OTOP และบรรจุภัณฑ์ให้ได้มาตรฐาน ผู้รับผิดชอบคือ อุตสาหกรรม/พช.
* จัดซื้อรถ Ambulance พร้อมเครื่องมือที่ทันสมัย งบประมาณ ๙.๖๖ ล้านบาท ผู้รับผิดชอบคือ ทม.สุไหงโก-ลก
* สร้างระบบการเข้าถึงแหล่งทุนและการชำระหนี้สินกองทุนหมุนเวียนในหมู่บ้าน/ชุมชนผ่านระบบธนาคาร ผู้รับผิดชอบคือ ธนาคาร
* สร้างตลาดแห่ง WIFI (TOT)

1. วางท่อส่งน้ำพร้อมระบบสูบ-จ่ายและขยายเขตจำหน่ายน้ำประปาสู่พื้นที่เขตเศรษฐกิจพิเศษ (ต.สุไหงโก-ลก ต.บูเก๊ะตา และ ต.เจ๊ะเห) งบประมาณ ๒๙๖ ล้านบาท ผู้รับผิดชอบคือ การประปาส่วนภูมิภาค
2. แผนงานการพัฒนาผู้ประกอบการ ขนาดกลางและขนาดย่อม วิสาหกิจชุมชน และผู้ประกอบการใหม่ให้มีความพร้อมในการสร้างสรรค์เศรษฐกิจจังหวัด และมีศักยภาพที่แข่งขันได้ ประกอบด้วยโครงการที่สำคัญ
3. โครงการพัฒนาผู้ประกอบการใหม่ (Start Up) ให้มีความพร้อมและความสามารถในการในการแข่งขัน ผู้รับผิดชอบ สอจ.นธ วงเงิน 5,000,000.- บาท

* ให้ความรู้ด้านกฎหมายฟื้นฟูกิจการของธุรกิจขนาดกลางและขนาดย่อม (SMEs) แก่ผู้ประกอบการ งบประมาณ 400,000.- บาท (สำนักงานบังคับคดีจังหวัดนราธิวาส / อุตสาหกรรมจว.นธ. / สสว.นธ.)

1. โครงการสร้างสรรค์นวัตกรรมและเทคโนโลยีในอนาคต ด้านการออกแบบ การจัดการธุรกิจผลิตภัณฑ์ ผู้รับผิดชอบ สอจ.นธ. วงเงิน 3,000,000.- บาท
2. โครงการส่งเสริมและสนับสนุนการพัฒนาองค์กรการค้าของจังหวัดให้เป็นคลังสมองทางการค้าและเชื่อมโยงระหว่างประเทศ ผู้รับผิดชอบพาณิชย์จังหวัด วงเงิน 3,000,000.-บาท
3. แผนงานการส่งเสริมมาตรฐานโครงสร้างการขนส่งด้านผลิตภัณฑ์ เชื่อมโยงการค้าระหว่างประเทศประกอบด้วยโครงการที่สำคัญ
4. โครงการพัฒนาศักยภาพฐานเทคโนโลยีสารสนเทศให้กับผู้ประกอบการ
5. โครงการสร้างมาตรฐานระบบบริการโลจิสติกส์ รองรับภาคเกษตร และบริการเพื่อการค้าชายแดน
6. โครงการส่งเสริมและสนับสนุนอุตสาหกรรมเป็นมิตรกับสิ่งแวดล้อม
7. โครงการเพิ่มศักยภาพผู้ประกอบการไทยให้เป็นผู้ประกอบการดิจิทัล
8. โครงการพัฒนาผลิตภัณฑ์ชุมชนแบบยั่งยืน

* โครงการส่งเสริมการสร้างสรรค์ผลิตภัณฑ์ระดับชุมชน ผู้รับผิดชอบพัฒนาชุมชน
* การสำรวจผลิตภัณฑ์ในพื้นที่ที่เยาวชนสนใจ ผู้รับผิดชอบ พัฒนาชุมชน
* รณรงค์และสนับสนุนการจัดตั้งสหกรณ์ชุมชนเพื่อรองรับสินค้าในชุมชน ผู้รับผิดชอบ สหกรณ์จังหวัด วงเงินงบประมาณ ขั้นต่ำ ๕ หมื่นบาทต่อ ๑ สหกรณ์
* การจัดกิจกรรมส่งเสริมให้เยาวชนในพื้นที่เรียนรู้เกี่ยวกับผลิตภัณฑ์ในชุมชน รักในผลิตภัณฑ์ท้องถิ่นตนเอง (พัฒนาชุมชน)
* ส่งเสริมให้มีการนำเสนอผลิตภัณฑ์ในรูปแบบใหม่ๆ ผู้รับผิดชอบ สำนักงานจังหวัด

1. โครงการส่งเสริมผู้ประกอบการด้านโลจิสติกส์ในพื้นที่ เช่น การลดหย่อนภาษีสำหรับผู้ประกอบการในพื้นที่เพื่อเป็นการสร้างแรงจูงใจแก่ผู้ประกอบการ ผู้รับผิดชอบ พาณิชย์จังหวัด ,หอการค้า,ขนส่ง
2. โครงการสร้างตลาดการค้าบนระบบดิจิทัล แก่ผู้ประกอบการ ขนาดกลางและขนาดย่อม วิสาหกิจชุมชน และผู้ประกอบการใหม่(Start Up) ผู้รับผิดชอบ อุตสาหกรรมจว.นธ. / พาณิชย์จังหวัด วงเงิน 3,000,000.- บาท
3. แผนงานยกระดับคุณภาพแรงงานเพื่อรองรับด้านการค้า และอุตสาหกรรมการท่องเที่ยว และบริการ ท่อง่เที่ยวจังหวัด สถาบันฝีมือแรงงานฯประกอบด้วยโครงการที่สำคัญ
4. โครงการสร้างอุตหกรรมการท่องเที่ยวและการบริการในชุมชนให้ได้มาตรฐาน

* ส่งเสริมการสร้างอัตลักษณ์ของชุมขน
* เชื่อมโยงการกีฬา การบริการ การสันทนาการให้เกื้อหนุนการท่องเที่ยว
* ส่งเสริมการเชื่อมโยงการท่องเที่ยวกับวัฒนธรรม

1. โครงการยกระดับคุณภาพของการท่องเที่ยวแบบครบวงจร
2. ส่งเสริมและพัฒนาทักษะฝีมือแรงงาน เพื่อรองรับด้านการค้า และอุตสาหกรรมการท่องเที่ยว และบริการ ผู้รับผิดชอบ พาณิชย์จังหวัด ท่องเที่ยวจังหวัด สถาบันฝีมือแรงงานฯ

* สำรวจและวิเคราะห์ความต้องการแรงงานในตลาดแรงงาน ผู้รับผิดชอบ แรงงานจังหวัด งปม. 1.2 ลบ.
* สร้างแรงงานอนาคตในจังหวัดด้วยกลไกสหกิจศึกษา

1. ส่งเสริมและพัฒนาระบบการเรียนรู้อย่างครบวงจรให้กับแรงงานฝีมือ มีความพร้อมเป็นสู่การผู้ประกอบการรายใหม่ (พาณิชย์จังหวัด) งปม. 2 ลบ.

**ประเด็นยุทธศาสตร์ที่ 2** ลดความเหลื่อมล้ำ พัฒนาและเสริมสร้างคุณภาพชีวิตประชาชนบนพื้นฐานหลักปรัชญาของเศรษฐกิจพอเพียงประกอบด้วย 5 แผนงาน 46 โครงการ ดังนี้

1. แผนงานพัฒนาโครงสร้างพื้นฐาน และสาธารณูปโภคขั้นพื้นฐานแก่ประชาชนอย่างทั่วถึง ประกอบด้วยโครงการที่สำคัญ
2. โครงการสร้างพื้นฐานในเขตพื้นที่ชุมชน เขตเมืองพื้นที่ชายแดน และพื้นที่ท่องเที่ยว ให้มีอารยสถาปัตย์ที่เอื้อต่อผู้พิการ ผู้สูงอายุและเด็ก

* พัฒนาระบบไฟฟ้า
* พัฒนาระบบประปา
* พัฒนาระบบโทรคมนาคม
* พัฒนาแหล่งที่อยู่ผู้สูงอายุ คนพิการ คนด้อยโอกาส

1. โครงการพัฒนาโครงข่ายระบบเทคโนโลยีสารสนเทศ ทั้งระบบอินเตอร์เน็ตความเร็วสูงครอบคลุมทุกพิ้นที่
2. แผนงานสร้างโอกาสในชีวิตด้วยศาสตร์พระราชาสู่การพึ่งตนเองตามหลักปรัชญาของเศรษฐกิจพอเพียงรองรับการเปลี่ยนแปลงอย่างมีภูมิคุ้มกัน ประกอบด้วยโครงการที่สำคัญ
3. โครงการสร้างโอกาสในชีวิตด้วยศาสตร์พระราชาสู่การพึ่งพาตนเอง

* เสริมสร้างความรู้ความเข้าใจเกี่ยวกับศาสตร์พระราชาและหลักปรัชญาของเศรษฐกิจพอเพีย
* จัดตั้งศูนย์เรียนรู้เศรษฐกิจพอเพียงในพื้นที่
* พัฒนาเป็นแหล่งเรียนรู้เศรษฐกิจพอเพียงแบบครบวงจร

1. โครงการเมืองแห่งการเรียนรู้ผ่านระบบดิจิทัล
2. โครงการสร้างศูนย์เรียนรู้ทักษะสากลเชิงสร้างสรรค์เพื่อสอดรับกับทิศทางการพัฒนาประเทศ
3. โครงการสร้างโอกาสในการเรียนรู้ผู้สูงอายุ ผู้พิการ ผู้ด้อยโอกาส สู่ตลาดแรงงานการบริการ
4. แผนงานพัฒนาคุณภาพการศึกษา มุ่งสร้างผู้เรียนที่มีคุณภาพด้วยมาตรฐานการศึกษา และบุคลากร การศึกษา ประกอบด้วยโครงการที่สำคัญ
5. ส่งเสริมให้ภาคีเครือข่ายพัฒนาการจัดการศึกษาทักษะอาชีพที่สอดคล้องกับบริบทพื้นที่ภาคทุกภาคส่วน หน่วยงาน : อปท./ศธจ. งบประมาณ : -
6. พัฒนาเยาวชนให้เป็นเยาวชนอัจฉริยะ หน่วยงาน : นมร. งบประมาณ : 2,500,000 บาท
7. ส่งเสริมการพัฒนาเพื่อการศึกษาการเรียนรู้โดยใช้ดิจิทัลแพลตฟอร์มโดยเน้นการพัฒนาทักษะดิจิทัลสำหรับผู้สอน หน่วยงาน : สพป.,สพม.สช.สอศ.กศน. งบประมาณ : 2,500,000 บาท
8. สร้างห้องเรียนดิจิตอลต้นแบบ เพื่อการพัฒนาทักษะการเรียนในศตวรรษที่ 21 ทุกช่วงวัย ประจำอำเภอ หน่วยงาน : อปท./.ศธจ. งบประมาณ : 1,000,000 บาท
9. ตั้งศูนย์เครือข่ายครูตาม 8 กลุ่มสาระวิชาต้นแบบตามระดับการศึกษา ในจังหวัดนราธิวาส สพป.,สพม.สช.สอศ.กศน. งบประมาณ : 2,500,000 บาท
10. จัดแข่งขันทักษะนักเรียนโดยเฉพาะทักษะด้านการคิดวิเคราะห์ สังเคราะห์ ความสามารถในการแก้ปัญหาที่ซับซ้อน หน่วยงาน : ศธจ. งบประมาณ : 1,000,000 บาท
11. การสร้างอาชีพทุกช่วงวัยเพื่อรองรับเศรษฐกิจพิเศษจังหวัดนราธิวาส หน่วยงาน : วชช. งบประมาณ : 2,500,000 บาท
12. การผลงานวิจัยและสร้างนวัตกรรมที่มีความโดดเด่นเพื่อขับเคลื่อนจังหวัดเศรษฐกิจพิเศษและการเป็นเมืองการค้า หน่วยงาน : มนร.,วชช. งบประมาณ : 2,500,000 บาท
13. แผนงานสร้างโอกาสแก่ผู้ด้อยโอกาส ผู้สูงอายุ คนยากจน เยียวยาและฟื้นฟูผู้ได้รับผลกระทบจากความไม่สงบให้มีคุณภาพชีวิตที่ดี และพึ่งตนเองได้ ประกอบด้วยโครงการที่สำคัญ
14. พัฒนาทักษะด้านอาชีพให้แก่ผู้สูงอายุ ผู้พิการ ผู้ด้อยโอกาส และผู้เสียเปรียบทางสังคม พช. 1,300,000 บาท
15. พัฒนาทักษะด้านอาชีพให้กับผู้มีรายได้น้อยในวัยแรงงานให้เข้าสู่ตลาดแรงงานใหม่ของพื้นที่เศรษฐกิจพิเศษ พัฒนาฝีมือแรงงาน 1,300,000 บาท
16. จัดทำฐานข้อมูลกลุ่มผู้ด้อยโอกาส ผู้สูงอายุ ผู้พิการ ผู้ที่ได้ผลกระทบจากเหตุการณ์ความไม่สงบให้ครอบคลุมเป็นปัจจุบัน หน่วยงานอำเภอ 1,300,000 บาท
17. จัดตั้งกองทุนร่วมระหว่างประชารัฐและเอกชนเพื่อการกู้ยืมในการประกอบอาชีพสำหรับกลุ่มผู้ด้อยโอกาส ผู้สูงอายุ ผู้พิการ และผู้ที่ได้รับผลกระทบ พช. 3,900,000 บาท
18. จัดตั้งจิตอาสาในการดูแลผู้ด้อยโอกาส ผู้สูงอายุ ผู้พิการและผู้ที่ได้รับผลกระทบ พมจ.1,300,000 บาท
19. จัดตั้งศูนย์เยียวยาและฟื้นฟูผู้ได้รับผลกระทบจากความไม่สงบให้สามารถช่วยเหลือตนเองได้ พมจ. 1,300,000 บาท
20. ส่งเสริมกิจกรรมสภาเด็กและเยาวชนดำเนินกิจกรรมจิตอาสา พมจ. 1,300,000 บาท
21. จัดตั้งจิตอาสาในการดูแลผู้ด้อยโอกาส ผู้สูงอายุ ผู้พิการและผู้ที่ได้รับผลกระทบในระดับชุมชน อำเภอ 6,500,000 บาท
22. สร้างภาคีเครือข่ายระดับหมู่บ้าน ชุมชน ตำบล อำเภอและจังหวัดเพื่อเชื่อมโยงในการช่วยเหลือแก่ผู้ด้อยโอกาส ผู้สูงอายุ ผู้พิการและผู้ที่ไดรับผลกระทบ พช. 1,300,000 บาท
23. แผนงานสร้างชุมชนแห่งสุขภาวะที่เข้มแข็ง ให้ประชาชนฉลาดรู้ พึ่งตนเองทางสุขภาพ ลดปัญหา การเจ็บป่วย ป่วยตาย ทุกพื้นที่ และพัฒนาขีดความสามารถการบริการสุขภาพที่มีคุณภาพ มาตรฐาน ประกอบด้วยโครงการที่สำคัญ
24. การเตรียมพร้อมครอบครัว ให้เป็นครอบครัวที่อบอุ่น (พมจ.และศึกษา)
25. การพัฒนาทักษะความสามารถของบุคลากรในการดูแลสุขภาพในการระหว่างในการตั้งครรภ์ของมารดา
26. สร้างศูนย์ข้อมูลผู้สูงอายุ ผู้พิการ ผู้ด้อยโอกาส บนฐาน Google Map เพื่อใช้ข้อมูลร่วมกันในการวางแผนให้ความช่วยเหลือ
27. การพัฒนาทักษะองค์ความรู้ ความสามารถของครอบครั ชุมชน และเครือข่ายผู้ดูแลสุขภาพผู้สูงอายุ ผู้พิการ ผู้ด้อยโอกาสอย่างต่อเนื่อง
28. ส่งเสริมสนับสนุนการสร้างรายได้ให้แก่ผู้พิการ ผู้สูงอายุ ผู้ด้อยโอกาส โดยบูรณาการร่วมกับองค์กรที่เกี่ยวข้อง
29. ส่งเสริมระบบการส่งต่อให้มีประสิทธิภาพ
30. การพัฒนากระบวนการทางการแพทย์ ของหน่วยบริการให้ได้มาตรฐาน
31. การส่งเสริมโภชนาการในหญิงตั้งครรภ์
32. การจัดตั้งโรงเรียนพ่อ แม่ (พมจ.)
33. การจัดการกับภัยคุกคาม ที่ส่งผลกระทบต่อการตั้งครรภ์ที่ไม่พร้อมของประชาชน (อปท.)
34. การเฝ้าระวังความเสี่ยงต่อสุขภาพของมารดา โดยภาคีเครือข่ายในชุมชน (สาธารณสุขและมหาดไทย)
35. พัฒนาระบบฐานข้อมูลให้การเข้าถึงได้ง่ายหลากหลายช่องทาง
36. การฟื้นฟู คุณแม่วัยใส และการป้องกันการตั้งครรภ์ที่ไม่พร้อมซ้ำ(พมจ.และสาธารณสุข)
37. สร้าง Application ในการเข้าถึงบริการด้านการดูแลสุขภาพของประชาชน
38. การเยียวยาผู้มีปัญหาในด้านครอบครัว (พมจ.และสาธารณสุข)
39. จัดตั้งศูนย์ฟื้นฟูผู้พิการระดับชุมชน (CBR : Community Based Rehabilitation)
40. แผนงานสร้างชุมชนแห่งสุขภาวะที่เข้มแข็ง ให้ประชาชนฉลาดรู้ พึ่งตนเองทางสุขภาพ ลดปัญหา การเจ็บป่วย ป่วยตาย ทุกพื้นที่ และพัฒนาขีดความสามารถการบริการสุขภาพที่มีคุณภาพ มาตรฐาน ประกอบด้วยโครงการที่สำคัญ
41. โครางการสร้างความตระหนักรู้ ตระหนักคิด และตระหนักทำ (ปฏิบัติจริง) ให้กับทุกภาคส่วนด้วยการขับเคลื่อนกิจกรรม ๔ ดี (สุขภาพดี การศึกษาดี เศรษฐกิจดี สิ่งแวดล้อมดี) ผู้รับผิดชอบคือ อำเภอ
42. ส่งเสริม/สนับสนุนการรวมกลุ่มของผู้ประกอบการกลุ่ม OTOP ในพื้นที่ที่เข้มแข็ง (พัฒนาชุมชน ,งบประมาณ 3 ล้าน)
43. ค้นหา/รวบรวมอัตลักษณ์ของผลิตภัณฑ์ (วัฒนธรรม,พช,กศน งบประมาณ 1 ล้าน)
44. สร้างกระบวนการเรียนรู้ของผู้ประกอบการและคนในชุมชนด้วยกระบวนการวิจัย (มนร.,งบประมาณ 2 ล้าน)
45. พัฒนาทักษะด้านการผลิต (เกษตร, ปศุสัตว์, พช.,ประมง,กศน.งบประมาณ 6 แสน)
46. สร้างแบรนด์ ของผลิตภัณฑ์แต่ละกลุ่มให้มีความโดดเด่น (พาณิชย์,อุตสาหกรรม 1 ล้าน)
47. พัฒนาศักยภาพของผู้ประกอบการ อาทิ การบริหารจัดการกลุ่ม/การใช้เทคโนโลยี/ภาษา (พาณิชย์, พช.,กศน.วชช, มนร.งบประมาณ 2 ล้าน)
48. จัดตั้งศูนย์วิชาการเพื่อพัฒนาผลิตภัณฑ์ (มนร.3 ล้าน)
49. ส่งเสริมให้กลุ่มได้รับมาตรฐานผลิตภัณฑ์ อาทิ มผช. อย. ฮาลาล GMP (สาธารณสุข, กรรมการอิสลามประจำจังหวัด, อุตสาหกรรม ,งบ 2 ล้าน)
50. สร้างสื่อ/เว็บไซด์ในการประชาสัมพันธ์และง่ายต่อการเข้าถึงสินค้า (ท่องเที่ยวและกีฬา งบประมาณ 1 ล้าน)
51. จัดงานแสดงสินค้าชุมชนบนฐานวัฒนธรรมภายใต้อัตลักษณ์ของผลิตภัณฑ์ (พช,วัฒนธรรม,พาณิชย์)
52. การสร้างแฟลตฟอร์มดิจิตอล เพื่อการตลาดดิจิตัลของกลุ่ม (พาณิชย์, 3 ล้าน)

**ประเด็นยุทธศาสตร์ที่ 3** จัดการทรัพยากรธรรมชาติให้มีความอุดมสมบูรณ์ ใช้ประโยชน์อย่างยั่งยืนและมีสิ่งแวดล้อมที่ดี ประกอบด้วย 2 แผนงาน 15 โครงการ ดังนี้

1. แผนงานลุ่มน้ำโก-ลก โมเดล ประกอบด้วยโครงการที่สำคัญ
2. การประชาสัมพันธ์รณรงค์ไม่ให้ทิ้งขยะปละสิงปฏิกูล ในแม่น้ำลำคลอง,ทะเลผู้รับผิดชอบประชาสัมพันธ์จังหวัดนราธิวาส งบประมาณ 200,000บาท
3. อบรม/จัดตั้งเครือข่ายอาสาสมัครในการป้องกันและระงับอัคคีภัยจากไฟป่า(สนง.ปภ.จังหวัดนราธิวาส,อปท.) 2,000,000
4. ขุดลอกและกำจัดวัชพืช ตามแหล่งน้ำ คูคลอง ทางระบายน้ำ ในลุ่มน้ำหลัก (ชลประทานฯ,อปท.,อำเภอ) 50,000,000
5. พัฒนาแหล่งน้ำต้นทุน สร้างฝาย แก้มลิง ในพื้นที่ น้ำท่วมน้ำแล้งซ้ำซากของจังหวัดนราธิวาส (ชลประทานฯ,อปท.,ทรัพยากรน้ำฯ) 100,000,000
6. พัฒนาแหล่งน้ำต้นทุนเพิ่ม เพื่อสนับสนุนน้ำในการดับ ไฟป่าพรุโต๊ะแดง,พรุบาเจาะ (ชลประทานฯ,อปท., สนง.ปภ.จังหวัด)90,000,000
7. ระบบป้องกันภัยแล้งและอุทกภัยในพื้นที่น้ำท่วมน้ำแล้งซ้ำซากในพื้นที่จังหวัดนราธิวาส (ชป.,ปภ.) 300,000,000
8. แผนงาน นราธิวาสเมืองสะอาดประกอบด้วยโครงการที่สำคัญ
9. ส่งเสริมการให้ความรู้ในชุมชน ในการลด คัดแยก ขยะมูลฝอยที่ต้นทาง (3Rs) (อปท. + สนง.ทสจ.)(งบประมาณ 1,000,000 บาท)
10. จัดโครงการประกวด “หมู่บ้านสะอาด ปลอดขยะ”(สสจ. + สถจ.)(งบประมาณ 1,000,000 บาท)
11. เพิ่มศักยภาพองค์กรปกครองส่วนท้องถิ่นในการบริหารจัดการขยะมูลฝอย(สถจ.)(งบประมาณ 5,000,000 บาท)
12. รณรงค์ประชาสัมพันธ์ให้หน่วยงานภาครัฐในจังหวัดเป็นต้นแบบในการลดการใช้พลาสติก(ถุงพลาสติก/ขวดพลาสติก/กล่องโฟม) ในอาคารสำนักงาน(สนง.ทสจ.)(งบประมาณ 50,000 บาท)
13. สร้างศูนย์เรียนรู้ด้านพลังงานทดแทนและการอนุรักษ์พลังงานตามหลักปรัชญาของเศรษฐกิพอเพียง(สพจ.)(งบประมาณ 1,000,000 บาท)
14. จัดตั้งธนาคารขยะทุกตำบล(อปท.) (งบประมาณ 500,000 บาท)
15. ส่งเสริมการใช้เทคโนโลยีพลังงานทดแทนในกระบวนการแปรรูปผลิตภัณฑ์ของชุมชน(สพจ.)(งบประมาณ 600,000 บาท)
16. สร้างเตาเผาขยะโดยใช้พลังงานทดแทน(สพจ.)(งบประมาณ 30,000,000 บาท)
17. สร้างเครื่องหมายรับรองผลิตภัณฑ์ที่ผลิตจากเทคโนโลยีด้านพลังงาน(สพจ.)(งบประมาณ 50,000 บาท)

**ประเด็นยุทธศาสตร์ที่ 4** เสริมสร้างสันติสุขและความมั่นคงภายในพื้นที่แบบมีส่วนร่วม อย่างเข้าใจ เข้าถึงและพัฒนาประกอบด้วย 2 แผนงาน 15 โครงการ ดังนี้

1. แผนงาน การเสริมสร้างความเข้มแข็งให้กับชุมชน พื้นที่ปลอดเหตุ คนปลอดภัย สู่สันติสุข ประกอบด้วยโครงการที่สำคัญ
2. สร้างความเข้มแข็งของชุมชนและบทบาทผู้นำระดับต่าง ๆ ในพื้นที่เป็นการมีส่วนร่วมระหว่างภาครัฐและประชาชน (ปกครอง) งบประมาณ 5,000,000 บาท
3. การเสริมสร้างสภาพแวดล้อมที่สันติสุขโดยน้อมนำยุทธศาสตร์ พระราชทานในการขับเคลื่อน ความสงบเรียบร้อยและความมั่นคงในพื้นที่ (ปกครอง) งบประมาณ 5,000,000 บาท
4. การขยายเครือข่ายการรณรงค์ป้องกันและการแก้ไขปัญหายาเสพติด TO BE NUMBER ONE (ศปส.จ., สาธารณสุข, ภ.จว.นราธิวาส ) งบประมาณ 10,000,000 บาท
5. การพัฒนากลไกแบบครบวงจรด้านการข่าวและเทคโนโลยีและสารสนเทศให้มีประสิทธิภาพอย่างครบวงจร (ปกครอง) งบประมาณ 10,000,000 บาท
6. การพัฒนากลไกการสร้างสันติสุขในรูปแบบนราสีขาวให้เกิดประสิทธิภาพด้านการศึกษา (ศปส.จ,สพฐ., คป., ภ.จว.นราธิวาส) งบประมาณ 10,000,000 บาท
7. การสร้างพื้นที่ให้ประชาชนมีความปลอดภัย สงบสุขในรูปแบบพื้นที่ปลอดเหตุ คนปลอดภัย (ปกครอง) งบประมาณ 10,000,000 บาท
8. แผนงาน ส่งเสริมการป้องกันและแก้ไขปัญหาอาชญากรรมและความไม่สงบในพื้นที่ ประกอบด้วยโครงการที่สำคัญ
9. จัดกลุ่มเยาวชนในชุมชนให้มีหน้าที่ระวังป้องกันอย่าให้สิ่งเสพติดแพร่ระบาดและอาชญากรรม ในชุมชน (ศึกษา,ยุติธรรม) ๑,๐๐๐,๐๐๐
10. จัดให้มีมาตรการดูแลผู้พ้นโทษ ที่กลับสู่ชุมชน โดยให้ศูนย์ยุติธรรมชุมชนมีบทบาทสำคัญ (ยุติธรรมจังหวัด,อปท) ๑,๐๐๐,๐๐๐
11. ส่งเสริมสถาบันพระมหากษัตริย์ ให้เป็นสถาบันหลักในการยึดเหนี่ยวและหล่อหลอมจิตใจ ของประชาชน (วัฒนธรรม,ปกครอง) ๓,๐๐๐,๐๐๐
12. สร้างภูมิคุ้มกันแก่เยาวชนที่ไม่ได้อยู่ในกลุ่มเสี่ยง ในการป้องกันปัญหายาเสพติด (ศึกษา,ยุติธรรม) ๒,๐๐๐,๐๐๐
13. ส่งเสริมอาชีพให้กับกลุ่มผู้พ้นโทษ และเยาวชนกลุ่มเสี่ยง เพื่อป้องกันการกระทำความผิดซ้ำ (พัฒนาฝีมือแรงงาน) ๒,๐๐๐,๐๐๐
14. สร้างจิตสำนึกวัฒนธรรมที่ดีงาม รู้คุณค่าความเป็นไทย และรับผิดชอบ เป็นรากฐานที่มั่นคงของชุมชน รักชาติ และสถาบันพระมหากษัตริย์ (วัฒนธรรม,ปกครอง) ๒,๐๐๐,๐๐๐
15. ส่งเสริมสภาบันการศึกษาต้นแบบในการป้องกันปัญหายาเสพติดและปัญหาอาชญากรรม (ศึกษา,อปท.) ๑๐,๐๐๐,๐๐๐
16. จัดตั้งตลาดกลางและศูนย์จำหน่ายสินค้ารวมถึงการพัฒนารูปแบบการจำหน่ายสินค้าผ่านระบบดิจิทัล (พาณิชย์จังหวัด) ๕,๐๐๐,๐๐๐
17. ส่งเสริมการจัดตั้งศูนย์เรียนรู้เศรษฐกิจพอเพียงโดยให้ศูนย์ศึกษาการพัฒนาพิกุลทองเป็นศูนย์กลาง (ศูนย์พิกุลทอง) ๕,๐๐๐,๐๐๐